
VILNIAUS KRAŠTO LIETUVIŲ KULTŪROS ŽURNALAS 
IŠEINA KETURIUS KARTUS PER METUS 


VASARIO 


iekviena tauta turi savo istorijoj svar- 
K bių ir atmintinų momentų, ku- 

riuos mini ir švenčia ypatingu dva- 
sios pakilimu. 

Toki atmintina ir labai svarbi Lietu- 
vių Tautai naujaisiais „laikais yra 1916 
metų Vasario 16 Diena. 

Toji diena paliko mūsų tautos šven- 
tė. Prieš septyniolika metų mūsų tau- 
tos atstovai, išrinkti į Lietuvių Tautos 
Tarybą, Vilniuje, senojoj Gedimino sos- 
tinėj, paskelbė pasauliui Lietuvą esant 
nepriklausomą. 

Ilgus amžius miegojusi ir nešusi 
svetimųjų jungą, Lietuvių Tauta atbudo 
ir, sutraukusi vergijos pančius, panoro 
gyventi laisvai, pati spręsti savo likimą. 

Nepigiai atsiėjo mūsų tautai nepri- 
klausomybė. Daugelis jaunuolių, geriau- 
sių Lietuvos sūnų, žuvo kovoje su prie- 
šu, kuris nenorėjo ar nemokėjo supra- 
sti, kad lietuvis, tiek metų vergavęs, pa- 
norėjo laisvės. Tiesa, ne visa tauta gy- 
vena laisvų gyvenimu. 

Mūsų tautos istorija yra labai nepa- 
prasta, nuostabi, lyg ne ilgų amžių, bet 
kažin kokio lakios vaizduoties poeto su- 
kurta pasaka, 

Palyginti, vėlai pasirodžiusi istori- 
joj, ji greitai pasiekė savo galybės. Tai 
buvo Vytauto Didžiojo viešpatavimo lai- 
kai. Vytautas Didysis tapo mūsų tautai 
didžiausios mūsų valstybinės galybės 
simboliu. Jis pirmas iskiepijo tų laikų 
Lietuvos visuomenei Nepriklausomybės 
idėją, parodė kelius, kuriais turėjo eiti 

tos idėjos vykdytojų. Vytautas Didysis 
mirė, o su juo, jei ne visai, tai ilgiems 
amžiams, apmirė ir tautos Nepriklauso- 
mybės idėja. 

Lietuvos bajorai užmiršo savo didžio- 
jo vado testamentą: saugoti Lietuvos ne- 
priklausomybę. Jie užsikrėtė savo nese- 

niai buvusių karo sąjungininkų — lenkų 
bajorų troškimais: išsiderėti kuo dau- 
giausia iš Lietuvos —- Lenkijos valdovų 


įvairių lengvatų. Jie, siekdami sau ge- 
rovės, užmiršo savo pareigas valstybei. 

Koks gi yra tokios tautos likimas? 
Pražutis. Susijungusi su- Lenkija Lietuva 
žlugo. | 

Rodėsi, kad atėjo mūsų tautai ga- 
las; ji jau buvo įtraukta į mirusiųjų kny- 
gas. - Įvairūs mokslininkai skubėjo su- 
rinkti apie mūsų tautą visokių žinių, nes 
atrodė, jog netolimas laikas. kada isto- 
rijos laikrodis turėjo išmušti paskutinę 
Lietuvių Tautos gyvenimo valanda! 

Tačiau įvyko kitaip. Gerasis mūsu 
tautos Genijus neapleido jos. Nepriklau- 
somybės idėja, nesuprasia ir pagaliau 
ištautėjusio bajorų luomo visai užmirš- 
ta, išsilaikė mūsų liaudyje. 

Ateina XIX amžius. Prasideda tautų 
sąjudis. Nelieka nuo to sąjudžio ir Lietu- 
vių Tauta. Liaudis pagimdo didžiuosius 
mūsų tautos žadintojus: Pošką, Dau- 
kantą, Valančių, Basanavičių, Kudirką, 
Smetoną ir kitus. Siems į pagalbą atei- 
na knygnešių kariuomenė. Sušvinta „Au- 
šra“, skleisdama savo šviesos spindu- 


lius po visą Lietuvą ir blaškydama ūka- 

nas, viešpataujančias mūsų padangėj; 
suskamba „Varpas“, šaukdamas visą 
tautą keltis; gimsta mūsų tautos dva- 
sioj „Viltis“; pasirodo „Vairas“, moky- 
damas, kuriuo keliu turi eiti tolimesnis 
Lietuvių Tautos gyvenimas į šviesesnę 
ateitį, į Jaisvę. Ir pagaliau ateina 1918 
metų Vasario 16 Diena. 

Ilgametės tautos svajonės išsipildė. 
Josios didžiųjų žadintojų tikslas atsiek- 
tas: Lietuva, kurią daug kas laikė mi- 
rusia, gimė iš naujo. 

Nepriklausomybės idėja, kuri gyveno 
tik didžių tautos sūnų sieloje, o jie pa- 
tys buvo tarytum matomi jos simboliai, 
virto tikrenybe! 

Taja proga, minint nepriklausomy- 
bės švente, reiktų rimtai susikaupti ir 
tvirtai pasižadėti — būti vertiems di- 
džiųjų mūsų tautos žadintojų tėvynai- 
niams. 

Dabartiniu metu, kada siaučia ap- 
link mus iš vienos pusės imperialistinis 
fašizmas, grasąs jėga pavergti mažąsias 
tautas, o iš antros pusės — įvairių ant- 
spalvių internacionalizmas, skelbiąs „Pa- 
neuropą“ ir šaukiąs „Proletarijai, vie- 

nykimės“, reikia stengtis taip brangiai 
atsiėjusią nepriklausomybę išlaikyti, Už- 
davinys yra didelis ir rimtas. Tas dar- 
bas dirbti teks Nepriklausomos Lietuvos 
jaunajai kartai; to darbo sunkiausi naš- 
ta teks, be abejo, aukštuosius mokslus 
einančiam jaunimui — gražiausiam mū- 
sų tautos žiedui. 

Vilniaus krašto padėtis yra panaši tai 
padėčiai, kurioj buvo prieš karą atsidūu- 
rusi visa mūsų tauta. 

Kaip tada, taip ir dabar svarbiausias 
uždavinys yra išlaikyti lietuvybę ir ap- 
ginti sodžių nuo ištautinimo, kuris skver- 
biasi durimis, langais ir net per aukštinį. 

Tas darbas iš dalies jau tenka ir teks 
dirbti Vilniaus krašto mokslus einančiam 
jaunimui, 

Stovėti tautiškumo sargyboj, išplėsti, 
sustiprinti tautinius idealus mūsų kra- 
šte, sukurti stiprią lietuvišką kultūrą, ku- 
ri pasėkmingai galėtų varžytis su sveti- 
ma mums atėjūnų įtaka, — štai mūsų 
jaunimo uždavinys. 

Tokios mintys kila švenčiant 17 Tau- 
tos Nepriklausomybės metus! 

Dirbtinis radijoaktingumas 


XX amžiaus žmonės taip labai jau priprato 
prie įvairių, nepaprastų išradimų ir technikos 
laimėjimų, padarytų paskutiniais laikais, kad 
sunku tiesiog dabartinį žmogų kuo nors nauju 
nustebinti. Taigi visai nenuostabu, kad nežy- 
miai praėjo dideli mokslo išradimai, kurių pa- 
slaptis per keletą paskutiniųjų metų turėjo at- 
skleisti mums gamta. Kol tie išradimai neras 
kokio nors pritaikymo praktikoje, kol nesunau- 
dos jų plačioms žmonių masėms galinga mūsų 
technika — pasilieka jie plačiau nežinomi. Ne- 
bent koks nors nelabai nusimanantis laikrašti- 
ninkas, sužinojęs šį tą, paleis pasaulin sensa- 
cingą žinią, dažniausiai netgi neteisingą; kiti 
laikraščiai atsispausdins ir vėl bus tylu. Tik la- 
boratorijų sienose mokslo darbas eina toliau 
ir ruošia dirvą kitiems, naujiems išradimams. 

Panašų atsitikimą turėjome visai neseniai, 
rudenį, kai visi laikraščiai buvo parašę, kad 
„pasisekė surasti radioformulę“ ir t. t. Žinia 
buvo ir pavėluota ir nevisai teisinga, bet sun- 
ku ir reikalauti iš dienraščių tikslių mokslo 
žinių. Nuolatinis politinių faktų kraipymas ar 
tendencingas jų nušvietimas pripratina laikraš- 
tininkus visai nesivaržyti ir dėl efekto rašyti 
kartais labai fantastiškus įr pramanytus daly- 
kus. Bet nenukrypkime nuo temos ir grįžkime 
prie radijoaktingumo. $ 

Savo laiku radijoaktingumo išradimas XIX 
amž. pabaigoje buvo padares nepaprasto įspu- 
džio mokslo pasaulyje ir privertė pakeisti visą 
eile sąvokų, prieš tai laikomų tvirtom ir nea- 
bejotinom. Radijoaktingumo esmė — tai ele- 
mentų skilimas. Jau pats šis pasakymas skam- 
ba gan keistai: elementai skyla, kaip gi tai yra? 
Elementais prieš tai buvo pavadintos tokios 
medžiagos, kurių toliau į paprastesnes medžia- 
gas išskaidyti jau negalima, pavyzdžiui: gele- 
žis, sidabras, siera, azotas ir t. t. Kiekvienas 
elementas susideda iš mažiausių duotosios me- 
džiagos dalelių, vadinamų atomais, ir toks ato- 
mas buvo laikomas paskutine medžiagos ply- 
tele, tolimesnis atomo skaidymas atrodė ne- 
begalimas. Bet išradus radijoaktingumą — pa- 
"aiškėjo, kad sunkiausi (pagal atominius svo- 
rius) žemėje randami elementai nėra pastovūs, 
kad jų atomai skyla ir skildami skleidžia tam 


tikrus labai skverbius spindulius ir patys pa- 
virsta į kiek lengvesnius elementus. Tokios 
permainos įvyksta kelis ar kelioliką kartų, kol 
pagaliau po ilgų amžių kaitaliojimų radijoak- 
tingas elementas pavirsta į neradijoaktingą 
elementą — paprastą šviną. 

Radijoaktingumo išradimas nugriovė senas 
pažiūras, kad atomai yra nedalūs. Kartu pasi- 
rodė, kad atomų sąstatan įeina elektronai ir 
vadinamos alfa-dalelės, kurios, kaip netrukus 
pasirodė, buvo ne kas kita, kaip žinomo jau 
lengvo elemento helio branduoliai. Iki 1919 
metų tik toks spontaniškas radijoaktingų ato- 
mų skilimas buvo žinomas. Mokslininkai fizi- 
kai galėjo būti tiktai pasyvūs tokio skilimo 
observatoriai, nei pagreitinti nei sustabdyti to 
proceso nebuvo galima. Jei paimtumėm, pa- 
vyzdžiui, elementą radį, tai per 1/30 metų pusė 
visų esančių pradžioje jo atomų suskils, vis- 
tiek kokiose sąlygose, junginiuose ar tempe- 
raturose jie būtų. Per kitus 1730 metus su- 
skils vėl kitų, likusių atomų pusė ir taip to- 
liau. Kaip matyti iš šio pavyzdžio, radio pusė- 
tino skilimo perijodas yra labai ilgas, bet yra 
radijoaktingų elementų su dar didesniais pe- 
rijodais, tačiau daug daugiau turime jų su 
trumpesniais perijodais, pav., kelių dienų, kelių 
minučių ir taip vis mažyn net iki !/100.000.000.000 
sek., nes tokį nepaprastai mažą pusėtino ski- 
limo perijodą turi elementas vadinamas toris 
C'. Kaip matyti iš čia paduotojo skaičiaus, to- 
rio C gyvenimo laikas yra toks trumpas, kad 
jo negalima būtų tiesioginiu keliu išmatuoti. 
Bet fizika turi priemonių, kurios leidžia netie- 
sioginiu keliu surasti tokius labai trumpus 
radijoaktingų elementų perijodus. 

1919 metais garsiam anglų fizikui, dabarti- ` 
niam Cambridge universiteto profesoriui ir 
Nobelio premijos laureatui lordui Ruthertfor- 
dui (skaityk Redsefordui) pirmą kartą fizikos 
istorijoje pasisekė dirbtiniu būdu suskaldyti 
neradijoaktingą elementą. Visų pirma padarė 
jis tai su azoto atomu, iš kurio branduolio bu- 
vo išmuštas vandenilio branduolys arba vadi- 
namas protonas. Kiek vėliau pasisekė panašiu 
būdu suskaldyti dar kitus elementus, jų tarpe, 
pavyzdžiui, Fluorą, natrį, fosforą. Toks dirbtinis 

atomų skaldymas buvo plačiai išgarsinęs Ru- 
therfordo vardą ir taip pat padarė didelę sen- 
saciją mokslo pasaulyje. Tolimesni tyrimai pa- 
rodė, kad jei tik pavartoti atomų bombardavi- 
mui pakankamai sunkių ir greitų dalelių, ga- 
lima visą eilę atomo branduolių suskaldyti ir 
gauti iš jų arba naujus lengvesnius atomus 
arba prisijungus toms bombarduojančioms da- 
lelėms prie branduolių — gauti naujus sunke- 
snius atomus. Tokiu būdu, galima pasakyti, 
buvo įvykintos alchemikų svajonės, būtent: 
vienų elementų transmutacija į kitus. Tiesa, 
ir tai reikia smarkiai pabrėžti, visa tai daroma 
su tokiais minimaliniais kiekiais, kad negelima 
jų susekti cheminės analizės keliu. Priežastis 
yra ta, kad yra labai maža tikimybė tokios 
transmutacijos, nes, kaip apskaityta, paprastai 
tik viena iš kelių milijonų bombarduojančių 
dalelių taip laimingai susiduoda su atomo bran- 
duoliu, kad įvyksta to branduolio permaina. 
Bet radijoaktingumo tyrinėjimai pasiekė tokį 
didelį tobulumo laipsnį, kad galima registruoti 
ir net fotografuoti atskirus ir pavienius tokio 
branduolio skaldymo aktus; todėl kad ir retai 
tokie aktai ivyksta, galima juos lengvai su- 
sekti. Vadinas, nors elementų permainos gal! 
būti dirbtiniu būdu daromos ir tokiu būdu bran- 
gesni elementai galima gauti iš pigesnių, ta- 
čiau iki šiol tie procesai praktikoje netaikomi 
viena — dėl pažymėto jau labai mažo kieky- 
binio efekto, o antra — dėl labai didelio ener- 
gijos suvartojimo ir brangių įtaisymų. 

Visos iki 1934 metų žinomos dirbtinės ele- 
mentų permainos įvykdavo, taip sakant, mc= 
mentaliai, vadinas tik tuo laiku, kai duota- 
sis elementas buvo apšaudomas alfa-dalelė- 
rnis. Tuo tarpu 1934 metų sausio mėn. 15 d. 
prancūzų mokslininkai Irena Curie-Joliot *) ir 
jos vyras F. Joliot paskelbė, kad jiems pasi- 
sekė surasti visai naują reiškinį. Būtent, jei 
ilgėlesnį laiką alfa-dalelėmis buvo apšaudomi 
elementai boras, magnis arba aliuminis, pra- 
dėdavo jie skleisti tam tikrus spindulius, ku- 
rių stiprumas gan greit mažėjo, bet mažėjo 
kaip tik tokiu pat būdu, kaip tai įvyksta su 
spinduliais, radijoaktingųjų elementų skleidžia- 
mais. Pavyzdžiui, darant tyrimus su aliuminiu, 
buvo pastebėta, kad spindulių stiprumas su- 
mažėjo iki pusės po 3!/4 minutės, o vėl po 37!/, 
min. iki vienos ketvirtosios pirmykščio stipru- 

*) I. Curie-Joliot yra 1934 m. mirusios garsios mok- 
slininkės ponios Marijos Curie duktė. 

mo irt.t. Spindulių analizė parodė, kad jie su- 


sideda iš pozitronų*). Visa tai rodė, kad 
čia turime reikalo su tam tikru nauju radijo- 
aktingu elementu. Tolimesni Curie-Joliot'ų ty- 
rimai parodė — visas reiškinys įvyksta tokiu 
būdu: alfa-dalelė, patekusi į aliuminio atomo 
branduolį, išmuša iš jo vieną neutroną**), o pati 
prisijungia prie to branduolio ir taip susidaro 
naujas, sunkesnis fosforo branduolys. Bet šis 
Fosforas skiriasi nuo paprasto, jis yra lengve- 
snis -už jį ir nėra pastovus. Jau po 3'/4 min. 
to naujo fosforo atomų skaičius sumažėja iki 
pusės ir t.t. Dėl to savo radijoaktingumo 
šis gautas iš eliuminio fosforas buvo pavadin- 
tas radio-fosforu. Skildamas radio-fosforas iš- 
meta pozitronus ir tampa neradijoaktingu ele- 
mentu siliciu. Kad ištikrųjų šitoje „reakcijoje“ 
iš aluminio gaunamas pradžioje radio-fosforas, 
tai buvo neabejotinai cheminės analizės keliu 
išrodyta. Tai buvo bendrai pirmas mokslo isto- 
rijoje dirbtinės atomų permainos patikrinimas, 
atliktas cheminės analizės pagalba. 

Visai panašus dalykas buvo pastebėtas su 
boru ir magniu. Iš boro yra gaunamas radijo- 
aktingas azotas: (tai irgi buvo patikrinta che- 
minėmis reakcijomis), kuris išmeta pozitroną 
ir pavirsta į anglį, o iš magnio atsiranda ra- 
dijoaktingas silicis, kursai, išmesdamas pozi- 
tronus, pavirsta į fosforą. 

Labai dideli ir svarbūs dalykai dažnai esti 
atrandami visai paprastomis priemonėmis ir 
paskui visi stebisi, kodėl kiti daug anksčiau 
to nepadarė, juk tai buvo taiplengva padaryti. 
Tokiems paprastiems, o labai svarbiems išra- 
dimams reikia didelės mokslinės intuicijos, 
kuri, kaip mokslų istorija rodo, tik labai retiems 
žmonėms yra įgimta. Puikią šio dalyko iliu- 
straciją turime kaip tik Curie-Joliot išradime. 
Juk paprastas radijoaktingumas yra žinomas 
jau arti 40 metų, o aliuminis, kaip lengvas 
metalas, nuolat yra vartojamas darbuose su 
radijoaktingais elementais. Sulig tuo, kokio 
storumo aliuminio skardelę praeina radijoaktin- 
gųjų elementų spinduliai, apskaitomas yra tų 
spindulių greitis (æ ir B spinduliai) arba bangos 
ilgis {y spinduliai). Ir per tiek metų tas alfa 
dalelėmis nuolat apšaudomo aliuminio radijo- 


*) Pozitronas — arba teigiamas elektronas, dalelė, 
turinti tokią pat masę kaip elektronas, bet teigiamą kraują. 

**) Neutronas — dalelė neturinti jokios kraujos, o ma- 
sę maždaug lygią vandenilio atomui. 

aktingumas buvo nepastebimas, kol nesurado 
jo prieš metus Curie ir Joliot. 

Kaip tik pasauliui buvo pranešta apie dirb- 
tinio radijoaktingumo suradimą, visa eilė kitų 
mokslininkų pradėjo daryti panašius bandymus 
su tais pačiais ir su kitais elementais. Surasti 
buvo dar keli nauji lengvi radijoaktingi ele- 
mentai. Buvo taip pat pamėginta alfadalelių 
vietoje bombarduoti vandenilio  branduo- 
liais *) ir čia irgi gauta eilė įdomių ir svarbių 
rezultatų naujų radijoaktingų elementų pavy- 
dale. Ta kryptimi dirbama dabar ypač Angli- 
joje ir Amerikoje. 

Vienas charakteringas dalykas reikia čia 
pastebėti: visi nauji radijoaktingi elementai, 
gaunami anksčiau aprašytais būdais, — atsi- 
randa vien tik iš lengvesniųjų elementų. Sun- 
kesniųjų bombarduojant juos alfa- dalelėmis 
arba vandenilio branduoliais — nepasisekė pa- 
keisti į radijoaktingus elementus. Šį reiškinį 
fizika visai gerai gali išaiškinti. Juo sunkesnis 
yra elementas, juo didesnę teigiamą kraują 
turi to elemento branduoliai. O žinomas yra 
dalykas, kad tarp vienodų elektros kraujų vei- 
kia atsistūumimo jėgos. Todėl ir alfa-dalelė ir 
vandenilio branduolys, kurie taip pat yra tei- 
giamai įelektrinti, negali įsiveržti į sunkesnių 
atomų branduolius, nes, nors ir labai didelius 
turi greičius, negali nugalėti stumiančios jėgos, 
Iš to matyti, kad sunkesniųjų elementų skal- 
dymui reikalinga būtų pavartoti bombardavi- 
mui ne alfa ar kokias nors kitas įelektrintas 
daleles, bet visai neutrales, neturinčias jokios 
elektros kraujos. 

Šitokį dalyką pirmas padarė italų fizikas 
Fermi Romoje. Jisai branduolių bombardavi- 
mui pavartojo jau anksčiau paminėtus neutro. 
nus. Neutronas — kaip pats jo vardas rodo — 
yra neutralė dalelė, o jo masė artima labai 
vandenilio masei. Neturėdamas jokios kraujos, 
neutronas laisvai gali įeiti vėl į sunkiausius ir 
labiausiai įelektrintus branduolius ir ten pada- 
ryti perversmą, kuris veda prie visai naujo 
branduolio sudarymo. Fermi'o darbas pasirodė 
ypatingai vaisingas: jis ištyrė 63 elementus 
ir 37 atsitikimuose surado neabejotiną radijo- 
aktingumą. Tų naujų radijoaktingų elementų 
perijodai yra labai įvairūs — pradedant nuo 
9 sek. (azotas) iki 13 dienų (fosforas). Sunku 


*) Paprasto vandenilio branduolys vad namas protonu, 
o „sunkaus“ vandenilio—deutonu. 

būtų visus įdomius rezultatus išvardyti, pami- 
nėsime tik kaikuriuos: 

Iš aliuminio gaunamas radijoaktingas natris, 
kuris, išmesdamas beta-dalelę, pavirsta į magni. 
Iš chloro ir sieros gaunamas radijoaktingas fos- 
foras, bet jau kitoks negu tas, kurį buvo gavę 
Curie ir Joliot. Jų fosforas turėjo perijodą 3'/4 
sek. ir pavirsdavo jisai į silicį, tuo tarpu Fer- 
mio gautas fosforas yra sunkesnis, turi ilgą 
13 dienų perijodą ir pavirsta į sierą. Kaip ma- 
tome, siera šitoje permainoje pavirsta pagaliau 
vėl į save. Iš sunkesniųjų elementų — geležis 
ir kobaltas pavirsta į radijoaktingą manganą, 
cinkas į radijoaktingą vari ir t. t. Sunkiausias 
elementas — uranas nuo bombardavimo neu- 
tronais pėsidaro irgi smarkiai radijoaktingas 
ir galima jame susekti keturius įvairius peri- 
jodus. Perijodai 13 ir 90 minučių, anot Fermio, 
gali priklausyti naujam sunkesniajam už uraną 
elementui, o gal tik kitai radijoaktingai urano 
rūšiai, tai dar“ galūtinai nenustatyta. Patirta tik, 
kad tie perijodai nepriklauso jokiam lengves- 
niajam už uraną elementui. 

Keliuose atsitikimuose Fermi surado, kad 
nuo bombardavimo neutronais atsiranda tų pa- 
čių elementų sunkesnės ir radijoaktingos ata- 
mainos (izotopai). Taip, pavyzdžiui, yra su bro- 
mu, manganu, auksu. Šitokiame atsitikime 
atrodo, kad procesas yra paprasčiausias, bet 
teoretiškai jis yra sunkiausia išaiškinti: neutro- 
nas įeina į branduolį ir ten esti „sugaunamas“; 
branduolio krauja nuo to nepasikeičia ir ele- 
mentas lieka tas pats. Tačiau to naujo bran- 
duolio gyvavimas nėra ilgas, po kiek laiko jis 
suskils ir tuomet duos kitą elementą. Galima 
čia pridurti, kad nors Fermio darbas, kaip ma- 
tyti, nors ir iš šios apžvalgos, yra labai vai- 
singas, bet yra gan paviršutiniškai ir skubiai 
darytas. Čia svarbu buvo išlaikyti pirmenybę 
ir, kiek galima, daugiau elementų ištirti, kol 
dar kiti tuo dalyku neužsiėmė, nesigilinant 
perdaug į smulkmenas. Dabar, žinoma, turės 
prasidėti sistemingas darbas tų visų sensa- 
cingų rezultatų pagilinimui ir prie tos progos, 
turbūt, dar daug naujų dalykų sulauksime. 

Tuo ir baigiame savo trumpą dirbtinio 
radijoaktingumo apžvalgą. Skaitytojas galėjo 
pastebėti, kad dabar prasidėjo naujas svarbių 
išradimų perijodas atomų branduolių srityje. 
Esame dabar panašioje padėtyje, kaip Didžiojo 
karo pradžioje, kada prasidėjo nepaprastas ato- 
mo teorijų vystymasis. Tas vystymasis lietė ato- 

išorinę dalį, o kaipo raktas, kuris atidarydavo 
atomo paslaptis — buvo pavartotas atomų spek- 
tras. Dabar mokslininkų pastangos eina giliau 
į atomo vidurį, į jo branduolį. Dirbtinis radijo- 
aktingumas ~- tai naujas svarbus įrankis, ku- 
ris labai padės arčiau pažinti branduolį. Kaip 
matome, Curie ir Joliot išradimas atidengė vi- 
sai naują tyrimų sritį. Mokslinio pasaulio opi- 
nija mano, kad Nobelio premija už fiziką 1934 

doje dažnai minimas vadinamasis ekono- 

minis krizis. Šiuo klausimu jau kelinti me- 
tai ne tik prikalbėta, bet ir prirašyta labai daug. 
Krizis tiesiog pasidarė moderniškiausias klau- 
simas, apie kurį kiekvienas turi šį tą nusima- 
nyti. Net sodžiaus gyventojai žino kas tai yra 
„grizas“ ir kai turguje už parduotus javus gau- 
na pigiai, o norėdamas nusipirkti kilo cukraus 


È šiol žmonėse plačiai yra žinomas ir spau- 


ar klumpėms odos — turi mokėti brangiai, tai 
skundžiasi, kad — „grizas“ Kaltas. Zodžiu, vi- 
sur ir visi skundžiasi nejuokais įsigalėjusiu 


kriziu, kuris atsirado pasaulyje, o tuo pačiu ir 
mūsų vargingame krašte jau prieš kelis metus. 
Pirmaisiais ekonominio sunkmečio metais žmo- 
nės daugiau kalbėjo apie krizį, bet ilgainiui 
nustojo, tik visus negalavimus aiškina kriziu 
Užtat praėjus pirmiesiems krizio metams, su- 
sirūpinta atskiromis sudėtingo gyvenimo sriti- 
mis, kuriose taip pat pastebėtas... krizis. Ivai- 
rių gyvenimo sričių specai, aišku, ėmėsi pla- 
čiau nagrinėti krizio priežastis, pradėjo ieškoti 
būdų, priemonių, kuriomis galima būtų nulau“ 
žyti nepakenčiamam kriziui ragus, kurie vie- 
tomis gerokai užaugo. 

Surasti priemonė tam ar kitam trūkumujį 
pašalinti yra didelis žingsnis priekin, bet prie- 
monės suradimas, toli gražu, ne viskas. Reikia 
mokėti tas priemones sunaudoti. Be šios pas- 
kesniosios sąlygos — nėra prasmės imtis darbo. 
Trukumo toje ar kitoje srityje, krizio — nenu- 
galėsime. Tai patvirtina paskutiniu metu vis 
plačiau spaudoje minimas vadinamasis —knygos 
krizis. 

m. visai teisingai jiems priklauso. Tiesa, šie- 
met Stokholmo Akademija premijos už fiziką 
niekam nepripažino, bet gal ji laiko, kad dar 
pertrumpas laikas nuo to išradimo, ir jo svar- 
bumas pilnumoje dar neapsireiškė; kad ilges- 
nio laiko perspektyvoje jo reikšmė bus dar 
didesnė, ir todėl premiją tuo tarpu atidėjo. Jei 
taip įvyktų, tai Nobelio premija jau trečią kartą 
būtų surišta su Curie pavarde. 

Kaip šis, žmogaus ištikimiausio draugo — 
knygos krizis atrodo, trumpai atsakyti negali- 
ma. Reikia pagal galimumą nors paviršutinai 
suminėti ryškesnius kalbamojo krizio reiški- 
nius ir kartu vieno kito žinovo siūlomas šiam 
kriziui nugalėti priemones. 

Visų pirma reikia pabrėžti, kad per pasku- 
tinius metus (turiu galvoje ištisą metų eile) 
žmogaus, visuomenės, tautos ir visos žmoni- 
jos gyvenime knyga taip pasidarė reikalinga, 
kad be jos šiandieną nieks neįsivaizdina gyve- 
nimo. Knygai gyvenime kaskart labiau įsigalint, 
skaitytojai juo toliau, juo labiau ima branginti 
pačią knygą, o ne autorių. Lenkų mokslininkas 
prof. Bystroń savo labai įdomiame veikale 
„Książka i człowiek“ (Knyga ir žmogus) įtiki- 
nančiai išrodė, kad mūsų laikais skaitytojas, 
imdamas į rankas knygą, dažnai nekreipia jo- 
kio dėmesio į autorių, o stengiasi perskaityti 
knygą ir tik tada sprendžia ko vertas veikalas. 
Seniau, aišku, buvo kitaip. Knygų būdavo iš- 
leidžiama daug mažiau, jas skaitydavo tik tur- 
tingieji, nuo kurių ir priklausydavo to ar kito 
autoriaus likimas. Kadangi rašytojų būdavo 
taip pat nedaug, tai rašytojo pavardė, jei dar 
ji turėdavo aristokratų malone, viską pasaky- 
davo. 

Šiandieną yra priešingai. Kasmet visose val- 
stybėse tiek daug išleidžiama įvairiausių knygų, 
tiek daug yra rašytojų, kad net gerokai apsi- 
skaičiusiam ir sekančiam literatūros naujienas— 
dažnai sunku pasakyti ko yra vertas to ar kito 
autoriaus veikalas. O juo labiau, kai mūsų lai- 
kais įvairios mokslo ir meno sritys yra susi- 


Nr. 1 (6) S 
skirsčiusios ne tik į dalis, bet į daleles, kurių 
kiekviena turi savo atskirą literatūrą. 

Iš to galima būtų padaryti šitokia išvada: 
knygų pasaulyje ne tik nėra jokio krizio, bet 
perteklius. Deja. Yra kitaip ir šiuo metu iš 
tiesų juntamas didelis knygos krizis, į kurį 
jokie protaujantieji visuomenės vadai negali 
žiūrėti pro pirštus. 

Kalbant apie krizį, reikia visų pirma pasa- 
kyti štai kas. Knygų išleidžiama daug, bet 
skaitoma mažai ir dar mažiau jomis domimasi. 
Kodėl? Čia yra keletas pagrindinių priežasčių. 
Imkime jas iš eilės. Mano nuomone, viena iš 
svarbesniųjų knygos krizio priežasčių, tai po- 
kariniais laikais vis labiau įsigalinti visose tau- 
tose sportomanija. 

Abiejų lyčių jaunimas turi pramuštas galvas 
apie sporto rekordus. Žiemą sniegčiūžos, pa- 
čiūžos, rogutės, vasarą — baidarka (kajakas), 
pliažas. Šitoms ir kitoms sporto šakoms ski- 
riama labai daug laiko; kartais sportuojama iš- 
tisomis dienomis, net savaitėmis. Tokiais at- 
vėjais kas galvos apie knygą. Jei bent permes 
akimis sporto laikraštį, kad sužinojus kaip Ven- 
cek ar Bencek laimėjo rungtynes. Gimnazijų 
moksleiviai daugiau svajoja apie diplomą už 
gerą futbolo spardymą,negu apie išsilavinimą: 
o kad jaunuolis išėjęs į gyvenimą taps eilinis 
dvasios elgėta — jam nesvarbu. Savaime aišku, 
kad nieko negalima turėti prieš sportą, lavi- 
nantį ir grūdinantį mūsų kūną, bet kai sportas, 
ypač jaunimo tarpe, įgyja manijos pobūdžio, 
jis darosi kenksmingas, tiesiog tampa dva- 
sinės žmogaus kultūros stabdžiu. 

Seniau skaitydavo (ir pirkdavo) knygas tur- 
tingieji. Dar ir dabar dvaruose galima rasti 
gražių bibliotekų. Šiandieną turtingųjų dvari- 
ninkų nėra, o jei vienas kitas laikosi, merdi, 
tai labiau rūpinasi iš kur gauti lėšų mokes- 
čiams ir skoloms užmokėti, negu knygoms pir- 
kinėti. Vadinasi, baigią savo negarbingas die- 
nas dvarininkai negali būti jokie knygų pirkė- 
jai. Lieka inteligentai. Kalbant atvirai, šiuo 
metu negalime (imu platesne prasme) skųstis 
inteligentų stoka. Vadinasi, turime išlavintų 
žmonių luomą, kuris, rodosi, turėtų būti stip- 
riausias knygos šulas, nes inteligentai, eidami 
mokslus, geriausiai žino, kiek jų gyvenime turi 


reikšmės knyga. Iš tiesų taip turėtų būti ir 


eilinis žmogelis galėtų mums prikišti. 
— Jūs, ponai teligentai iš knygų valgote 
duoną, jūsų pareiga knygą ir palaikyti. 

Eilinis žmogelis, taip sakydamas, neperdėtų, 
bet jis vargšas, tur būt nežino, kad inteligentai 
knygų... nemėgsta (Pasitaiko ir išimčių). Apie 
tai, kad dabartinė inteligentų karta nemėgsta 
knygų, vis dažniau nusiskundžiama spaudoje. 
Tokių nusiskundimo balsų girdime ne vien, 
pavyzdžiui, lietuvių ar lenkų spaudoje, bet ir 
kitose tautose. Tiesiog prikišama, kad yra žymi 
dalis inteligentų, kuri netgi nesidomi savo 
profesijos literatūra, nekalbant jau apie ben- 
dresnio pobūdžio veikalus. Dėl to vienur kitur 
reiškiamos nuomonės, kad reikia imtis prie- 
monių suinteligentinti inteligentus, kurie dėl 
įvairių sumetimų darosi ne naujo gyvenimo 
kūrėjai, artistai, bet paprasti savo amato (daž- 
nai nevykusiai) darbininkai, statistai. Taip yra 
todėl, kad inteligentai nejaučia reikalo sekti 
literatūros, be ko joks žmogus negali būti iš- 
silavines. 

Įdomu betgi nors trumpai suminėti, kodėl 
būtent inteligentai nemėgsta knygų? Aiškina- 
ma ivairiai. Pavyzdžiui, nurodoma į pasunkė- 
jusias gyvenimo sąlygas, kurios palietė taip pat 
ir inteligentus. Girdi, šitos sąlygos (krizis) ir 
trukdančios inteligentams domėtis literatu- 
ros naujienomis, kadangi kiekvienas turi gal- 
voti ne apie naują knygą, bet apie netikrą ry- 
tojų. Ši priežastis yra rimta, bet ji neišlaiko 
kritikos, nes, šiaip ar kitaip į dalykų padėtį 
žiūrėsime, —šiuo metu inteligentų, kurie turi 
šiokias tokias vietas, medžiaginė padėtis yra 
daug geresnė, negu, pavyzdžiui, sodžiuose, kur 
daugelyje vietų žmonės ne tik neturi prie sa- 
ves skatiko, bet ištisais mėnesiais duonos 
kąsnio nemato, viralą valgo be druskos, deg- 
tukus pakeitė skiltuvu, žibalą balanomis, batus 
klumpėmis arba vyžais. Štai kur yra skurdas, 
kuris vietomis visiškai pateisina: sodžiaus gy- 
ventojų nesidomėjimą kultūros reikalais. 

Dėl inteligentų tiesiog klasiško knygų ne- 
mėgimo daugiau, tur būt, būsiančios kaltos 
politinės gyvenimo sąlygos, kurios ypač mūsų 
laikais yra įsidėmėtinos. Turiu galvoje dikta- 
tūrų viešpatavimą daugelyje valstybių. Susi- 
darius tokioms sąlygoms, dalis inteligentų vi- 
siškai nesidomi nei politiniais, nei kultūriniais 
klausimais, palikdami juos spręsti tiems, kas 
yra viršūnėse. 

Yra dar ir kitos priežastys, kaip, pavyzdžiui, 
gyvenimo tempo pagreitėjimas. Įvairūs irttai 
labai svarbūs gyvenimo įvykiai lekia vienas pa- 
skui kitą, kaip kaleidoskopo vaizdai, kuriuos 

sunku sekti, o dar sunkiau jsidėmėti iratminti. 
Todėl ne vienas pamoja į visatai ranka pasi- 
guosdamas—ar taip, ar taip negaliu suspėt su 
gyvenimu. 

Priežastys, kaip matome, tam tikrais atvė- 
jais iš tiesų galinčios būti rimtos, bet jos in- 
teligentų suabejojimo kultūriniais klausimais 
jokiu būdu nepateisina. 

Lieka suminėti trečia knygų pirkėjų dalis— 
sodžiaus Gyventojai. Seniau sodžiuose knygų 
nieks neskaitė. Jei bent vienas kitas turėjo 
maldaknygę. Dabar padėtis daugelyje vietų iš 
pagrindų pasikeitė. Privalomas mokymas, spau- 
dos plitimas sodžiuose, įvairios kultūrinio po- 
būdžio organizacijos sodžiaus gyventojuose 
daro didelę atamainą geron pusėn. Sodžius, 
o pirmoj eilėj jaunimas kaskart labiau domisi 
ne tik laikraščiu, bet ir knyga. Mūsų skaityklų 
vedėjai pasakoja, kad vietomis jaunimas po 
du—tris kartus skaito tą pačią knygą ir ne- 
kantriai laukia naujų. 

Deja. Sodžius šiuo metu negali būti knygai 
rinka dėl didelio medžiaginio skurdo, apie kurį 
auksčiau buvo minėta. Tačiau pažymėtina, kad 
knygą sodžiaus gyventojai vis labiau pradeda 
branginti. Tai geriausias įrodymas, kad mūsų 
krašto sodžius jau išjudintas iš amžių letargo 
ir nors pamažėl ima rūpintis savo gyvenimu 
Trumpai skurdą anksčiau ar vėliau surnažinus, 
knygai į sodžių bus atviras kelias, o tuo tarpu 
ji turi spaustis į samanotas bakūžes takais. 


Tuo gal ir reikėtų baigti apie knygos krizį. 


Matėme, kad šiuo metu knygų mažai kas per- 
kasi, nedaug kas ir skaito. Vadinasi, gyvename 
knygos krizį, kurio priežastis nors trumpai api- 
būdinome. Tačiau kalbant apie knygą, reikia 


suminėti, pagal galimumą aptarti ir kita 
kalbamojo krizio medalio pusė. Kalbėjome 
apie tuos, kurie knygas rašo ir leidžia. Jie 


taip pat ne be nuodemės. Straipsnią pradžioje 
buvo minėta, kad šiuo metu, kada į rinką iš- 
leidžiama nepaprastai daug ir labai įvairių 
knygų — skaitančioji visuomenė daugiau žiūri 
į knygos turinį, negu į autorių, kuris skaitytojų 
visai neįdomina: kaip autorius gyvena, kaip 
kokiose sąlygose rašo, kaip jis atrodo ir t.t.— 
nesvarbu. Tegul tik parašo gerą knygą, o pat- 
sai lai sau žinosi. 

Šitokia skaitytojų galvosena nestebina rašy- 
tojų, kurie ir be to prisitaikė prie naujų gyve- 

nimo sąlygų, kurdami veikalus be reklamavi- 
mosi. Tačiau parašyti gerą literatūros veikzlą 
reikia turėti ne tik gabumai ir talentas, bet ir 
palankios kūrybiniam darbui sąlyges. Pirmoji 
sąlyga — laisvė. Ten, kur nėra laisvės, nėra 
ir kūrybos. Šitą dėsnį "gerai žino rašytojai, bet 
jo nesilaiko dažnai įvairaus plauko diktatoriai, 
kurie suvaržo kūrybą savo sudarytos partijos 
pančiais. Jei kalbėdami apie visuomenės at- 
šalimą nuo knygos, nurodėme i diktatūros 
kenksmingumą, tai-juo labiau tas kenksmin- 
gumas pasireiškia pačioje kūryboje. Kaipo ry- 
škų pavyzdį galima nurodyti dabartinę Vokie- 
tiją. Prieš Hitleriui įsigalint, vokiečių rašytojų 
veikalai užsieniuose turėjo didžiausį pasiseki- 
mą, o šiandieną jokiame užsienio knygyne ne- 
rasite Vokietijoje gyvenančio rašytojo veikalo? 
Kodėl? Todėl, kad tie veikalai, perėję per hit- 
lerininkų cenzūrą, ir pritaikyti jų partijos šū- 
kiams — niekam nėra įdomūs, nes: 1) šūkiai 
ir be to visiems žinomi ir 2) kai feldfebelis 
percenzūruos rašytojo veikalą, tai jame liks tik 
feldfebelio batų pėdsakai. Reikia žinoti, kad 
šiuo metu Vokietijoj yra isteigta, kaip teisin- 
gai pavadino Pragos laikraštis „Prager Presse“ 
(28 Nr.) savotiška literatūrinė G. P. U.,kurioje 
„darbuojasi“ 500 cenzorių (centre — 25 ir sky- 
riuose — 475)*). Joks veikalas nebus išleistas 
be minėtų cenzorių aprobatos. O kai veika- 
las pereis per cenzūrą, nieks jo nenori imti 
į rankas. 

Iš to aišku, kad šitokiose sąlygose negali 
būti nė kalbos apie kūrybos ne tik klestėjimą, 
bet ir apie pačią kūrybą. Vokietija, be abėjo, 
yra klasiškas kūrybos suvaržymo pavyzdys, ta- 
čiau pasitaiko panašiai ir kitose valstybėse. 

Antras kūrybos stabdys tai pačių rašytojų 
negalėjimas eiti su gyvenimu, jų nuolatinis 
kapstymasis vietoje, kai tuo tarpu gyvenimas 
seniai juos yra pralenkęs. Rašytojų kapstymąsi 
vietoje reikia “suprasti kaipo nenorą ieškoti 


*) Ši literatūrinė G. P U. vokiškai pavadinta 
„Reichsstelle zur Foerderung deutschen Schritttums“. 
Per ją turi pereiti visos naujai parašytos knygos, kurių 
4405 gauna šitokį įvertinimą: „Ši knyga vokiečio siela 
netinka“. Su tokiu ivertinimu knygos nieks neišleis. Tuoi 
tarpu 60% knygų, gavusių aprobatą kūrybiniu atžvilgiu 
yra gyvi niekai. Apie tai vienas iš 500 cenzorių šitaip pa- 
rašė viename protokole: „Jeigu dar metus taip bus, tai 
jaunoji hitlerinninkų poezija pasidarys tuščiu burbulu ir 
kačių koncertu. Kyla klausimas, kas čia pagaliau darosi? 
Ar šie eilėraščiai yra poezija ar istorija? Iš tokios litera- 
tūros istorija negailėstingai pasijuoks“. 

naujų kūrybai temų. Imkime apčiuopiamus pa- 
vyzdžius, iš kurių bus aišku, kodėl vieniems 
rašytojams pasiseka užkariauti skaitytojus, ki- 
tiems nevyksta, nors šiems paskesnėsiems ga- 
bumų, o kartais ir talentų netrūksta. 

1933 metų pabaigoje Kaune išėjo iš spau- 
dos Putino-Mykolaičio romanas „Altorių šešėly“. 
Autorius, kaip žinome, mūsų literatūroje yra 
vienas iš stipresniųjų talentų. Tačiau visuome- 
nėje sukėlė didelį nauju veikalu susidomėjimą 
ne autoriaus talentas, bet veikalo pavadinimas. 
O kai viename kitame laikraštyje dar buvo 
prasitarta, kad romane bus aprašytas kunigų 
gyvenimas — visi nekantriai laukėme veikalo. 
Kodėl? Todėl, kad iki šiol mūsų literatūroje 
lietuvių dvasininkų gyvenimas mums, pasau- 
liečiams, buvo nežinomas, kažkoks paslaptin- 
gas. Apie dvasininkus — kunigus galėdavome 
pasiskaityti arba socialistinių pamfletų, arba 
pačių kunigų rašytų auto -apologetinių knyge- 
lyčių. O teisybės nežinojome. Todėl, kai išgir- 
dome, kad apie kunigus imasi rašyti talentin- 
gas rašytojas, pats ilgą laiką buvęs kunigu,— 
nekantriai laukėme kalbamojo veikalo. Pasi- 
rodo, neapsirikome. „Altorių šešėly“ ne veika- 
las, bet mūsų grožinės literatūros arkiveikalas, 
mūsų literatūros pažiba visais atžvilgiais. 

Autorius neapvylė visuomenės, o ši neapvylė 
autoriaus ir „Altorių šešely“ gyvenamojo kny- 
gos krizio išvengė, jo ir nepajuto. 

Yra tai ryškus pavyzdys, kaip rašytojas, 
atsikratęs pasenusių tradicijų (apie tai galima 
rašyti, apie tai jokiu būdu ea a padarė 
drąsų žingsnį priekin.*) 

Dėl tokio kapstymosi vietoje paskutiniu 
metu daug rašo ir lenkų spaudoj žymiausi lenkų 
kritikai, pažymėdami, kad šiuo metu Lenkijoj 
labai mažai skaitomi lenkų rašytojai. Priežastis 
jau minėta—aklas senųjų tradicijų laikymasis, 
kai tuo tarpu skaitančioji visuomenė domisi 
naujais dalykais. Nenuostabu todėl, kad lenkų 
knygynai daugiau leidžia verstų iš kitų kalbų 
veikalų, negu savo autorių.**) Šiokią tokią pa- 


*) Kauno laikraščiuose teko matyti žinelė, kad išėjęs 
prieš „Altorių šešėly“ nukreiptas veikalas „Saulius eina 
tiesiu keliu į kunigus“. Kiek teko susigaudyti, šis kontr- 
veikalas skaitančioje visuomenėje jokio susidomėjimo ne- 
sukėlė, nes liečiami jame dalykai seniai visiems žinomi, 

**) Maskvos „Literaturnaja Gazeta“ 5 Nr. praneša, kad 
1934 metais Lenkijoj buvo išleista iš Sovietų rašytojų 
verstų veikalų 659, o verstinėje lenkų literatūroje Sovietų 
Rusija stovi trečioje eilėje. Į metus paleisti lenkiškų knygų 
rinkoje 659 komunizmo spalva nudažytų knygų nėra dė- 

žangą daro jaunieji lenkų rašytojai, bet jiems 
labai sunku kelti „maištas“ prieš nuo amžių 
įsigalėjusias tradicijas apie visokias neliečia-- 
mas šventenybes (nie szargač šwietošci). 

Trečia priežastis, kuri užkerta knygai į pla- 
tųjį pasaulį kelią, tai grynai tautinio pobūdžio 
veikalai. Ši faktą geriausiai nusako lenkų lite- 
ratūra, kuri, palyginus su kitomis tautomis, 
ekspansiją į užsienius padarė labai mažą. Mat, 
lenkų literatūros veikalų dauguma yra tiktai 
lenkiški, mažai turi bendrų, visos žmonijos 
gyvenimą liečiančių pradų ir todėl, neatsižvel- 
giant į lenkų literatūrinių veikalų gausumą ir 
didelę jų menišką verte, jie sunkiai prasiskver- 
bia už Lenkijos sienų. 

Šitas grynai tautinis tos ar kitos tautos lite- 
ratūros pobūdis galima pritaikyti kiekvienai 
literatūrai, kurios atstovai, negalėdami išsi- 
krapštyti iš siauro lukšto, patys sau užtrenkia 
duris į platųjį pasaulį ir daro didelę skriaudą 
savajai literatūrai. 

Turi daug svaros šiame knygos krizyje pa- 
kitėjusios ir kintančios politiškai — visuome- 
niškos sąlygos. Turiu galvoje dvarininkų ir 
turtingų miestiečių laikotarpio sūtemas ir am- 
žiais ujamos ir išnaudojamos liaudies tekan- 
čią aušrą. Kas observuoja gyvenimą, seka jo 
eigą, tas galėjo pastebėti, kad paskutiniais 
laikais politikos, ekonomijos ir dvasinės kūry- 
bos srityse vis mažiau turi ką pasakyti baigią 
savo gyvenimą dvarininkai ir turtingieji mies- 
tiečiai. Jų likučiai gyvena tik prisiminimais. 
Užtat žengia į areną liaudis. Pavyzdžiui, daug 
kas stebisi Nepriklausomos Lietuvos mokėjimu 
gerai tvarkytis, o nežino, kad jei Lietuva pro- 
speruoja, tai yra nuopelnas iš liaudies kilusių 
inteligentų, kurie, ir aukščiausias vietas pasiekę, 
nepamiršta samanotose bakūžėse gyvenančių 
tautiečių, kuriems visų pirma priklauso ne tik 
visos žmogaus teisės, bet ir atlygis už am- 
žiais patirtas skriaudas. 

Šitoksai luomų keitimasis rolėmis nelieka 
be atgarsio ir literatūroje. Šiandieną jau nieks 
neskaito knygų, (gal tik maži vaikai?), kuriose 
aprašinėjami kažkokių karalaičių gyvenimai, 
bet reikalaujama veikalų, kuriuose būtų atvaiz- 
duota, kaip prasti žmonės stengiasi pagerinti 


nasio nevertas reiškinys. Juo paskutiniu metu susirūpiro 
kai kurie lenkų dešiniojo sparno publicistai, kurių vienas 
p. Bocheński 1934 metų pabaigoje rašė: „Aiškiai krentame 
bedugnėn, kur pačioje gilumoje yra rusų kultūros nuga- 
lėta Lenkija“. („Problemy“ 1934 m. gruodžio 15 d.) 

savo gyvenima, kaip jie kovoja už geresnę 
ateitį. Todėl visai suprantama, kad dabar apy- 
sakose ir romanuose rasite daugiau aprašymų 
apie paprastą sodžiaus berną, negu apie mo- 
kytą dvaro savininką. Pasikeitė laikai. 

Kalbant apie tai, reikia pabrėžti šios rūšies 
literatūros nukrypimas į vienpusiškumą. Pasku- 
tiniu metu kai kurie rašytojai mėgsta vaizduoti 
paprasto žmogaus gyvenimą visoje nuogumoje. 
Tame, aišku, nieko nuostabaus, bet blogiau 
yra tai, kad šitos rūšies rašytojams visai ne- 
rūpi aprašomojo žmogaus likimas, ateitis. Jie 
pasitenkina paprastą žmogų aprašą iš visų 
pusių, kartais negailėdami juodų spalvų arba 
ir cinizmo. Skaitytojai, skaitydami šitokius vei- 
kalus, ima jais stačiai biaurėtis, nes kam gi 
bus malonu skaityti apie pasigėrusio darbi- 
ninko arba sodžiaus berno visokias šlykštybes? 
Jos kiekvienam ir be to žinomos, o jei jas 
autoriai įpina į savo veikalus, tai tegu pajunta 
žmonišką pareigą vienu kitu sakiniu paska- 
tinti savo didvyrį prie šiek tiek gražiau suprasto 
gyvenimo. 


ALDONA LIOBYTE. 

Nukrypus kai kuriems proletariato rašyto- 
jams į kraštutinumą, visuomenėje prasideda 
suprantama reakcija ir tada rašytojams noroms 
nenoroms tenka keisti užimtos pozicijos. Ši 
nenusistovėjusi nauja literatūros kryptis taip 
pat prisideda prie knygos krizio. 


X 


Štai keletas palaidžių minčių apie šiuo 
metu gyvenamąjį knygos krizį, kuris, kaip kiek- 
vienam aišku, neaplenkė ir mūsų literatūros. 
Tačiau, kaip pirmoje straipsnio dalyje minė- 
jau, gyvenamasis knygos krizis jokiu būdu 
neatleidžia inteligentų nuo pareigų domėtis 
knyga apskritai, o lietuviškąja ypatingai. Prie- 
šingai, mūsų. inteligentija, ypač dabartinėse 
sąlygose, turėtų atsidėjusi domėtis lietuvių 
dvasine kūryba, kuri vis tik eina priekin. Jei 
visuomenė domėsis savos literatūros naujie- 
nomis, ji tuo pačiu skatins mūsų žodžio me- 
nininkus daugiau dirbti ir ieškoti naujų gimtoje 
kūryboje kelių. 


Luigi Pirandello— Nobelio laureatas. 


to dėka tenka kuriam nors rašytojui du 

visai malonūs dalykai — didelė garbė ir 
nemažesnė pinigų suma. Kasmet Švedijos iš- 
minčiai iškelia aikštėn kurios nors tautos lite- 
ratūrinį talentą ir,prilipdę prie jo Nobelio lau- 
reato titulą, pastato pasaulinio masto rašytojų 
tarpan. 

Šįmet ta garbė teko talentui, nunokusiam Si- 
cilijos vynuogynų pavėsy. ltalas Luigi Pirandello 
yra gimęs 1867 m. netoli Sicilijos pakrančių. 

Vaikystę ir dalį jaunystės praleidžia Italijoj, 
paskui vyksta Vokietijon, kur, baigęs Bonno 
universitetą, gauna filosofijos daktaro laipsnį. 
Grįžęs Italijon, iki 1923 m. dėsto Romos auk- 
štojoj mergaičių mokykloj. Rašyt ima dar visai 
jaunas būdamas. Literatūrinę kūrybą pradeda 
nuo eilėraščių, paskui, siciliečio rašytojo Luigi 
Capuana paskatintas, ima rašyt proza, dau- 
giausia noveles, kuriomis užberia Italijos kny- 


J. ištisa eilė metų, kai Nobelio testamen- 


aynų rinką. Bet tikrasis Pirandello „aš“, kuris 
davė jam pasaulinio rašytojo vardą, iškilo jo 
dramatinė kūryboj. Pirmoji jo komedija „Jei- 
gu ne taip“ buvo suvaidinta Milane 1917 m. 
ir po to ima rašyt Pirandello vien tik scenos 
veikalus. 

Didžiausias jo garbės pakilimas buvo 1925 m., 
kada Pirandello, sudares nuosavų teatrą, išvy- 
ksta gastroliuot užsienin. Jo dramos „Henri- 
kas IV“, „Šeši asmenys ieško autoriaus“ ir kt. 
sukėlė Anglijoj, Prancūzijoj, Vokietijoj ir Švei- 
carijoj didžiausio entuzjazmo. Porai metų pra- 
siinkus, ir tautiečių ir užsienio entuzjazmas 
dingsta, Pirandello asmens ir jo kūrybos gar- 
sas pelėja užuomaršoj. Visai netikėtai atkasė 
Pirandello vardą švedai, skirdami jam literatū- 
ros 1934-tųjų Nobelio premiją ir primindami 
visam kultūringam pasauliui įdomų žmogaus 
„aš“ karikaturistą. 

Pažvelgus į Pirandello kūrybą, visų pirma 

metasi į akis keisti jo veikalų pavadinimai, 
pv.: „Kiekvienas savaip“, „Bet tai nėra rimtas 
dalykas“, „Zmogus, žvėris ir dorybė“, „Taip 
gra, jei jums taip rodosi“, „Taip, kaip pirmiau, 
geriau, kaip pirmiau“ ir t.t. Jis pats apibrėžia 
savo kūrybą šitaip: „Mano menas yra pilnas 
karčios užuojautos tiems, kurie patys save 
apgaudinėja, bet šita užuojauta tuo pačiu lai- 
ku yra išjuokianti likimą, kuris stumia žmogų 
save apgaudinėti“. Ir ištikro, Pirandello veika- 
luose nėra visuomeninių, politinių ar mcralių 
idėjų — jis praveda joje tik savo grynai inte- 
Iektualę pasaulėžiūrą. Norint suprasti vedamąją 
Pirandello veikalų mintį, reikia grįžti prie grai- 
ko Heraklito, kurio filozofija rėmėsi dėsniu, 
kad viskas kinta. Gyvenimas yra kaip bėgąs 
vanduo — judrus, nesučiumpamas, kaskart ki- 
tas, naujas.Pirandello įveda į savo kūrybą filo- 
zofinį pradą, tik jis nevartoja nei filozofinės 
terminologijos, nei bendrai mokyklinės filozo- 
fijos sąvokų. Jo filozofija nėra abstrakti—ji vi- 
suomet vaidintojo lūpose remiasi kuria nors 
konkrečia gyvenimiška situacija. Visa Piran- 
dello kūryba yra tos pačios temos išvystymas, 
to paties motyvo variantai, nušvietimas vie- 
nos tezės, žiūrimos iš įvairių taškų. Savo vei- 
kaluose nagrinėja Pirandello igimtą žmogaus 
pastangą apimt ir įgrūst gyvenimą ir savo 
asmenybę į tam tikras ribas, tam tikrus ne- 
kintamus rėmus, formas. O kiekviena forma, 
kiekvienas gyvo, judraus, nesučiumpamo gy- 
venimo varžymas yra, Pirandello akimis žiū- 
rint, prakeikimas ir mirtis. „Visi mes esam 
sugauti į sląstus, atplėšti nuo plaukiančios 
srovės ir taip įamžinti mirčiai“. („La Carriola“.) 

Geriausia suprasim Pirandello idėją, prisi- 
žiūrėję labiausiai charakteringam jo visų vei- 
kalų tipui. Yra tai dažniausia miesčionis, ku- 
ris, sutvėręs sau sustingusių formų pasaulį, 
gėrisi tuo pasauliu, nes jam ten gera, patogu 
ir malonu. Iškovojęs sau vietą prie pilno lo- 
vio, laiko savo įsitikinimus nenugriaunamomis 
dogmomis ir niekuomet jam neateina mintis 
galvon, kad jo imta pozicija, pilnas lovys ir 
tvirti įsitikinimai yra tik trapios formos, po ku- 
riomis plaukia gyvenimas gyva srove, kad gy- 
venimo dinamika nepakenčia jokių užtvarų. 
Tokiam žmogui gyvenimas, jo siauros pasau- 
lėžiūros akyraty, atrodo paprastas ir nesudė- 
tingas; jis tiki, kad realybė yra viena, nepa- 
judinama ir kiekvienas ant jos pasikesinimas 
yra mirtina nuodėmė. 

Tuotarpu užeina momentas, kada toks žmo- 
gus esti priverstas išeit iš keturių sienų savo 
dogmų ir atsistot akis prieš akį su gyvenimu, 
slėpiningu, nesučiūmpamu gyvenimu. Toks pa- 
statymas akis prieš akį žmogaus su buvimo. 
chaosu, nuo kurio skyrė jį ligšiol trapus, jo pa- 
ties sukurtų formų, pasaulis ir jo paties jsi- 
vaizduota realybė—tampa šaltiniu gilaus tragiz-- 
mo, tragizmo paprasto, pilko žmogaus. Žmo- 
gaus tragedija daugelyje Pirandello veikalų 
yra tragedija vargšo Martyno Lori; kvailas ir 
racionalus atsitiktumas sulaužo, sutrina gyve- 
nimišką konstrukciją, kurioje žmogus gyveno 
ir kurioje gerai, ar apygeriai jautėsi. Jo pasau- 
lis staiga nustoja buvęs, o jis pats, sumišęs, 
nežino, kur turi eiti, ką su savim daryti; stai- 
giai katastrofai nugriovus iš pagrindų jo iliu- 
zijų pasaulį, jis pasijunta neturįs gyvenimiš- 
kos energijos, pajunta stoką kūrybinio užsi- 
mojimo ir nebemoka ant senojo pasaulio griu- 
vėsių statyt naujo gyvenimo. 

Bendrai, žmogus Pirandello kūryboj yra 
marjonetė, kurią likimas sauvališkai šokdina. 
Aktoriai jo dramose atrodo pajacai, automa- 
tiškai roles išmoke, tokie juokingi žmoniški 
pajacėliai, nekuomet negalį viens kito suprast, 
negalį įsigilint į viens kito psichini pasaulį, 
besiblašką, besimėtą kurį laiką gyvenimo pa- 
viršiuj, kol išmesti tampa į šiukšlyną. Scenoj 
lieka kažkoks nuogas „niekas“. 

Bet esti akimirksniai, kada tuos pajacus, 
kuriuos su velniška šypsena tampo likimas, 
įdrėskia gyvenimas ir netikėtai ima sunktis iš 
jų medinių širdžių tikras kraujas. 

Pirandello komedijose, šalia farsinės nuo- 
taikos, išlenda retkarčiais pikta šypsena. Jo 
komizmas, kaip ir tragizmas, gimsta iš prie- 
šingumo amžinos žmogaus pastangos užsida- 
ryti tam tikrose ribose ir gyvenimo esmės, 
kuri užsidaryti neleidžia. Pirandello ironiškai ' 
žiūri, kaip gyvenimo eiga yra dirbtinai sulai- 
kyta užmestais dėsniais, kaip paskui tie dės- 
niai plyšta, lyg muilo burbulas, ir staigi gyve- 
nimo srovė nusineša apkvaitusį, katastrofos 
palaužtą-žmogų. Komedijų dialoguose skamba 
nuolatus juokas, nugirdąs iškarto klausytoją 
svaigiu linksmumu, bet paskui, gerai įsiklau- 
sius, pajuntama, kad tai ne juokas skamba: 
o aliarmo varpas, nešąs gūdžius nelaimės 
aidus. Iš to plaukia nerimastis, perimanti kiek- 
vieną iki gyvo kaulo. 

Bendrai imant, visi Pirandello veikalai ne- 


12 LIETUVIŠKAS 


turi savyje nieko iš šiaurės—jo talentas giliai 
šaknis įleidęs pietų dirvožemin. Italiečio tem- 
peramentas, jo impulsyvumas ir nepaprastas 
dvasinis judrumas leidžia rašytojui momenta- 
liai peršokti nuo juoko iki ašarų, nuo pykčio 
iki švelnių jausmų, leidžia svaidyt žmogaus 
„aš“, kaip mažą sviedinuką, tampyt jį, kaip 
kvailą, medinį pajacą. Pirandello kūryba rodo, 
kad jis yra žmogaus „aš“ destruktorius, kari- 
katuristas, taip, kaip D'Annunzio yra to „aš“ 
garbintojas, o Shav — psichologas. 

Davusi bendrą Pirandello kūrybos vaizdą, 
noriu trumpai sustoti ties klausimu, kodėl Pi- 
randello, vienas didžiausių šiūdienių drama- 
turgų, yra užmirštas, išmestas į teatro rekvizitų 
šiukšlyną, kaip ir jo didvyriai—likimo pajacai. 
Juk Pirandello garsas, užrėžęs šviesaus me- 
teoro lanką, pergyveno po to Italijoj devaliua- 
ciją: juo aukščiau kelta jis prieš dešimtmetį 
į padanges, juo smarkiau paskiau įstumta 
į tamsią „nemalonių nesusipratimų“ kamarėlę, 
kol Nobelio premijato garbė vėl jį priminė 


pasauliui. Galbūt jis nėra aktualus — dažnai 


dideli meno kūriniai yra pralenkę laikotarpį, 
kuriame yra sukurti; bet čia yra visai kita prie- 
žastis. Reakcija kilo iš to paties fašizmo, kuris 
iškėlė Pirandello, vadindamas jį didžiausiuoju 
naujosios Italijos rašytoju, fašizmas, kuris rėmė 
eksportą jo produkcijos Europon, pridėdamas 
savo patentą kiekvienam jo kūriniui. Per ištisą 
eile metų Pirandello fašizmui buvo literatūros 
srityje tuo, kuo skridimo srityje turėjo būti 
didvyriškas lakūnas gen. Nobile— propagandos 
plakatas, ekspansijos simbolis, Italijos garbė 
ir pasididžiavimas. Buvo pabirę Pirandello daug 
garbingų pasiūlymų: gal ekscelencijos titulas? 
gal senatoriaus kėdė? gal Akademija? Įvestas 
buvo į marmurinę Fornesinos angą, kurioje 
telpa jauna Italijos Akademija. Buvo tai viena- 
' tinis Italijoj pasaulinio masto rašytojas, kuris 
galėjo pakliūt Akademijon fašistų remiamas. 
Nei Croce, nei D'Annunzio, nei Farrero nega- 
lėjo kandiduot į fašistinę Akademiją, kaipo 
opozicijos šalininkai. Vienas Pirandello atrodė 
užtektinai garsus ir politiniu požvilgiu neša- 

liškas. Pastačius Pirandello ton garbingon vie- 
ton, pastebėta, kad jo kūryba vaizduoja viską, 
tik ne fašizmo dvasią. Pastebėta, kad tas žy- 
mus ir įdomus dramaturgas yra persisunkes 
kažkokia „netikusia“ filozofija, užnuodytas 
„Iškrypusia“' ideologija. Fašistų nusivylimas ir 
pyktis yra visai suprantamas: jie, uždare Aka- 
demijos duris savo doktrinų priešams, atidarė 
jas rašytojui, kuris yra gyvas tų doktrinų pasi- 
tyčiojimas. Juk pas Pirandello valdžia slepiasi 
po anarchijos sparnu, dora, kad gyvent galėtų, 
dedasi nuodemės kaukę, po šeimyninių idealų 
skraiste tūno aklas instinktas, bažnyčia moka 
duoklę valstybei ir t. t. O tiesa? Netgi tiesa 
Pirandello kūryboj, primerkusi vieną akį, pati 
savim abejodama, žaidžia žmonėmis. Pačių 
veikalų pavadinime ir jų turinyje plazda visur 
ta pati erezija — abejojimas viskuo: erezija, 
statanti neribotą, nuolat besikeičiantį gyvenimą 
prieš žmogaus sukurtas sąvokas: autoritetus, 
dogmas, valdžios hierarchijas. Persikelkim 
į Mussolini valstybę, kur yra vienodas rūbas, 
vienodas pasisveikinimo ženklas, vienes įsiti- 
kinimų pavyzdys ir vienas vadas—ir supraskim, 
kad ten negali būt didesnės erezijos, kaip ma- 
nymas, kad gyventi gali „kiekvienas savaip“, 
kad tiesa yra kintamas ir abejotinas dalykas, 
kad bet kuri gyvenimo realybė gali būt kiek- 
vieną momentą atsitiktinos katastrofos su- 
griauta. Tokios mintys Mussolini valstybėj būtų 
baustina erezija, jei jos liktų vien teoretiškom 
pažiūrom atskiro asmens, bet kada tampa pa- 
žiūrom gyvo veikiančio artisto, kada tos min- 
tys kuria savo pasaulį, priešingą pasauliui, 
apimtam kodeksų paragrafais — tai jau yra 
revoliucija, kelianti galvą už sienos užuolaidų. 

Imant tai domėn, yra visai suprantama, kad 
Pirandello kūryba nežavi šiūdienių italų, už- 
sidegusių griežtomis fašizmo idėjomis ir ne- 
tikinčių į likimo šposus. Iš kitos vėl pusės — 
likimo šposai gali būt visai malonūs: Pirandello 
suteikė jie garbės ir turtų.*) 


*) Straipsnio medžiaga: 1) „Naujoji Romuva“ Nr. 207, 
2) „Pion“ Nr. 47, 3) „Wiadomości Literackie“ Nr. 39. 

Apie tautininkus ir tautiškumo 
monopolizavimą 


ET askutiniais laikais mūsų visuomenė pra- 
2 dėts daugiau ir atviriau kalbėti apie tau- 
tini auklėjimą, apie mūsų krašto lietu- 
viško jaunimo parengimą lietuviškam darbui. 
Tas visai natūralu, nes ir pats gyvenimas rei- 
kalauja, kad, norint tvirčiau atsispirti svetimam 
nacionalizmui, kuris, griaudamas lietuvybę, ver- 
žiasi į mūsų lietuvišką sodžių, reikia pastatyti 
tvirtą, susipratusį lietuvį. Kitaip sakant, prieš 
svetimą nacionalizmą reikia pastatyti savąjį 
lietuvišką tautininką, kuris savo lietuviškos 
tautybės ir savo krašto lietuviškos gerovės 
vardan nepabugtų saves aukoti. 

Visus mus turi jungti lietuvybė ir lietuviška 
tautinė idėja, kuria apsišarvavę turime suda- 
ryti stiprų frontą mūsų krašto nutautinimo ant- 
plūdžiui atremti. Šitas didelis darbas atlikti 
pavesta Vilniaus krašto lietuviams visos lietu- 
vių tautos ir kaip tautos norą ir valią mes 
turime vykdyti visomis jėgomis. Tačiau, spren- 
džiant šį sunkų mums pavestą uždavinį, ne- 
pakanka turėti vien gerų norų, čia reikia turėti 
ir daug geros valios, savitarpio sugyvenimo ir 
neieškoti savo tarpe to, kas mus skiria, bet to, 
kas mus jungia ir stiprina mūsų pajėgas. O tuo 
veiksniu, kuris mus gali stipriai sujungti, ir yra 
lietuvybė ir tautiškumas. 

Ar gi dabar laikas mūsų krašto lietuviams 
galvoti apie socializmus ir kitokius iš svetur 
atkeliavusius izmus, kai mums gresia didžiau- 
slas pavojus netekti to, ką mes paveldėjome 
iš savo tėvų ir protėvių, t. y. netekti savo lie- 
tuviškos dvasios ir visa to, kas mums brangu 
ir sava? Skirstytis į grupes — dešiniuosius ir 
kairiuosius ir dėl to tarp savęs pasiginčyti bei 
pasirieti, kaip jau ir dabar mėgstama, nebus 
pervėlu ir toliau, o kai neteksime savų lietu- 
viškos dvasios savybių, kai mūsų krašte ims 
viešpatauti svetima, ne lietuviška dvasia, tada 
ne į savo daržą nė kojos neikelsi, nes naujas 
ir mums svetimas daržininkas duris mums 
parodys ir išvarys, lyg ne ten patekusį. 

Liūdnas būtų mūsų krašto likimas, jei net 
prie to prieitų. Tačiau, kad mūsų sodžius 
daugely vietų kas kart daugiau lietuviš- 


kai sąmonėja ir kad jau turime parengę ne- 
mažą būrį jaunos, iš savo krašto kilusios lie- 
tuviškos inteligentijos, galime drąsesni būti. 
Dauguma tos jaunos inteligentijos—mokytojai 
ir studentai, tai lietuviai tautininkai, kuriems 
pirmoj eilėj rūpi mūsų krašto lietuvybė ir jo 
kultūrinė bei materialinė gerovė. Pamokyta ne- 
seniai buvusių skaudžių ir kenksmingų mūsų 
kraštui savitarpio lietuvių ginčų ir rietenų, 
dauguma jaunųjų inteligentų pasuko grynai 
tautine linkme ir, palikę nuošaliai takelius iš 
kairės ir dešines, pasirinko viešąjį kelią į Vil- 
niaus krašto lietuvių gerovę. Tautinė idėja da- 
rosi kas kart ryškesniu jaunimui keliarodžiu 
jų darbuos ir žygiuos, o prieškarinių viltininkų 
praminti keliai, kuriais jie vedė tautą į Lietu- 
vos Laisvę, yra ir dabar tais tiesiais keliais, 
kuriais einant galima suburti visas mūsų turi- 
mas jėgas bendram darbui dirbti. 

Tačiau sopančia širdim tenka pažymėti 
liūdnas reiškinys, kad ta tautinė kryptis, kurią 
pasirinko jaunimas, ypač dauguma studentų 
ir kitų jaunų inteligentų, anaiptol ne visiems 
patiko. Nekalbam apie lenkus ir kitus svetim- 
taučius, kurie lietuvių tautiškumo nemėgsta ir 
nekenčia, bet kalbam apie savus, kurie į tau- 
tiškais pagrindais besiburiantį jaunimą ėmė 
žiūrėti šnairomis, lyg nepasitikėdami ir viešai 
ironizuodami. Kai kurie net stveriasi insinua- 
cijų, prikišdami tautiškam jaunimui tautiškumo 
monopolizavimą, kai tuo tarpu patys, įsistvėrę 
partinio skverno, negali plačiau akių praplėšti 
ir viską matuoja savo partiniu mastu, laiky- 
dami tik tai gera, kas jų. Dar blogiau, kai 
asmeniniais sumetimais nenori rasti bendros 
kalbos ten, kur tautiniu atžvilgiu visada galima 
susikalbėti ir susitarti. 

Bet grižkim prie prikaišiojamo tautiškumo 
monopolizavimo. Taigi, visiems, kurie ar dėl 
blogos valios ar dėl nesupratimo prikaišioja 
jauniems tautininkams tautiškumo monopoli- 
zavimą, tenka aiškiai pabrėžti, kad niekas 
neturi teisės iš tautiškumo daryti kažkokių 
komedijų ir jį monopolizuoti. Nevalia ir prie- 
kaištininkams iš tautiškumo tyčiotis, jungiant 


jį su monopolio sąvoka. Tautiškumas yra su- 
augęs su lietuvio dvasia ir yra visos tautos 
brangenybė, dėl kurios geriausi Lietuvos sū- 
nūs vargus kentė ir kraują liejo. Jei mūsų 
jaunieji šarvuojasi tautiškumu ir pasirenka ke- 
liarcdžiu lietuvių tautinę idėją, tai daro ne 
todėl, kad nenorėtų pripažinti kitiems lietuviams 
tautiškų savybių, bet kad geriau užakcentuotų 
tautiškumo reikšmę mūsų gyvenime. Jaunieji, 
pasirinkdami naują tautiško lietuviško darbo 
kelią, tautiškumą stato mūsų krašto ir visų 
lietuvių vienybės simboliu, kurio laikydamiesi 
mes turime drąsiai žengti į priekį ir bendro- 
mis jėgomis statyti savo krašto ateitį, o ne- 
siskirstyti į kelias priešingas grupes, kurios, 
tarp savęs besitrindamos, skaldo ir demorali- 
zuoja mūsų sodžių bei silpnina jo tautinį atspa- 
rumą ištautėjimo bangai atremti. Juk ne dėl 
ko kito, o tik dėlto, kad ligi šiol veikusios ir 
tebeveikiančios mūsų visuomenėj priešingos 
dešiniųjų ir kairiųjų grupės nepajėgė sukon- 
soliduoti lietuviško veikimo bei suharmoni- 
zuoti paskirų darbo sričių, pradėjo reikštis 
jaunas, grynai tautiškas judėjimas. Pritvinku- 
sioj savitarpio trynimosi atmosferoj darosi 
tvanku ir kartu šlykštu, kaip patys lietuviai, 
įkarščio pagauti, už lietuviškos visuomenės 
pinigus patys riejasi ir dar sodžių supiudo 
kad vieni kitiems langus daužytų ir lietuviš- 
kas kultūrines pramogas boikotuotų. To taijau 
perdaug. Ir jei atsakomingieji neranda galimy- 
bės ir priemonių tuos reikalus sutvarkyti, tai 
jaunoji karta tikrai to pakęsti negali. 
Matydamas tuos ir kitus mūsų gyvenimo 
negalumus, jaunimas šarvuojasi tautiškumu ir 
kuria lietuvybę ir drausme grendžiamą jaunųjų 
frontą lietuvių gyvenimo negalumams šalinti. 
Yra vėl keistuolių, kurie patys, gal per siau- 
rai tautiškumą suprasdami, nori kitiems ikal- 
bėti, kad lietuviui maža vien tautiškumo. Aiš- 
ku, kad jei tenkintumės vien tautininko vardu 
ir tautiškais šūkiais, tai būtų tas pats, kas 
nieko. Tačiau nereikia pamiršti tautiškumo 
plačiąja prasme, kurioje glūdi visa, kas lietu- 
viui būtina ir reikalinga, be ko lietuvis netektų 
ir lietuviškų dvasios savybių. Lietuvis tautinin- 
kas, rūpindamasis lietuviška ir tautiška mūsų 

krašto dvasia, turi kelti žmonių apšvietą, ugdyti 
ir plėsti lietuvio dvasine ir materialę kultūrą, 
kelti mūsų sodžiaus ūkio būklę, kuri per tiek 
metų dar daugelyje vietų nė iš vietos nepa- 
judinta. Ši pastaroji, t.y., mūsų krašto ekono- 
minė būklė yra itin apverktinam stovy, o ka- 
dangi mūsų kraštas yra grynai ūkio kraštas, 
tai esant mūsų ūkininkams vargingam stovy, 
neturi ir visa Vilniaus krašto lietuviška visuo- 
menė tvirtesnio materialio pagrindo, be kurio 
negalima būti tikram, koks likimas rytojaus 
dieną mus laukia. 

Ekonominiai mūsų krašto klausimai yra kie- 
čiausis riešutas, kuris vis dėlto reiks kada 
nors sukrimsti, nes kitaip, to riešučio nesu- 
krimtus ir ekonominių reikalų nesutvarkius, 
gali labai skaudžiai atsiliepti visam mūsų tau- 
tiškam ir kultūriniam darbui. Deja, šioj srity 
dar labai maža padaryta, ir kas liūdniau, kad 
mažai tuo domimasi. 

Taigi, neteisinga yra įtarinėti besiburianti 
tautiškais pagrindais lietuvišką jaunimą tautiš- 
kumo monopolizavimu. Taip pat neteisinga 
prikišti siaurai suprastą tautiškumą, nes kiek- 
vienam tautiškai susipratusiam lietuviui yra vi- 
sai aišku, kad šia prasme apimamos visos 
mūsų gyvenime sritys. 

Keistokai vėl atrodo, kai mūsų atsakomin- 
gi vyresnieji, užuot tautiškais pagrindais besi- 
buriančius jaunuosius pasveikinti ir jiems 


padėti greičiau susicementuoti bei sustiprėti, 
nepagaili kartais ironiško žodžio bei šnai- 
resnio žvilgsnio. Ką gi padarysi, lysti ten, 


kur esi nemėgstamas, ar gerintis tik tam, kad 
tave toleruotų ir šauktųsi pagalbon tik tada, 
kai būtinai jau reikalingas iš šono ramstis — 
nėra prasmės. 

Jaunimas gerbia ir turi gerbti vyresniuo- 
sius už jų nuopelnus lietuvių tautai, bet ne- 
reikia pamiršti, kad jaunoji inteligentija tai yra 
armija, kovos už lietuvišką būvį avangardas, 
su kuriuo taip pat reikia skaitytis. 

Tautiškos minties jaunuolių eilės didėja ir 
didės, nes juos, şjungia tautiška lietuvių „Idėja, 
kurią „pagimdė r mūsų "tautos « gyviausi reikalai, 
o sustiprino ir išugdė gausios kovos. dėl lie- 
tuviškos dvasios ir tautos laisvės. 

Mūsų beletristinė proza nuo 1918 metų 


(Referatas, skaitytas per lietuviškos knygos vakarą). 


ašytojas yra savo tautos vadas, jos idėjų 

ir siekių ugdytojas. Jei prisiminsime 
Kudirką, Vaižgantą, Maironį ir kitus, ma- 
tysime, kad visi jie buvo garbingi mūsų tautos 
vadai, kovotojai dėl Nepriklausomybės idėjos. 
Didžiausias žmogaus ginklas ir jėga tai žodis, 
tas amžinas kūrybiškas žodis, nepripažįstąs jo- 
kių ribų, įsiskverbiąs į giliausius sielos užkam- 
pius. Tautos, kurios anksti suprato ir įvertino 
savojo žodžio galybę, iškilo ir nuėjo garbin- 
gais keliais. Homeras, Dante ir kiti amžinų 
grožio minčių įkūnitojai suteikė savo tautoms 
nemirštančią garbę, kai tuotarpu didžiulė to- 
torių tauta praūžė ir išnyko. Mūsų tauta, paly- 
ginti, vėlokai suprato savojo žodžio galybę 
ir tai buvo viena jos sunykimo priežasčių. Mū- 
sų bajorija, paniekinusi savąją kalbą, nuėjo 
svetimiesiems tarnauti. Ir tik, kai „Aušra“ pra- 
bilo į mus, kai Kudirkos „Varpai“ sugaudė: 
„kelkite, kelkitel...“, po mūsų kraštą pasklydo 
Maironies tėvynės meilės daina — nubudo ilgus 
amžius miegojusi tauta. 

Vienas garbingų vyrų pasakė: „tėvynė — tai 
dar nėra kraštas, kuriame gyvenu, nei tie žmo- 
nės, kuriems priklausau, bet tėvynė visų pir- 
ma yra tas savas kūrybiškas žodis, savoji kra- 
što kultūra, jos kūrėjai, nes niekas kitas, tik 
menas gali pareikšti tautos dvasią, jos idėjas, 
siekius, kas ir sudaro tėvynės sąvoką“. Tik 
Gėtė —vokietis galėjo parašyti ,,Faustą“,, Dan- 
tė — italas ,„Dieviškąją Komediją“, Šekspiras — 
„Hamletą“. Menas, kuris jau iš esmės yra sin- 
tetiškas, parodo visą tautos, o kartais net vi- 
SOs epokos dvasią. Apie didžiuosius genijus 
sakome, kad jie visus laikotarpius susintetinę. 
Iš Homero geriausiai sužinome ne tik graikų, 
bet didžiausio priešistorinio laikotarpio kultūrą, 


R 


kurią graikai susintetino, iš Dantės -- vidur- 
amžių, iš Servantės ir Šekspiro — Renesanso 
kultūras. 


Mūsų menininkai, be abejo, negalėjo dar 
susintetinti kokios nors epokos ar savo tautos 
visų idėjų, nes jų kūrybiškas darbas pasireiškė 
ne taip senai. Re to, mūsų tauta, ilgus amžius 
svetimųjų slėgiama, pasidavusi jų įtakai, ne- 
galėjo kurti savojo meno, kurs yra laisvas 


idealų pasaulis, tą meną iš dalies kūrė tiktai 
mūsų liaudis, pati apie tai nežinodamas. 

Mūsų rašytojus skirstome į dvi dideles gru- 
pes: pirmąją senesniąją rašytojų kartą, antrą- 
ją — jaunesniąją kartą. Pirmieji pasireiškė jau 
spaudos draudimo laikais. Charakteringas šios 
grupės kūrybos motyvas — buvo mūsų sodžius 
ir susiduriąs su juomi dvaras (Žemaitė, Laz- 
dynų Pelėda, Pečkauskaitė ir kiti). Šių rašytojų 
idėja buvo ir yra tautinė, patrijotinė ir visuo- 
meninė. Dauguma tų rašytojų išaugo rusų kul- 
tūros įtakoje, tačiau liko ištikimi savo tautos 
sūnūs, kovotojai dėl lietuviškų idėjų. Suvaidi- 
no jie didelį vaidmenį mūsų tautai atgimstant, 
padėjo pamatus savajai, lietuviškai kultūrai. 
Niekad neužmirš lietuvių tauta Kudirkos, Mai- 
ronies, Vaižganto ir daugelio kitų rašytojų, ku- 
rie visą savąjį „aš“ jai paaukojo. Nemaža da- 
lis tų rašytojų jau mirė, palikdama mūsų tarpe 
nemirštančias savo idėjas. Kita dalis jų dar 
tebegyvena ir tebekuria. Sustokime tik ties 
nepriklausomybės meto prozaikais ir jų kūryba. 
Senoji mūsų rašytojų karta su Tumu-Vaižgantu 
ir Krėve-Mickevičium priešaky, susikūrus Lie- 
tuvos valstybei, susibūrė apie literatūros lai- 
kraštį — „Skaitymus“, kurį paskui pakeitė ,„Ba- 
ras“, o vėliau dar kiti. Vieni šių rašytojų kūrė 
naujus veikalus, kiti tvarkė savo senąją kūrybą. 
Visų šios kartos rašytojų neminėsim, pasiten- 
kinsim tik žymesniaisiais. Taip pat nepatogu 
būtų čia smulkiai analizuoti jų kūrybą. 

Šių rašytojų priešakyje visuomet buvo Krė- 
vė-Mickevičius, pasižymėjęs jau prieš karą. 
Nepriklausomybės laiku nedaug teparašė. Be 
smulkiųjų apsakymėlių, išleido pirmąjį didelio 
veikalo tomą, vardu „Likimo keliais“. Autorius 


„alegoriškai vaizduoja Lietuvos praeitį. Krėvė 


buvo ir yra labiausiai tautiškas rašytojas, bet 
dažnai per jo tautiškumo idėją iškįla univer- 
sališkumas. Jo Skirgaila ne tik lietuvis, bet ir 
žmogus. Be to, kaip žinome, Krėvė vienas pir- 
mųjų savo kūrybai panaudojo mūsų padavimus 
(„Dainavos šalies senų žmonių padavimai“, 
„Šarūnas“ ir kiti). 

Antras žymus senosios kartos rašytojų — 
Tumas-Vaižgantas, parašęs karo metu didelį 

veikalą — ,,Pragiedrulius“,, naujaisiais laikais 
daugiau tvarkė savo prieškarinius raštus ir už- 
siėmė mokslu. Parašė keletą apsakymėlių, ku- 
riuose tačiau vaizduoja prieškarinių lietuvių 
gyvenimą. Paskutiniuoju laiku gvildeno jis mi- 
šriųjų šeimų klausimą. Savo „Šeimos vėžiuose“ 
(paskutinė šio autoriaus apysaka) autorius 
stengiasi parodyti mišriųjų lietuvių šeimų ža- 
lingumą. Vienas mūsų rašytojų apie Vaižgantą 
sako: „Buvo jis mūsų tautos plakanti širdis, 
bet jo raštuose nėra nė dešimtos dalies to, 
ką jis paliko gyvu žodžiu mūsų tarpe“. Buvo 
jis. mūsų laikų rašytojas veikėjas ir publicistas. 

Žinomas prieš karą A. Vienuolis ir nepri- 
klausomybės laiku sukūrė nemaža veikalų, ku- 
rie vis dėlto ne visuomet lygiai meniški. 

Apysakos „Vėžys“, „Viešnia iš Šiaurės“ ne- 
visai nusisekusios. Istorinė apysaka — ,,„Kryž- 
keliai“ — viena geriausių, vaizduojanti Vytauto 
Didžiojo laikus. Įdomūs jo ir kelionių aprašy- 
mai, kur autorius vaizduoja savo keliones po 
Vakarų Europą ir vietomis pašiepia V. Europos 
gyvenimą. Vienuolis, kurio raštų išėjo aštuoni 
tomai, galima sakyt, rašė ir teberašo mūsų in- 
teligentų epopėją, kurią kartais paįvairina 
vaizdeliais iš sodžiaus gyvenimo. 

Putinas-Mykolaitis, prieš karą rašęs lirinius 
eilėraščius, paskutiniuoju laiku pagarsėjo kaipo 
beletristas. Nesenai išleistas veikalas „Altorių 
šešėly“ sukėlė didelį suinteresavimą. Autorius 
vaizduoja gerąsias ir blogąsias dvasiškijos gy- 
venimo puses, taip pat gvildena klausimą, ar 
kunigo pašaukimas esą galima sutaikyti su 
pašaukimu. Veikalas laikomas didžiausiu: ir 
įdomiausiu šių dienų beletristiniu kūriniu. Pu- 
tinas-Mykolaitis yra iš kultūringesniųjų mūsų 
rašytojų tarpo. 

Bitė—Petkevičiūtė—moteris veikėja ir rašy- 
toja. Žinomas jos veikalas „Karo dienraštis“, 
dvi dalys apysakos „Ad astra“. Iš moterų rei- 
kia dar paminėt Maryją Pečkauskaitę ir Zofiją 
Čiurlionienę. Pirmoji pasižymėjo kaipo peda- 
gogė ir beletristė. 

Jos svarbiausieji beletristiniai veikalai — 
„Sename dvare“, „Mėlynoji mergelė“ ir kiti. 
Parašė ir išvertė daug pedagoginių veikalų, 
kurių žymiausieji Förster'io vertimai. Pečkau- 
skaitės beletristika su pedagogika taip susi- 
jusi, kad kartais viena ir kita sunku atskirti. 
Apie jos literatinę kūrybą Tumas taip pasakė: 
„Ji lengvai paėmė dailioje literatūroje pirmą 
vietą, nes turėjo daugiau už kitus estetinio 

jausmo ir skonio“. Medžiagą savo kūriniams 
autorė dažniausiai semia iš jaunystės atsimi- 
nimų. Pečkauskaitės veikalų fabulą dažnai nei- 
domi ir netraukia skaitytojo, bet už tai paver- 
gia jį aprašomi vaizdai ir idėjos, ypač puikūs 
gamtos vaizdai; jie ryškūs, gyvi, drąsūs: ,,Už 
miškų, už upių, tarp daubų ir kalnų stovi seno 
dvaro medinis rūmas. ñe aukštas, bet ilgas 
ir platus, su dideliu prieangiu, ant baltų stiebų 
rymančiu, pilnas meilių kampelių, jaukus ir 
šiltas. Prieš jį didelis mieguistas tvenkinys, 
paslaptingomis. gelmėmis, vakarais mėnesio 
ir žvaigždžių auksinamas, ir įsigiedojęs, įsikve- 
pėjęs, įsisvajojąs sodas“. Pečkauskaitės vei- 
kalų idėjos kilnios. Jos herojai dideli ideali- 
stai, aukštos moralės, religingi, savo kraštą 
mylį žmonės. Visur pabrėžiamas tautiškumas 
ir tėvynės meilė. Tai vienintėlė rašytoja, kurios 
raštai turi didelę jaunuomenės auklėjimo vertę. 

Zofija Čiurlionienė — moteris veikėja ir 
rašytoja. Mūsų laikais pasižymėjo kaipo dra- 
maturgė. Žinomi jos dramos veikalai: „Aušros 
sūnūs“, ,,Pasiutusi veidmainystė“, „Riteris 
budėtojas“', ,,Pinigėliai“, „Dvylika brolių juod- 
varniais lakstančių“. Kai kurios dramos turėjo 
didelį pasisekimą Kauno teatre. Čiurlionienė 
pasižymėjo taip pat populiarindama mūsų lite- 
ratūrą užsieny, ypač Prancūzijoj, kur nemaža 
rašė šiuo klausimu į žurnalus. 

Lastauskienė —- antroji Lazdynų Pelėda, pa- 
garsėjo savo: „Radybomis“. Puida—gabus ver- 
tėjas, nemaža ir pats rašė, geriausias jo vei- 
kalų „Geležinis Vilkas“. Nemažiau žinomas 
Ignas Šeinius, kurio apysaka ,„Kuprelis““ lai- 
koma vienu geriausių beletristinių kūrinių. 
Autorius sugeba paprastu, lengvu pasakojimo 
būdu daug pasakyti, sukurti gražius vaizdus. 
Be minėtųjų rašytojų, Herbačiauskas parašė 
vieną prozinį veikalą — „Dievo šypsenas“, ku- 
riame vyrauja mistinis ir maginis elementas. 
Autorius daug rašė įvairiais klausimais mūsų 
perijodinėje spaudoje. Herbačiauskas pirmasis 
paskelbė kovą senajai rašytojų kartai, kuri 
savo kūrybos motyvus dažniausiai ėmė iš SO- 
džiaus. Ragino sukurti tautinę literatūrą, api- 
mančią lietuvių padavimus ir mistiką. 

Senajai rašytojų kartai taip pat priskirsime 
Petrą Vaičiūną, kuris labiau pasižymėjo tik 
pokariniais laikais. Yra tai vienintėlis drama- 
turgas, aprūpinąs Kauno teatro repertuarą lie- 
tuviškąja drama. Savo veikaluose autorius 
vaizduoja mūsų laikų lietuvių gyvenimą, duoda 

įvairių tipų veikėjų: profesorių, valdininkų, stu- 
dentų ir pan. Nepaprastai mylėdzmas savo 
kraštą, jis seka visą mūsų gyvenimą, iškelia 
mūsų ydas viešumon, norėdamas jas išrauti 
is mūsų tarpo. Duoda gražių ir kilnių pavyzdžių. 
Iš jo dramų, kurių parašė apie dvylika, pažy- 
mėtinos: „Nuodemingas angelas“, „Patrijotai“, 
kur autorius smerkia piniginius patrijotus —- 
apsimetėlius, ieškančius aukštų tarnybos vietų. 
Dramos „Tuščios pastangos“ ir „Naujieji žmo- 
nės“ turėjo didelį pasisekimą Kauno teatre. 
Susikūrus Lietuvos teatrui, 1919 m. atsirado 
reikalas turėti savos lietuviškos dramos kūrė- 
jus, nes teatras visų pirma turėjo tarnauti lie- 
tuviškai idėjai. Nors buvo vaidinamos senes- 
niųjų rašytojų dramos kaip Maironies, Krėvės, 
Putino, Čiurlionienės ir Vydūno misterijos, ta- 
čiau Vaičiūno drama visuomet buvo priešaky. 
Lietuviai iš esmės lirikai, drama jiems nesi- 
seka. Jaunieji rašytojai irgi daugiau lirikai, 
bet yra ir tokių, kurie savo jėgas dar tik ima 
mėginti dramos srityje, pav.: Inčiūra, Alantas, 
Pivoša, Dauguvietis, Santvaras, Tarvydas ir kiti. 
Kurias literatūros sroves seka mūsų senoji 
rašytojų karta? Dauguma jų yra realistai, kiti 
romantikai ir neoromantikai, vienas kitas — 
simbolistas. Rašymo būdas: apsakymėliai, no- 
vėlės, romanai. Stilius dažnai turtingas, lietu- 
viškas, atitinkąs mūsų liaudies dvasią, kartais 
net visai prilygstąs liaudies kūrybai. 
Pereikime dabar prie jaunosios kartos. Se- 
nosios kartos idealus, siekius ir kelius galė- 
jome lengviau nurodyti, bet apie jaunuosius 
rašytojus visa tai pasakyti netaip iengva. Ar 
turi mūsų jaunieji kūrėjai bendrą idėją? Grei- 
čiau pasakysime ne, jie tos idėjos dar tik 
ieško. Vieni jų paskelbė esą senosios rašytojų 
idėjos atgyvenę savo amžių, o net yra ir tokių 
drąsuolių, kurie visą senąją rašytojų kartą su 
jos siekiais paneigė ir kviečia jaunuosius „kurti 
naują Lietuvos ir pasaulio erą“. Nemaža dalis 
seka senųjų idėjas, tik šį tą jose pakeisdami. 
Taigi bendras jaunosios kartos rašytojų bruo- 
žas—tai naujųjų kelių, siekių, kažko moderniško, 
prilygstančio Vakarų Europai ieškojimas. Visus 
jaunuosius rašytojus suskirstysime į tris grupes: 
pirmąją sudaro vadinamieji ,„,keturvėjininkai““, 
gavę vardą nuo savo organo („Keturi Vėjai“), 
'Sėjusio 1924 m. Buvo tai reakcija prieš seno- 
Stos rašytojų kartos idėjas ir formą. Jie kvie- 
Cia Jaunuosius j miestą, kviečia nusikratyti 
senas tradicijas. „Žmogau, žemės šoferi, po- 

suk žemės profilį kairėn!“, šaukia vienas šių 
autorių. Tas kairumas tačiau nevisai buvo 
aiškus patiems jo skelbėjams. 

Formos atžvilgiu šioji grupė padarė didelį 
perversmą lietuvių literatūroje. Sugriovė se- 
nąją, atsibodusią, klasinę eilėraščio formą, 
senus, nudėvėtus prozos styliaus ypatumus, 
Buvo tai vadinamoji ekspresijonistinė srovė, 
atgabenta iš užsienių. Lietuvoje ji buvo reika- 
linga, todėl čia prigijo ir iš svetimosios tapo 
sava, lietuviška. Neprigijo tik kai kurios ketur- 
vėjininkų skelbiamos idėjos. Organas „Keturi 
Vėjai“, kaip žinome, neilgai ėjo, bet jo įneštos 
eilėraščio reformos paliko. Netrukus pasirodė 
šios grupės inicijatori ų kūrinių rinkiniai; rašė 
jie daugiausia eilėmis. 

Antrąją grupę sudaro „trečiafrentininkai“, 
išleidę savo organą „Trečiajį frontą“ 1930 m. 
Šie pilni entuzijazmo, pasididžiavimo, pasi- 
skelbė „visur ir visuomet būsią aktingi“. Jų 
nuomone, rašytojas aktivystas — „sveikas, gy- 
vas, jaunas, kovojantis lietuviškas bernas“. 
Nenustebino lietuvio skaitytojo aktivystų eks- 
centriškumas, jų kūrybos neorealistinės formos. 
Lietuva — žemdirbių kraštas, kur nėra didelių 
miestų, nėra miesto darbininkų, nėra vadina- 
mojo proletarijato, todėl naujosios idėjos čia 
buvo svetimos, šabloniškos. Kai kurie trečia- 
frontininkus sugretino su trečiuoju internacijo- 
nalu. Apie meną trečiafrontininkai sako: ,,Meno 
kaip ir ateities žmogaus socialiniam gyvenime 
individualizmas bus gerokai pažabotas ir am- 
žinai kovojąs už klasių, luomų idealus, žmo- 
gus pasiaukos daugiau kolektyvui“. Paneigę 
visą mūsų literatūrą, šaukia, kad tik jie esą 
tikrieji menininkai, prieš juos lietuvių litera- 
tūros pūdymai, kuriuos jie išarsią. | 

Teisingai pastebi mūsų kritikai, kad buvo 
tai jaunieji entuzijastai, kurie vis dėlto daug 
naujų motyvų, daug gyvumo įnešė mūsų lite- 
ratūron. Trečiafrontininkų tarpe randame gabių, 
talentingų rašytojų, kurie tačiau dažnai savo 
talentui kenkia aiškia tendencija. Rašė jie proza 
ir eilėmis. Prie prozaikų priklauso; Boruta, (daug 
rašąs ir eilėmis', Cvirka, Venclova. Boruta ta- 
lentingas rašytojas. Žinomas jo novelių rinki- 
nys: „Drumstas arimų vėjas“, apysakaitė ,„Ne- 
mas Nr. 13“. Autorius aprašo kaimo žmones: 
bernus, mergas. Visur kyšo perdaug ryški ten- 
dencija, kuri vietomis tampa atvira agitacija. 
Autorius tačiau moka išvengti šablono, ku- 
ris. paprastai ryškus menkesnių šios grupės 


rašytojų tarpe. Boruta daugiau lirikas, moka 
paveikt, pavergt skaitytoją. Viena geriausių jo 
novelių: „Išėjo saulę ənt pečių parnešti“. Jis 
sugeba trumpai, gražiai ir originaliai išsireikšti. 
Štai mažutis vaizdelis: „Tarp šitų arimų, po 
melsvai pavasariška padange, kur vėjas, išsi- 
veržęs iš vos suverstųjų vagų, drumščia pava- 
sariškos žemės kvapą „ant tokios žemės ir po 
tokia padange: — troba kaip vargas, ir prie 
šitos trobos ateina moteris, ir moteris nebet- 
kokia bet mylimoji, iškaišyti trobos palanges, 
duris, gonkas, kraigo žiogus, visą trobą, kad, 
paryčių saulei tekant, ta troba kaip vargas, 
būtų - kaip saulė“, 

Žymūs šios grupės beletristai yra Cvirka 
ir Venclova. Pirmasis išleido novelių rinkinį, 
tai - „Saulėlydis Nykos Valsčiuje'' ir dvi dalys 
apysakos „Frank Kruk“, antrasis išleido: „Ber- 
žus vėtroje“. Abiejų veikalai priklauso geriau- 
siems mūsų prozos kūriniams. Savo kūrybai 
medžiagą Cvirka dažniausiai ima iš mūsų so- 
džiaus. Jo vaizduojamas sodžius žymiai skiriasi 
nuo senųjų rašytojų vaizduojamojo sodžiaus. 

Cvirkos sodiečiai daugiau apsukresni, dau- 
giau jaučią savyje gyvumo, matyt, kad tai yra 
savos valstybės piliečiai. Tiesa, dažnai juos 
vargas slegia, dažnai samdiniai turtingesniųjų 
išnaudojami. Apysakoje „Frank Kruk“ autorius 
vaizduoja Amerikos lietuvių gyvenimą. 

Venclova savo novelėse vaizduoja mūsų 
miesčioniškąjį luomą, negailėdamas jam sar- 
kazmo, pašaipos, kurios jie dažnai yra verti. 
Mūsų žmonės, besivydami Vakarų Europą, įvai- 
rius modernizmus, pasisavino taip pat sveti- 
mųjų ydų, ypač mūsų mieščionija. Venclova 
"puikiai tas ydas pastebi, žinoma, kartais ten- 
dencingai jas perdeda. Jo miestiečiai dažniau- 
siai žmonės bedvasizi, godūs pinigų, karjeris- 
tai, iešką aukštų tarnybos vietų. Jų gyvenimas 
neidomus, nubiukęs: jokių kilnesnių idėjų, gi- 
lesnių sielos sukrėtimų. Moterys— neištikimos 
žmonos, sužieduotinės, blogos motinos, visai 
nesirūpinančios šeimos gyvenimu. Jaunoji 
karta užsikrėtusi senesniųjų ydomis. Kaip Cvir- 
kos stylius buvo daugiau pa:akojantis, taip 
Venclovos daugiau lirinis. Moka jis taip pat 
keliais pabraukimais duoti gražų gamtos vaizdą. 

Šios rūšies mūsų literatūra negausi, tačiau 
ji įstengė padaryti perversmą lietuvių literatu- 
roje. Sugriovė galutinai senas formas, įnešė 
daug naujų kūrybos motyvų, daug gyvumo ir 
įvairumo, suartino su Europos tautų literatūra. 


a S PRS $ s ; | i 
ESĖ LS SAS AS BMS 


ma 


Pasirodžius naujiesiems apaštalams, visą se- 
noji karta, o net ir daugelis jaunųjų sukilo 
prieš. Po kiek laiko patys ėmė naudotis nau- 
jąja eilėraščio forma, ieškoti naujų motyvų 
kūrybai. Šiandien ir ,keturvėjininkai“, ir „tre- 
čiafrontininkai““ užima tam tikrą vietą mūsų 
literatūroje. 

Dabar pakalbėsime apie trečiąją mūsų jau- 
nųjų rašytojų grupę, kurią sudaro netendenci- 
niai autoriai. Jungia juos ne politiniai ar visuo- 
meniniai tikslai, bet lietuviškoji tradicija, pa- 
pročiai, tikyba. Neatstovauja jie kurio nors 
luomo, bet visų pirma yra lietuviai. Jų raštuose 
nerandama nei ateistinių, nei tikrai religinių 
tendencijų. Dauguma šių rašytojų susispietusi 
apie „Naująją Rsmuvą“, todėl dažnai juos va- 
diname ,„romuvininkais“, kiti — apie „„Židinį“, 
„Vairą“ ir kitus. Reikia pastebėti, kad šiai 
grupei priklauso ir dauguma senesniųjų rašy- 
tojų. Jaunuosius beletristus čia atstovauja: 
Grusas, Inčiūra, Paukštelis, Vaičiulaitis, Savickis, 
Romanas, Alantas, Marcinkevičius ir kiti. 

Grusas parodo gilios psichologijos herojus. 
Moka pastebėti dviejų priešingų jausmų vidu- 
jinę kovą, todėl jo novėlės dažnai yra drama- 
tinio pobūdžio. Stylius natūralus, nepasižymis 
ypatingomis puošmenomis. 

Inčiūra nuotaikingas, linksmas, pilnas jau- 
nystės džiaugsmo. Neanalizuoja, neieško jis 
gilių minčių, neįsigyvena į herojaus psicholo- 
giją, bet su linksma šypsena praeina pro juos. 
Žinomi jo beletristiniai veikalai: „Fatima bur- 
tininkė“, „Ant ežerėlio rymojau“ — romanas 
ir kiti. Artimas Inčiūrai yra Paukštelis, vaizduo- 
jąs kaimo žmones, piemenis, mokytojus, štu- 
dentus. Vienu geriausių šių dienų beletristu 
laikomas Vaičiulaitis. Novėlių rinkinyje „Vidu- 
dienis kaimo smuklėje“, autorius vaizduoja 
sodžiaus inteligentus, pačius sodiečius, miesto 
darbininkus, smulkiuosius pirklius ir p. Vaičiu- 
laitis ramiu, pasakojamu tonu parodo gyvus, 
ryškius paveikslus: -„Aplink lakstė vėjas. Jis 
daužė atplėštą vaistinės iškabą. Jis kilojo ply- 
tomis pridengtas prekes, nešiojo popiergalius, 
gaudė juos po rinką, sukiojo viename daikte. 
Jis gainiojo baloj mažas vilnis, kurios greit 
perbėgdavo klaną, susiplakdavo į pakraščio 
akmenis, pašokdavo, stabteldavo ir dingdavo“. 

Vaičiulaitis gerai pažįsta žmogaus psicholo- 
giją. Dažnai naudojasi pasakos forma, norė- 
damas atvaizduoti būrio, masės ar net pavie- 
nių asmenų psichologiją, kuri išplaukia iš pa- 

grindinių moralių dėsnių arba nematomo, bet 
jaučiamo dieviškumo. Iš Vaičiulaičio novelių 
matyt, kad autorius yra pasidavęs skandinavų 
rašytojų įtakai. Dažnai styliaus ypatumai, kai- 
kurie veikiančių asmenų bruožai yra svetimi, 
ne lietuviški. Jei autorius ir seka svetimus ra- 
šytojus, daro tai labai vykusiai, grakščiai ir todėl 
jo novėlės yra originalios, meniškos, sukelian- 
čios estetinį pasigerėjimą. 

Paprastai sakome, kad miestą ir jo darbi- 
ninkų gyvenimą mūsų literatūroje ėmė vaizduoti 
„keturvėjininkai“, bet tai nevisai teisingo, nes 
miestietiškąjį gyvenimą ėmė vaizduoti mūsų 
literatūroje pirmasis Savickis 1922 m., žmogus 
naujos, rafinuotos miesto kultūros. Net ten, 
kur Savickis vaizduoja sodžių ir gamtą, prasi- 
muša miesčioniškoji kultūra. Savickis neanali- 
zuoja miesčioniškojo gyvenimo, neieško jo 
smulkmenų, kaip tai darė realistai. Subjekty- 
viškai jis duoda lyg sintezę savo patirtų įspū- 
džių. Savickis mėgsta pasirinkti ne kasdienius, 
dažnai pasitaikančius įvykius, bet nepaprastus, 
retai pasitaikančius. Tiems įvykiams aprašyti 
jis pritaiko ypatingą stilių. Rašo jis lakoniška, 
trumpa kalba. Sakiniai dažnai ne logiški, bet 
turį psichologinį pobūdį. I vaizduojamą pasaulį 
autorius žiūri šaltai, kartais net su ironija. 
Musų literatūroje, Putino nuomone, Savickis 
atidengė naują lapą. Jaunieji rašytojai ėmė 
sekti jo stylių, ypač trumpą kapotą kalbą. Ži- 
nomas jo veikalas „Ties aukštu sostu“, novė- 
lių rinkinys. Romanas panašiai, kaip Savickis, 
vaizduoja miestų elegantus, valdininkus, fabri- 
kantus, sodiečius. Erotika vaidina svarbų psi- 
chologinį vaidmenį, todėl Romano žmonės kar- 
tais išeina grynai fiziologiniai. Paskutiniuoju 
laiku autorius atsitraukė nuo to fiziologinio 
žmogaus, ieško jame aukštesniųjų pradų. Šiuo 
laiku tarp mūsų literatų kilo ginčas dėl ten- 
dencinės literatūros. Šiuo kartu tendencija tu- 
rėtų būti tautinė. Karštu jos propagatorium yra 
Alantas-Jaksevičius. Nusisekęs jo novelių rin- 
nys: „Artisto širdis“, kur autorius piešia mie- 
sto gyvenimą. Dauguma rašytoju, kaip vienos, 
taip ir antros kartos, gina kūrybiškąją laisvę, 
neigdama kiekvieną tendenciją, kuri iš aukšto 
nustatoma. 

„Marcinkevičius pagarsėjo savo „Sukausty- 

tais latrais“. Rašytojas parodo kalinių gyveni- 
mą. Vienas mūsų kritikų sako: 

„Marcinkevičius yra lietuviškojo masto Re- 
markas. Kokį Remarkas sudarė smūgį vokiečių 
kariuomenės, tokį, rodos, Marcinkevičius pa- 
taikė į mūsų kalėjimiškosios drausmės dvasią“. 

Marcinkevičius gabios rankos rašvtojas. Jo 
stylius lengvas, vaizdus, lakus. Vaizdai ryškūs, 
lengvi. Sakiniai švelnūs, trumpi. Žodžiai papra- 
sti, bet daug jais pasakoma. Autorius išleido 
ir antrąjį savo veikalą: ,„Raudonosios Kauno 
Naktys“, kuris tačiau buvo kritikos šaltai su- 
tiktas, nes be erotikos nieko ypatingo jame 
nėra, nebent gražus Marcinkevičiaus stylius. 

Žinomas taip pat gabus kritikas ir rašyto- 
jas Bičiūnas. 

Reiktų paminėti ir Vilniaus kraštą. Kaip ži- 
nome, Vilniaus krašte lietuvių gyvenimas nel- 
vairus, meninis ir literatūrinis darbas apmiręs. 
Paskutiniuoju laiku, daugiau sukrutus „Meno 
ir Literatūros Draugijai“,tas darbas kiek pagy- 
vėjo, Iš vilniečių literatų pažymėtini R. Macke- 
vičius, Valaitis, J. Kanopka, J. Cicėnas, Reikia 
tikėtis, kad su laiku ir čia sukurs lietuvis sa- 
vąjį lietuvišką meną ir literatūrą. 

Šiais autoriais baigiame trumpą mūsų be- 
letristinės paskutiniųjų laikų prozos apžvalgą. 

Kokias išvadas galėtumem padaryti iš visa 
tai, ką pasakėme? Matome, kad netrūksta mums 
talentingų rašytojų. Senoji rašytojų karta davė 
mums visa, ką galėjo, jaunoji karta dažnai ne- 
prilygsta seniesiems, bet iš kaikurių jos rašy- 
tojų matyti, kad su laiku jie pralenks ne vieną. 
Tarp senųjų ir jaunųjų yra dažniausiai temos 
pasirinkimo ir styliaus skirtumų. Pirmiesiems 
visų pirma rūpėjo mūsų tautinės sąmonės pa- 
žadinimas. Jaunieji gali jau apie tai negalvoti, 
bet vaizduoti gyvenimą tokį, koks jis yra. Pa- 
žiūrėję iš pasaulinės kertės į mūsų rašytojus, 
matome, kad kaikurie jų geli prilygti jei jau 
nepirmaeiliams Vakarų Europos rašytojams, tai 
bent eiliniams. Krėvė, Putinas, Vydūnas, Vai- 
čiulaitis ir kiti gali atstovauti mūsų literatūrą 
užsieny. Deja, kai patys nesistengiame propa- 
guoti savosios literatūros, netaip greit sveti- 
mieji į ją pažveląs rimtai. Esame juk tauta, 
apie kurią tiek amžių nežinojo svetimieji ir 
kuri tik 1918 metais atgavo savąją laisvę. 


V. M. 

Vytauto santykiai su lenkais 


(Žiūr. „L. B.“ Nr. 2—3 (4—5) 


e visos eilės jau aprašytų Vytauto bičiu- 
B lių, dirbusių didžiojo kunigaikščio rašti- 

nėje bei tarnavusių kariuomenėje, do- 
kumentuose aptinkame ir daugiau jo palankių 
žmonių. Dlugoš'as savo istorijoje mini dar 
vieną Vytauto sekretorių lenką — Jokūbą iš 
Liublino (Jakėb Gliniany z Lublina). 

Kai 1409 metais Jogaila rengesis žygiuoti 
su savo kariuomene į Bydgoščių, per pasiun- 
tinius kvietęs į pagalbą ir Vytautą su visa ka- 
riuomene. Tačiau, kai paklusni karaliaus įsa- 
kymams lenkų šlekta susirinkusi iš įvairių Len- 
kijos kraštų ir žygiavusi Lenčycos ir Radzie- 
javo linkui, Vytautas atsiuntęs karaliui pasiun- 
tinj savo kanceliarijos raštininką, Jokūbą iš 
Liublino, kuris slapta Jogailai pranešęs, kad 
kunigaikštis jokiu būdu negalis reikiamu laiku 
su savo kareiviais atvykti. Jau ši trumpa ži- 
nelė apie Jokūbą iš L. duoda progos manyti, 
kad šis raštininkas kaip ir kiti buvo užanga- 
žuotas į Vytauto tarnautojų-diplomatų eiles. 

Įdomiausias Vytauto Didžiojo viešpatavimo 
laikas bene bus paskutiniai jo viešpatavimo 
metai, nuo Lucko susivažiavimo iki spalių 27 d., 
t. y. iki kunigaikščio mirties. Tur būt, niekad 
tais laikais tarp lietuvių ir lenkų dar nebuvo 
buve tokių įtemptų politinių santykių, kokiais 
pasižymėjo šis trumpas bet nepaprastai inten- 
syvus diplomatinių varžytinių ir politinės ko- 
vos laikotarpis, Zigmanto per Lucko susivažia- 
vimą pradėtas. Jau gerokai palinkęs, aštuonių 
dešimtų metų senelis-kunigaikštis, fistulos liga 
sergąs, ir vis dėlto užsispyręs iki paskutiniųjų, 
nepaprastai ambicingas būdamas, nenusileidžia, 
nori iškovoti sau karūnos. leškojo sau šalininkų 
lenkų didikų tarpe, bet kokia kaina siekė sa- 
vo tikslo. Ir, be abejo, daug sau bičiulių su- 
rado, ypač tų žmonių tarpe, kuriuos viliojo 
aukštos valdininkų vietos, garbingi titulai ar 
pagaliau pinigai bei kitoks lobis, ir kuriems, 
šiaip ar taip šių tikslų siekiant, buvo reikalinga 
stipri ir reikšminga Vytauto parama. 

Bet, deja, skaitlingų Vytauto bičiulių-lenkų 
tiktai kaikurios pavardės yra daugiau žinomos. 
Daugiausia visokių smulkmenų prirašęs savo 
istorijoje Dlugošas nors nekartą mini Vytauto 


šalininkus, tačiau patrijotiniais sumetimais nu- 
tyli jų pavardes, palikdamas suprasti kai ką 
pačiam skaitytojui. Vytauto kivirčas su lenkais 
dėl karaliaus karūnos — tai vienas geriausių 
momentų pažinti, kiek daug Vytautas turėjo 
sau palankių lenkų didikų, kurie ne tik nebuvo 
priešingi Vytauto vainikavimuisi, bet dargi rėmė 
kunigaikščio sumanymus. Vis dėlto ir apie šio 
laikotarpio Vytauto bičiulius konkrečiai sun- 
koka pasakoti. Neturėdami tad aiškių, tiesio- 
ginių žinių apie šiuos kunigaikščio žmones, 
turime grietbis kito istoriškojo metodo ir aplin- 
kiniais keliais, sunkesnėmis bei nevisai tikro- 
mis priemonėmis ieškoti tai, kas galėtų patvir- 
tinti, kad ir paskutiniais savo viešpatavimo 
metais Vytautas turėjo lenkų tarpe šalirinkų- 

Kaikurių istorininkų nuomone, ir Jogaila 
visai nesipriešinęs Vytauto vainikavimuisi. Mat, 
turėdamas du sūnu, vienam ketinęs palikti 
Lenkijos, o antram — Lietuvos sostą, nes, Vy- 
tautui, kaip žinome, savo įpėdinių nebuvo. Kai 
Lenčycos suvažiavimo metu Vytauto pasiunti- 
niai pareiškę Jogalai, kad jų kunigaikštis, ne- 
žiūrėdamas, kas kam patinką ar nepatinką, 
vistiek apsivainikuosiąs, Jogaila visai nesiprie- 
šinęs ir leidęs Vytautui elgtis, kaip norėjęs, bet 
tiktai viskas geruoju pasibaigtų. Taip daręs 
Jogaila todėl, kad jam pačiam rūpėję, apvaini- 
kavus kunigaikštį, pakelti Lietuvą į karalijas- 
Turėjęs čia paveikti Jogailą dar taip pat ir 
Jedlnos susivažiavimas, per kurį lenkų šlėkta 
sutikusi laikytis vadinamos laisvosios elekci- 
jos ir rinkti vieną karaliaus sūnų įpėdiniu tik 
sąlyginai — jei karalius patvirtintų visas šlėk- 
tos privilegijas. Taigi šitaip ponų ir didikų 
spaudžiamas, Jogaila pagaliau. visai neturėjęs 
reikalo priešintis Vytauto vainikavimuisi. Po 
bevaikio Vytauto Lietuvos karalija Jogailai ar 
jo vaikams galėjusi būti lyg ir kokia garantija 
drąsiau svetur viešpatauti. Ir tikrai, tuo laiku, 
kada lenkų kariuomenė saugojusi pasieni, 
kad suimtų karūną, Jogaila per pasiuntinius 
derėjęsis su Vytautu dėl savo brolio vaini- 
kavimo. 

Taigi, jei pats Jogaila nesipriešino Vytauto 
vainikuoti, aišku, turėjo būti nemaža žmonių 


Nr. 1 (6) | LE AI 46] Mk S KTS ŽBIRRAS 21 


ir lenkų didikų tarpe, kurie šiaip ar taip rėmė 
Vytauto sumanymą. 

Chrakteringa, kad 1430 metams baigiantis, 
kai Vytautas, matyti, tuo pačiu karūnos reikalu 
per savo pasiuntinius prašė Jogailą atvykti į Lie- 
tuvą, kai kurie lenkų ponai, karaliui išvykstant, 
drauge su karaliumi išleido ir Zbignevą Oles- 
nickį, didžiausį Vytauto priešą '). 

Be abejo, turėta čia galvoj Jogailos ir kitų 
ponų šiuo klausimu nuolaidumas. Kad be Zbi- 
gnevo Olesnicko daugiau nebuvo labai griež- 
tai nusiteikusių prieš Vytautą lenkų, patvirtina 
dar ir kita aplinkybė. Jogaila, jau atvykęs į Lie- 
tuvą, liepė Zbignievui O. ir Vladislovui iš Opo- 
rovo tuojau grįžti į Lenkiją. Norsir prašėsi, kad 
paliktų karalius juodu Lietuvoje, tačiau nieko 
prašymai nepadėjo’). Du nepatogiausi žmonės: 
galėję kliudyti karaliaus ir kunigaikščio pa- 
sitarimus, buvo sugrąžinti atgal. Įdomu, kad 
nėra jokios kalbos apie grąžinimą kitų ponų 
ir didikų, kurie su Jogaila ir Zbignievu buvo 
drauge atvykę. Vadinasi, jie liko Lietuvoje, di- 
džiojo kunigaikščio dvare. 

Pagaliau daug Vytauto palankių žmonių 
mini ir Dlugošas. Kai Vytauto sekretoriai Se- 
pienskis ir Maldrzyk'as atvykę drauge su Vil- 
niaus vyskupu Motiejumi į lenkų karaliaus ta- 
rybą ir nieko nelaimėję vėl grįžę į Lietuvą, Vy- 
tautas pasakęs: „...Visus (supr. lenkų ponus) 
arba dovanomis arba pinigais jau esu papirkęs 
ar tikėjausi papirksiąs, tik to vieno vyskupo 
(ZŽbignievo O.), nelyginant olos, niekaip ne- 
galiu nugalėti“ 8). 

Kitoj vietoj (1429 metais) Dlugošas tvirtina, 
kad „kai kurie lenkų ponai, turtų ir brangių 
dovanų bei pažadų pavilioti, užmiršę dorove, 
garbę ir tautos meilę, padėję Vytautui savo 
tikslo siekti, tuo būdu parsiduodami duosniam 
kunigaikščiui“ 3), 

Toliau vėl viename savo laiške, rašytame 
didžiajam mistrui, pranešdamas apie tolimes- 
nius savo darbo planus ir pabrėždamas ketinąs 
veikti prieš šlėktos nutarimus, Jedlnos susiva- 
žiavimo metu priimtus, Vytautas pasisako lau- 

1) Dlugosz, H. P. XI, 405. 

3) Ten pat, 413. 

3) Ten pat, 412: ...fertur dixisse: omnes, inquit, alios 
aut largitionibus aut promissis, aut pretio aut pervince- 
ram aut pervincere sperabam: unum hunc pontificem ne- 
que donis, neg1e terroribus, deflectere potui in hanc 
diem a recta sententia, qui omnes conatus meos, velut 


paries petrosus allisit et elusit... 
*) Ten pat, 320. 

kiąs šiuo metų iš Lenkijos pasiuntinių, kurie 
netrukus turį atvykti!). Laiško tekste be kitko 
pasakyta, kad atvykęs jo žarnas iš Jedlnos pa- 
varde Strasz ir kaiką jau papasakojęs. 

Atrodo, galima manyti, kad viename Vil- 
niaus vyskupo dokumente, parašytame 1430 
metais, pasirašę! liudininkai — yra tie lenkų 
ponai, kurie su Jogaila buvo atvykę į Lietuvą?), 
juo labiau, kad šis dokumentas, rašytas .Lie- 
tuvoje, Trakuose, prieš Vytauto mirtį. 

Šio dokumento—-privilegijos pabaigoje mi- 
nimos šios pavardės: ..Dobek z Oleśnicy — 
kaštelionas, Jonas Głowacz iš Olešnicos — Len- 
kijos maršalka, Jonas Taszko iš Koniecpolės, 
Andriejus (Jedrzej) iš Liublino, Vincentas iš 
Šamotulų, Klemensas Vantrobka iš Stšelcų (ze 
Strzelec), Lauras Zaremba iš Kalinavo, Jonas— 
Vloclavo vyskupas, Vladislovas iš Oporovo, 
bažnytinės teisės daktaras ir šv. Florijono var- 
do bažnyčios klebonas Krakove. 

Suminėtų čia liudininkų Vincento iš Šamo- 
tulų pavardė buvo žinoma mums jau anksčiau, 
nes 1428 metais, kai Vytautas žygiavo į Nau- 
gardą, Vincentas iš Šamotulų buvo vyriau- 
sias, kaip matėme, kunigaikščio kariuomenės 
vadas. Negalime laikyti Vytauto bičiuliu Vla- 
dislovo iš Oporovo, kuris buvo Lenkijos kara- 
liaus pakancleris, nes atvirai puolė didįjį ku- 
gaikšti, kaip ir Olesnickis. Tačiau, kad jo pa- 
vardė atsirado anksčiau minėtame dokumente 
šalia kitų numanomų Vytauto palankių žmonių, 
stebėtis visai netenka. Oporovskis, pasirašęs 
po šiuo dokumentu šalia kitų liudininkų, kaipo 
karalijos pakancleris, be abejo, suteikė šiam 
dokumentui daugiau rimtumo, todėl, matyt, čia 
jo parašas ir buvo pageidaujamas. Netrukus 
vis dėlto Oporovskis, kaip žinome, nenoromis 
turėjo išvažiuoti iš Lietuvos. 

Pravartu čia taip pat suminėti dar antras 
dokumentas, tų pačių metų sausio 9 dieną 
Gardino mieste kunigaikščio išleistas. Ir šiame 
dokumente randame mums jau kiek pažįsta- 
mas pavardes, būtent, Jokūbo iš Kobylėnų, 
Grigaliaus Stromilos ir kitų. Pirmąjį iš jų ku- 
nigaikštis vadina savo dvaro maršalka. Kaip 
žinome, Jokūbas iš Kobylėnų nemažiau kaip 


1) Cod. ep. Vitoldi, 892, 1455 m., III 15: „..als nun 
binnen kurcz quam czu uns der strenge ŠStrasz unser 
diener von dem tage von Jedlna, do hot her uns etliche 
sache gesagit doch nicht volkumplichin, die vir euch bei 
dem Vochse gancz entpoten habin-.. 


2) Długosz, XI, 408. 

kiti buvo aktyvus Vytauto žygių kareivis. Jis 
drauge su Vincentu iš Šamotulų žygiavo juk 
į Naugardą, ir ne bet kaip, tur būt, pasižymėjo 
vyras, kad vėliau net maršalkos vietą gavo Vy- 
tauto dvare. Ar kiti šio dokumento liudin'nkai 
taip pat buvo kunigaikščio dvare 1430 metų; 
gale, tikrai pasakyti sunku, tačiau, kad Jokūbo 
iš Kobylėnų būta nuolatinio Vytauto dvare pi- 
liečio, patvirtina tai dar ir kitas įdomus šiai 
temai dokumentas, parašytas 1426 metais, kur 
surandame to paties Vytauto bičiulio pavardę- 

Sakytasis dokumentas buvo parašytas Tra- 
kuose, gruodžio 31 dieną kažkokiam 
Petrui Gumovskiui. ` Čia Vytautas, atsimin- 
damas savo „ištikimo tarno“ gerus darbus, 
dovanoja Tykocino miestą su visomis teisė- 
mis ir privilegijomis. Dokumento gale pažy- 
mėta, kad P. Gumovskis turi už visa tai, rei- 
kalui esant, tarnauti kunigaikščio kariuome- 
nėje. Pasirašę liudininkai: Jokūbas iš Kobylėnų, 
sekretorius Maldrzyk ir kiti (kitos pavardės ne 
lenkiškos) !). 

Iš viso, kas buvo pasakyta apie J. iš Kc- 
bylėnų, aišku, kad šitas ponas jau seniai buvo 
Lietuvoje Vytauto mėgiamas svečias ir, be 
abejo, Vytauto sumanymą vainikuotis rėmė. 

Savo straipsnyje suminėjome keliolika lenkų 
ponų, turėjusių su Vytautu, šiaip ar taip, labai 
artimų santykių. Visus juos galėtume čia pa- 
dalyti į dvi grupi. Pirmosios grupės ponai nuo- 
lat gyvena Lenkijoje ir remia Vytauto politiką 
savo darbais, arba tylėdami šiokius ar tokius 
Vytauto darbus ir sumanymus toleruoja (pav. 
vyskup., pavarde W. Jastrzębiec, kalba kara- 
liaus taryboje?); antrosios grupės bičiuliai daž- 
niausiai dirba kunigaikščio dvare ir, be abejo, 
yra jo artimiausi patarėjai. Tačiau ir vienoj ir 
antroj grupėj surasime žmonių, tarnavusių di- 
džiojo kunigaikščio kariuomenėj arba dalyva- 
vusių jo tolimuosiuose žygiuose į Rusijos kraš- 
tus. Kai kurie Vytauto prieteliai, kaip matėme, 
"atvykdavo su dideliais ricerių būriais. Tai ro- 
dyte rodo, kad kai reikėjo remti kunigaikščio 
interesai, lenkų ponai buvo solidarūs. 


lenkui, 


Nors ir 


1) Danilowicz J, Skarbiec Dyplomatėw, t. Ii, pus]. 92 
ir kiti; Caro, Lib. canc. |, 473, LXAXII: Aleksander alias 
Vitoldus Petro de Gumov advocatiam in oppido Tykocin 
iure perpetuo donat Dat in Troki die S. Silvestris 1426. 

2) W. Jastrzebiect Vytauto dėka buvo pakeltas į vysku- 
pus. Kalbėdamas K. taryboj apie Vytauto vainikavimą, 
kaipo vyriausias tarybos narys, nieko tikra nepasakė ir 
nepasiūlė. Šitokia Jastrzębco taktika, kai kiti lenkai tarv- 
boje kalbėjo prieš Vytautą, daug sako. 

nekiek žinių randame šaltiniuose apie Vytauto 
santykius su paskirais lenkų didikais, vis dėlto 
ir iš nedidelės vertės pastabų, prasitarimų etc. 
aiškiai matyti, kad būta kažkokio artimo ryšio 
su Vytautu, kad kažkas, lyg iš anksto numa- 
tyti koki bendri tikslai, jungė abidvi pusi. Jeigu 
Vytautas ieškojo lenkų didikų tarpe sau palan- 
kių žmonių, kurie dažniausiai turėjo didelės 
įtakos viršūnėse, tai, be abejo, darė tai su tam 
tikru politiniu tikslu, tikėdamasis, reikalui esant, 
visuomet susilauksiąs reikalingos 
Tačiau, matėme, kad tie draugiški 
kaikada buvo stačiai pirkte nupirkti. Nekartą 
patvirtina tai ir pats Dlugoš'as. Įsigijęs tuo 
būdu kai kurių ponų palankumą, Vytautas, su- 
prantama, norėjo ir rekompensatos. Taigi to- 
kiais pamatais sulipdytas draugiškumas paga- 
liau negalėjo būti nei labai nuoširdus, 
bai pastovus. 

Tačiau, apskritai, Vytauto santykiai su lenkų 
įžymesniais ponais ir didikais buvo neblogi, 
nes ir vienai ir antrai pusei tie geri santykiai 
buvo naudingi. Vytauto bendradarbiavimas su 
lenkų didikais ir šlėkta ypač ryškus 1422 me- 
tais. Kad būtų aiškiau, aptarsime čia plačiau 
Jogailos duotąją ties Červinsku tais pačiais 
metais ypatingomis sąlvgomis privilegiją, kuria 
Lenkijos karalius netiktai patvirtino visas, iki 
šiol buvusias šlektos privilegijas, bet dar davė 
naujų. Pagal šitą '1422 metų privilegiją Jogaila 
be savo ponų tarybos sutikimo negalėjo kal- 
dinti pinigų, laisvai disponuoti įplaukomis, 
einančiomis iš įvairių teismo pabaudų, skirti 
karališkos žemės nuo šlėktos valdomosios že- 
mės ir t. t. Vadinas, privilegija karaliui nema- 
loni, mažinanti jo irtaip jau nedidelę reikšmę 
Lenkijoj. Įdomu, kad iš šio dokumento turinio 
aiškiai matyti, jog Vytauto daugiausia pasi- 
darbuota šiai privilegijai išleisti. Kunigaiščio 
vardas visur čia figuruoja pirmoje vietoje. Be 
to, kiek kartų primygtinai pabrėžiama, kad 
viskas daroma Vytautui sutinkant, leidžiant ir 


paramos. 
santykiai 


nei la- 


patariant (... ad instantes petitiones ipsorum 
Nobis cum preces interventum et svasum se- 
renissimi Fratris Nostri charissimi Domini 
Alexandri...!), 


Vytauto vardas minimas keletą kartų, lyg 
tyčia norint pabrėžti, kad didžiojo kunigaikščio 
čia suvaidinta tikrai svarbi rolė. 

Nežinia, kuri buvo tikroji priežastis 1422 
metų Červinsko privilegijai išleisti. A. Prochaska 


l) J. Ohryzko, Volumina legum, I, pusl. 36, 37, 38. 

tvirtina'), kad šlėkta pasinaudojusi nesusipra- 
timais dėl husitų tarp Jogailos ir Vytauto, kuris 
į Čekiją buvęs išsiuntes Kaributą. Mano jis, 
kad šlėkta sutaikiusi karalių jr kunigaikštį. 
Taigi ši privilegija, jo nuomone, ir buvusi šito 
susitaikymo rezultatas, nes šlėkta pasinaudo- 
jusi proga išsiderėti sau naujų lengvatų iš 
karaliaus. Prochaskos tvirtinimas atrodo tačiau 
nevisai pagrįstas. Iš to, kad Vytautas dalyvavo 
drauge su karaliumi ir šlėkta kampanijoj prieš 
kryžiuočius, galima daryti išvada, jog tuo metu 
jokių nesusipratimų dėl čekų tarp Vytauto ir 
Jogailos jau nebuvo. Taigi nebuvo ko ir taikyti. 
Priešingai, iš viso dokumento matyti, kad svar- 
biausias šios privilegijos inicijatorius buvo pats 
Vytautas, nes aiškiai kiek kartų pabrėžiama 
ypatinga didžiojo kunigaikščio rolė šią privi- 
legiją išleidžiant. Aišku tad, kad ties Červinsku 
Vytauto geras vardas šlėktos tarpe turėjo kur 
kas aukščiau pakilti, nei prieš tai: jis patraukė 
Į save visus, kam buvo malonios įvairios nau- 
jos teisės. Dabar turėjo būti patenkinta viena 
ir antra pusė, tik ne trečioji, kurią reprezen- 
tavo pats Jogaila. 

Didysis kunigaikštis seniau jau bendradar- 
biavo su karaliaus taryba, kur turėjo palankių 
sau žmonių. Dar 1410 metais, kai lietuvių-lenkų 
kariuomenė, eidama į mūšį su kryžiuočiais, 
sustojo ties Rupkovo ežeru, pats Jogaila pa- 
skyrė Vytautą drauge su kai kuriais karaliaus 
tarybos nariais vadovauti ir karo laukui tvar- 
kyti. Taip buves sudarytas visas štabas, kurio 
priešakyje stovėjo, be abejo, pats kunigaikštis, 
tuo būdu imdamas sau didžiausią mūšio atsa- 
komybę. Štabe dalyvavo šie karaliaus tarybos 
nariai: Krystynas iš Ostrovo — kaštelionas, Jo- 
nas iš Tarnovo —Krakovo vaivada, Sedivogius 
iš Ostrorogo — Poznanės vaivada, Mikalojus iš 
Michalovo—Sandomyriaus vaivada, Zbigniev'as 
Iš Brzezio — Lenkijos karalystės maršalas ir 
Petras Szafraniec (z Pieskowej Szkoly—Subca- 
merarius Cracoviensis?). 

Iš visų šių tarybos narių Zbigniev'as iš 
Brzezio, kaip žinome, dalyvavo Vytauto žy- 
giuose į Naugardą, o Jonas iš Tarnovo ir Mi- 
kalojus iš Michalovo labai dažnai važinėjo 
i didįjį Lietuvos kunigaikštį su įvairiais kara- 
liaus reikalais ir pasiuntinybėmis. Tas pats 
tačiau Jonas iš Tarnovo, kai Vytautas norėjo 

") Žiūr. Przegląd Historyczny, t. IV, 1907 m. pusl 293. 

“) DL. H. P., XI, 23, 1410. 

vainikuotis, rėmė karaliaus taryboje priešin- 
gąją Vytautui partiją, kurios priešakyje stovėjo 
Žbignievas Olesnickis. Bet Vytautas siunčia 
šitam Jonui dovanų šimtą grivenų sidabro bei 
kitokių brangenybių, kaip tvirtina Dlugosz, kad 
tyčia supykintų Zbignievą!), ir, keistas dalykas, 
Jonas iš Tarnovo nurimsta, daugiau nesiprie- 
šina Vytautui, kad vainikuotųsi, bent neaptin- 
kame tos rūšies įsišokimų, dokumentuose pa- 
žymėtų, kurie aiškiai rodytų Joną iš Tarnovo 
ir toliau buvus Vytauto priešą. 

Žinomas vaivada Mikalojus iš Michalovo ir 
garsusis Zbigniev'as iš Brzezio— maršalka dar 
prieš Griunvaldą dalyvavo su Vytautu bendruose 
žygiuos. Todėl visai suprantama, kad Jogaila 
ir ties Griunvaldu pakvietė vadovauti seniai 
prityrusius bendrų karų dalyvius su Vytautu 
priešaky. Jonas iš Tarnovo, Mikalojus iš Mi- 
chalovo, Sędziwoj iš Ostrorogo (šis 1399 me- 
tais buvo patekęs į totorių nelaisvę ties Vork- 
sla) ir vėliau, 1422 metais, yra ginklo draugai, 
bendrų siekių bičiuliai ties Červinsku, kur su- 
randame dar ir daugiau Vytauto artimesnių 
Ienkų?), kaip, pav., Vaitiekų Jastrzębiec — kan- 
cleri ir Žbignievą iš Brzezio—karūnos maršalką, 
vieną Vytauto ir karaliaus patarėjų karo metu 
su kryžiuočiais, 1410 metais. 

Zbignievo iš Brzezio sūnus dalyvavo Vy- 
tauto žygyje į Naugardą 1428 metais drauge 
su atvykusiais iš Lenkijos kitais savanoriais ir 
su Vytauto sekretoriu Mikaloju Sepienskiu, Jo- 
kūbu iš Kobylėnų, kunigaikščio dvaro maršal- 
ka etc. Iš to matyti, kad tarp Vytauto priete- 
lių-lenkų, Lietuvoje ir Lenkijoje gyvenančių, 
būta artimų ryšių. Gerai pažįstami ginklo drau- 
gai, be abejo, ir politiniame gyvenime abipu- ` 
siom pasitarnaudavo, jeigu reikėdavo. Tas prie- 
teliškumas, įsišaknijęs vienoje kartoje, perei- 
davo ir į kitą. Senojo karūnos maršalkos sū- 
nus Mikalojus eina tėvo pėdomis ir kariauja 
Vytauto kariuomenės eilėse drauge su kitais 
savo tautiečiais, kunigaikščio prieteliais, kaip, 
pav.: Vincentu iš Šamotulų, kaštelionu (kaszte- 
lan z Miedzyrzecza), vyriausiuoju Vytauto ka- 
riuomenės vadu (1428 m.), Jokūbu iš Kobylė- 
nų, Vytauto dvaro maršalka, Mikalojumi Se- 
pienskiu — raštininku ir kit. Įdomu, kad pa- 
klusnių Vytautui lenkų eilėse surandame ne- 
kartą žmonių, iš tų pačių vietų kilusių. Tokie 

1) Dl. H. P., XI, 23, 1410. 

2) Žiūrėk tą pati dokumentą iš Volumina legum. 

yra, pav., Zbignievas iš Brzezio, jo sūnus Mi- 
kalojus ir Lutek iš Brzezio, Vytauto raštinės 
sekretorius bei kiti. 

Visi anksčiau suminėti didikai, ginklo drau- 
gai, ilgus metus bendrą vargą vargę jvairių 
karų metu, kaip matyti, buvo sudarę glaudų 
ir artimą Vytautui palankių bei, šiaip ar taip, 
jo įtakai pasidavusių žmonių būrelį. Kaikurie 
to būrelio asmens, matėme, buvo žymūs val- 
dininkai. Taigi, suprantama, jų žodis savo tau- 
tiečių tarpe buvo reikšmingas, taip kaip vieta 
autoritetinga. Jeigu prisiminsim, kad jo, šito 
Vytauto būrelio, ir savitarpio santykiai, šiaip ar 
taip, turėjo būti nuoširdūs, tai turi būti aiškus 
kokia buvo to būrelio rolė didžiajam Lietuvos 
politikui. Turint ištikimų žmonių būrį, be abejo, 
lengviau buvo Vytautui siekti šiokių ar tokių 
savo tikslų Lenkijoje. Tad visai nenuostabu, 
kad didysis kunigaikštis, kaip matėme, savo 
bičiuliams stengėsi įtikti, dažnai net Lenkijos 
valstybės gyviesiems interesams pakenkdamas. 
Ranka ranką plauna, o pateptas ratas visada 
slidžiau rieda. Privilegijomis Lenkijoje anuo- 
metu galima buvo nemaža laimėti. Todėl, tur 
būt, nekartą taip lengvai vykdė Lenkijoje Vy- 
tautas kai kuriuos savo planus, todėl, tur būt, 
tokią didelę ir reikšmę buvo karūnoje įsigijęs, 
kuri (toji reikšmė) kiek sumažėjo tik tuomet, 
kai didysis kunigaikštis gerokai senstelėjo ir 
susilaukė nemažiau už save gudraus, apsu- 

kraus ir jauno, energingo, bet priešingo sau 
politiko — Zb. Olesnickio. 

Kalbėdami apie Vytauto šalininkus—lenkus. 
turime vis dėlto atsiminti, kad nevisi jie buvo 
įžymūs valdinikai ar šiaip žinomi žmonės. Bu- 
vo ir eilinių, Kaip, pav., Petras Gumovskis (Pe- 
trus de Gumovo). 

Tokie turėjo už tam tikrą atlyginimą, rei- 
kalui atėjus, tarnauti Vytauto kariuomenėje. 
Tai buvo, galima sakyti, paprasti samdiniai, ir 
vargiai ar galima pagaliau jie iš viso laikyti 
Vytauto šalininkais. Vis dėlto ir šie turėjo būti 
uolūs didžiojo kunigaikščio kariai (šlėktelė 
Szczukowski ties Vorksla) bei šiaip, kuriuos 
naudingus darbus dirbo, nes vienus Vytautas 
apdovanojo žemėmis (tas pats Petrus de Gu- 
movo, Gumowski), kitus herbais (1408 metais 
ties Uhros upe), trečius aukštomis ir garbin- 
gomis vietomis (Jokūbą iš Kobylėnų). 

Istorijos šaltiniuose galima surasti ivairių 
paskėmų ir apie kitus lenkus, buvusius Vytau- 
to artimus žmones, tačiau visi tie epizodi- 
nio pobūdžio paskėmai—žinelės nelabai tesiriša 
su šio straipsnio turiniu ar tiesiog sunkoka 
surišti. Todėl kai kas čia, šitame straipsnyje, . 
sąmoningai išleista. 

Bet ir iš to, kas pasakyta, galima tvirtinti, 
kad šito lenkų būrelio reikšmė Vytauto politi- 
kai buvo nemaža, kaip lygiai galima tvirtinti,.. 
kad Vytauto būta įapsukraus lietuvio politiko.- 

Klaipėdos krašto lietuviškumo raida 


E Tytauto laikais Lietuva, diktuodama savo 
)5 valią kitoms tautoms, praplėtė sienas 
nuo Baltijos iki Juodosios jūros krantų, 
prasiveržė į jūrų pakraščius — į platųjį pasaulį. 

Tačiau ilgainiui mūsų tauta, nuolat aršiųjų 
priešų puolama, silpo ir, neįstengusi atremti 
jų puolimų, pagaliau pakliuvo į ilgametę vergiją. 

Grobuonys kaimynai, pavergę lietuvių tautą, 
pasidalijo jos žemes, kuriose amžiais varė iš- 
tautinimą žiauriausiomis priemonėmis. 

Mažoji Lietuva ir Klaipėdos kraštas pakliuvo 
į vokiečių rankas, kurie, vykdydami imperiali- 
stinius „Vaterlando“ tikslus, ryžosi lietuvybę 
panaikinti ir lietuvišką dvasią su šaknimis iš- 
rauti. 

Lietuvis yra kantrus ir atsparus nepalan- 
kiems vėjams: jis pajėgė nelygioj kovoj išsi- 
laikyti, jis pajėgė savyje išlaikyti dvasines 
aspiracijas — vyriausius tautos principus ir už- 
sipelnė netik savo tautoje, bet net tarptauti- 
nių interesų sukūry didelę pagarbą ir moralinį 
prestižą, 

Šiemet sueina 12 metų, kaip Klaipėdos 
kraštas buvo prijungtas prie Ľietuvos valstybės, 
todėl pravartu pagvildenti vyriausios šio krašto 
problemos, išvesti bendras kriterijumas, kuriuo 
pagrįstas Klaipėdos krašto ir mūsų tautos mo- 
dus vivendi. 

Versalės traktatas atskyrė Klaipėdos kraštą 
nuo Vokietijos Santervės naudai. Traktato su- 
tarties 99 straipsnyj buvo pasakyta: 

„Vokietija atsisako didžiųjų Santarvės val- 
stybių naudai nuo visų teisių ir titulų į kraštą 
tarp Baltijos jūros, Rytų Prūsų šiaurinės rytų 
sienos, aprašytos šios sutarties Il-sios dalies 
28-me straipsnyje, ir buvusios Vokietijos — 
Rusijos sienos. 

Vokietija pasižada pripažinti nuostatus, ku- 
riuos didžiosios Santarvės valstybės priims dėl 
šio krašto, būtent, dėl gyventojų pilietybės“.*) 

Klaipėdos krašto likimas nebuvo galutinai 
likviduotas. Atsirado daug suinteresuotų val- 
stybių, kurios tiesė savo rankas, norėdamos 
Klaipėdos kraštą prijungti prie savo valstybės. 
Lietuva sekė tautų rivalizaciją ir Klaipėdos 


*) Klaipėdos krašto cesijos raida. Dr. Ladas Natkevičius. 


"paprastą komisiją 


krašto politinę būklę, bet Klezipėdos krašto lie- 
tuviai nelaukė, kol taps šio krašto problemos 
išspręstos, kol bus atmegzta Gordijaus maz- 
gas, — pasiryžo laimėti ar žūti, bet Klaipėdą 
atvaduoti. Seni ir jauni, be luomo ir pažiūrų 
skirtumo, stvėrėsi ginklo ir vijo svetimą ka- 
riuomene iš lietuviškos žemės. 


Sukilimui vadovavo Budrys ir keturių 
asmenų — Bruvelaičio, Lebarto, Šaulinskio ir 
Vanagaičio — komitetas. 


1923 metais sausio mėnesio 9 dieną visame 
krašte buvo smarkiausios kovos. 
don, paėmė prancūzų laikomą prefektūrą ir 
visą valdžią. Su prancūzais buvo padarytos 
paliaubos, pagal kurias leista jiems turėti pre- 
fektūrą, kareivines ir ginklus pačiame mieste. 

Aukštasis Klaipėdos komisaras Pėtisnė ne- 
norėjo laikytis paliaubų sutarties ir klausyti 
sukilėlių direktyvų. Jis pavedė eiti tarnybos 
pareigas buvusiems valdininkams, patarė klau- 
syti buvusios direktorijos įsakymų bei palie- 
pimų. 

Buvo įsteigta Landesdirektorium, o polici- 
joj, teismuose bei krašto tarnybose pasiliko 
tie patys Vokietijos valdininkai. 

Sukilėliai tam pasipriešino ir suėmė direkto- 
rijos narius Raidį ir Matzį. 

Klaipėdos krašto klausimas atsidūrė Amba- 
sadorių Konferencijoj — Paryžiuj, kuri norėjo 
suversti visą atsakomybę Lietuvos valdžiai už 
įvykius ir taikos ardymą Klaipėdos krašte. 

Po debatų ir ginčių Santarvė sudarė ne- 
trijų asmenų: Clinchaut 
(prancūzas), Aloisi (italas), Frey (anglas) ir 
atsiuntė sausio mėn. 25 d. į Klaipėdos kraštą 
ištirti susidariusią padėtį, likviduoti sukilimą. 

Šioji komisija pasiuntė sukilėlių vadovybei 
ultimatumą, kuriuo reikalavo nusiginkluoti ir 
tuojau atsiųsti savo atsakymus. 

Sukilėliams dabar buvo labai kebli padėtis: 
klausyti nepaprastos komisijos reikalavimų jie 
nenorėjo, nes suprato, kad Klaipėdos kraštas 
patektų svetimiesiems gaivalams, o pasiprie- 
šimti ir stoti kovon su Santarvės iškelta ka- 
riuomene į krantus, — būtų perdaug rizikingas 
žingsnis. 


Vyriausias sukilėlių vadas Budrys, pasitaręs 
su Vyriausio Mažosios Lietuvos Gelbėjimo Ko- 
miteto nariais ir direktorija, nusprendė atsi- 
klausti, ar šis ultimatumas panaikina paliaubų 
sutartį? 

Laimės liepsnelė švystelėjo, kai nepaprasta 
komisija tą pačią naktį 12 val. atsisakė nuo 
ultimatumo. 

Vasario mėn. 3 dieną Simonaičio direkto- 
rija, kuri buvo jau padidinta dviem nariais — 
d-ru Gaigalaičiu ir Lekšu, pasiuntė Ambasa- 
dorių Konferencijai Šilutės deklaraciją sausio 
mėn. 719 + k 


Šioji deklaracija buvo viso krašto valios 
pareiškimas, todėl ištisai paduodams jos tekstą: 
„Mes viso Klaipėdos krašto rinktų Vyriausio 
Gelbėjimo Komiteto Mažosios Lietuvos skyrių 
nariai ir krašto politinių ir ekonominių orga- 
nizacijų atstovai, šiandien Januaro 19-tą dievą, 
metų 1923-čių, suvažiavę Šilutėje į visuotinąjį 
seimą, krašto gyventojų daugumos vardu su 
gilia pagarba lenkiame savo galvas prieš Ma“ 
žosios Lietuvos išvaduotojus savanorius—kar- 
žygius, kurie išliejo kraują ir žuvo už mūsų 
krašto valstybę. Taip jau sveikiname besiorga- 
nizuojančią mūsų krašto savanorių kareiviją, 
pasiryžusią ir toliau ginti krašto gyventojų 
valią. 

Tvirtindami lig šiol padarytus Vyriausiojo 
Mažosios Lietuvos Gelbėjimo Komiteto žings- 
nius vaduojant ir naujai tvarkant kraštą, reikš- 
dami jam giliausios padėkos ir pasitikėjmo, 
viso teisingojo pasaulio akivaizdoje, iškilmin- 
gai skelbiame: 

1. Vienbalsiai nutarėme prisijungti prie Lie- 
tuvos Respublikos autonominės dalies teisė- 
mis, tuomi pasilaikant pilną savivaldybą šituose 
reikaluose: tiesioginių mokesčių ir akcižės, 
kultūros ir tikybos, teismo ir žemės ūkio ir 
(miško, socialės apsaugos ir visokių kitų vidaus 
reikalų, kaip tai atsikartotinai yra pareikšta 
Mažosios Lietuvos Organizacijų ir patvirtinta 
Lietuvos St. Seimo nutarimu iš 1921 metų 
Japkričio 11 dienos. 

2. Vyrausiajam Mažosios Lietuvos Gelbėji- 
mo Komitetui pavedame daryti visa, kas rei- 
kalinga, idant šitas prisijungimas kuo greičiau- 
siai įvyktų ir juridiniai Santarvės ir kitų val- 
stybių būtų pripažintas. 

3. Mes kreipiamės į Lietuvos Respublikos 
valdžią, prašydami išreikštos mūsų krašto va- 

lios vykdymą visais būdais paremti, pirmoj 
eilėj teikiant militarinę ir finansinę pagalbą. 

4. Vyr. Maž. Liet. Gelbėjimo Komitetą ir 
toliau įgaliojame būti mūsų krašto vyriausia 
atstovybe. 

D. Vyr. Maž. Liet. Gelbėjimo Komitetui ir 
toliau pavedame trumpiausiame!laike sudaryti 
Klaipėdos krašto Tarybą iš esamųjų šio krašto 
vyr. organizacijų ir grupių atstovų. 

Šitą nutarimą pasirašo visi M. L. G. Komi- 
tetų Pirmininkai ir šiaip dalyvaujantieji Seime 
atstovai“. . 

Ši memorandumą Gelbėjimo Komitetas įtei- 
kia nepaprastai komisijai. 

Prasidėjo pasitarimai nuo vasario mėn. 3 
dienos su sukilimo reikalų vedėju ir Gelbėjimo 
Komiteto atstovais iš vienos pusės ir nepe- 
prastos komisijos — iš antros pusės. 

Tartasi iki vasario mėn. 15 d. 


Sukilimo atstovai per derybas buvo klausi- 
nėjami, kodėl sukilę, kodėl vokiečiai reikalaują 
plebiscito, kodėl sukilėliai nesutinką nusigin- 
kluoti ir tik vėliau, vasario mėn. 5 d., ėmė 
tartis dėl krašto valdžios sudarymo. 

Lietuviai atstovai aiškino dalyką, atrėmė 
priekaištus, tačiau nesutiko nusiginkluoti, ka- 
dangi jau buvę nesykį apvilti. Nusiginklavimo 
klausimas buvo. išspręstas vasario mėn. 9 d. 
Nepaprasta komisija sutiko palikti 1.500 gin- 
kluotų vyrų Santarvės vado žinioje. 

Krašto valdžią sudarant, derybos ėjo labai 
sunkiai. Nepaprasta komisija atsiklausė lietu- 
vių atstovų, kaip sukilėliai ketiną valdyti, ar 
priimsią vokiečių atstovus? 

Lietuvių atstovai pareiškė, kad derybos eitų 
geryn, jeigu jose dalyvautų Lietuvos valstybės 
atstovas ir, kad nepaprastoji komisija raštu 
pripažintų Klaipėdos krašto cesiją su Lietuvos 
valstybe remiantis Šilutės deklaracija, kurios 
tekstai buvo Ambasadorių Konferencijai ir Lie- 
tuvos Steigiamajam Seimui jau įteikti. 

Komisija sutiko, ir į derybas buvo priimti 
Lietuvos vyriausybės atstovai, kurie savo di- 
plomatija ir dideliu taktu padėjo išrišti taip 
painias problemas. 

Nepaprastoji komisija ir Vyr. M. Lietuvos 
Gelbėjimo komitetas sudarė penkių narių di- 
rektoriją. Jos pirmininkas turi būti lietuvis, 
o kiti nariai — du lietuviai ir du vokiečiai. 

Direktorijoj negalėjo būti nei vieno lietuvio 
sukilėlio, nei vieno Gelbėjimo Komiteto nario. 

Liko dar vienas klausimas baigti, būtent, 
perduoti pareigas naujajai valdžiai. 

Santarvės Ambasadorių konferencija norėjo 
laisva valia duoti sprendimą Klaipėdos krašto, 
o ne sukilėlių verčiama. Norėjo, kad komisa- 
ras Pėtisnė sudarytų perdavimo aktą. 

Lietuvių atstovai tam priešinosi, kaltindami 
patį Pėtisnė už įvykius ir kraujo praliejimą 
Klaipėdos krašte. 

Kompromiso būdu likviduotas ir šis klau- 
simas. Lietuviai sutiko, kad komisaras Pėtisnė 
dar pasirašytų naujos direktorijos sudarymo 
aktą, bet jo perdavimo laiku nieko nekalbėtų, 
o pats aktas būtų paskaitytas kito asmens. 
Baigta visi ginčai. 1923 m. vasario 16 d. Poin- 
carė santarvininkų vardu pranešė cesijos aktą, 
kuriuo perleido visas teises Lietuvai. 


Alijantų šarvuočiai šu visa kariuomene pa- 
liko Klaipėdos uostą, išėjo daug vokiečių, ku- 
rie norėjo sukurti „freištatą“. 

Lietuvai liko jau tik sudaryti ir pasirašyti 
su signatarinėmis valstybėmis konvencija. 

Paryžiuje buvo derėtasi per keletą mėnesių. 
Pradžioje šios derybos nedavė gerų vaisių. ka- 
dangi signatarinės valstybės reikalavo iš Lie- 
tuvos to, ko jinai jokiu būdu negalėjo sutikti 
priimti. 

Byla pagaliau atsidūrė Tautų Sąjungoje. 
Tautų Sąjunga sudarė komisiją, kurion pateko 
amerikietis Norman Davis, olandas Krėller ir 
švedas Hoernel. Šie sudarė projektą, kurį Tautų 
Sąjunga priėmė 1924 m. kovo 4 dieną. 

Gegužės mėn. 6 d. Lietuvos atstovai su 
signatarinių Anglijos, Prancūzijos, Japonijos ir 
Italijos valstybių atstovais pasirašė Paryžiaus 
konvenciją, kurią Lietuvos vyriausybė ratifikavo 
1924 m. liepos mėn. 31 d. | 

Pagal šią sutartį, Klaipėdos kraštui duota 
plati autonomija, bet kraštas priklauso Lietu- 
vos respublikai ir yra Lietuvos valstybės dalis: 

„Klaipėdos kraštas sudaro Lietuvos suve- 
renitete vienetą, kuris naudojasi įstatymų lei- 

dimo, teismų, administracijos ir finansų auto- 
nomija. Klaipėdas kraštas nėra atskira valsty- 
bė — jis neturi atskiros konstitucijos“ .*) 

Klaipėdos krašto gubernatorius, Lietuvos 
Respublikos interesų saugotojas, gali paleisti 
Direktoriją, jeigu ji nustoja nepasitikėjimo. 

Trumpai apare Klaipėdos krašto sukilimo 
teisinę ir fizinę raidą, lietuvių klaipėdiškių norą 
prisijungti prie Lietuvos, pežiūrėkim, kokią 
reikšme turi jis mūsų tautai. Šio krašto reikšmė 
gali būti dvejopa: ekonominė ir politinė. Ji 
glaudžiai rišasi su tautos tendencija atsispirti 
germanų invazijai ir turėti laisvas rankas į pla- 
tųjį pasaulį. 

Kalbant apie ekonominę reikšme, tenka 
pasakyti, kad Lietuva, turėdama Nemuno žio- 
rinkas, sutvarkė tinkamai savo ūkį ir prekybą. 
Lietuvos prekės pamažu stūmė vokiečių prekes 
iš Klaipėdos rinkų. 

Pasiturinčių lietuvių skaičius diena dienon 
augo: vieni jų, valdžiai padedant, įsigijo stam- 
bius ūkius, kiti, susitaupe pinigų, nusipirko 
namus, o dar kiti, užsiimdami prekyba ar pra- 
mone, įsigijo stambių indėlių bei akcijų ir tuo 
medžiagiškai išsivadavo nuo vokiečių. Lietu- 
vybei Klaipėdos krašte tai buvo labai svarbu. 

Klaipėda, kaip sako T. Daukantas, L. Ūn. 
doc., tapo kvėpavimo ir alsavimo organu. 
Klaipėdos uosto prekių importo ir eksporto 
plitimas galima ilustruoti laivų judėjimu, bendra 
prekių apyvarta. 

Vokiečių laikais (1913 metais) Klaipėdos 
sąmata buvo apie 425.000 markių == 1.020.000 
litų. Lietuvos laikais 1925 metais Klaipėdos 
sąmata buvo tris kartus didesnė, o 1933 m. 
Klaipėdos sąmata buvo 9.199,300 litų sumos. 
Laivų judėjimas ir talpumas (tonažas) auga 
ir plinta. 

Tai galim pamatyti iš šios lentelės, vaiz- 
duojančios laivų atplaukimą ir išplaukimą. 

*) Klaipėdos krašto statuto vykdymo priežiūra. T. Pet- 
kevičius, 

| ATPLAUKIMAS | IŠPLAUKIMAS 
Metai | Laivų skaič. | N. t. | Cbm. d Laivų skaič. | N. t. | Cmb. 
1924 694 266.777 752.074 | 707 266.550 154.336 
1925 748 328.686 920.187 | 744 376.144 925.817 
1926 717 334.436 974.154 4 719 349.786 989.859 
1927 813 430.897 1:219.439/ į 828 428.7€0 1.213.393; 
į 1928 824 468.492 | 824 468.408 


-1325.832 1.325.594 

Šie Klaipėdos uosto valdybos duomenys 
rodo mums, kaip nuolat laivų judėjimas augo, 
o 1934 metais į Klaipėdą buvo atplaukę dau- 
giau, kaip tūkstantis laivų. 

Klaipėdos uostas suskirstytas į šešius rejo- 
nus, į kuriuos importuojami ir eksportuojami 
įvairiausios rūšies produktai: žibalas, benzinas, 
druska, cementas, trąšos, akmes anglys ir t.t. 
Išvežami maisto produktai: mėsa, sviestas, 
kiaušiniai, be to, audiniai, linai, kanapės ir kt. 

Lietuvos prekyba auga, nors politinės sąly- 
gos iš Rusijos ir Vokietijos pusės yra nepa- 
lankios. | 

Vokiečiai kariauja įvairiomis priemonėmis. 
Lietuvos prekių judėjimą apsunkina mokėsčisi. 

Beplintant pasaulinei krizei, kuri turi nei- 
giamos reikšmės ir Lietuvos ūkiui, ėmė reikštis 
vokiečių persvara. Ūlkiai atsidūrė gana kėblioj 
padėty ir ilindo į skolas. 

Bendrai imant, Klaipėdos miesto ir krašto 
ūkis nepasižymi savo racionalumu. Kraštas 
turi 140.000 gyventojų ir padalytas į smulkius 
savivaldybinius vienetus, o tai surišta su ne- 
reikalingomis išlaidomis, valdininkams algas 
mokant. 

Valdininkų algos yra labai aukštos. Klaipė- 
dos direktorijos tarnas gauna 5.364 litus, šofe- 
ris — 7.008 It. metams, o kiti valdininkai gauna 
taio pat did5okas algas, neatitinkančias krašto 
sąlygoms *). 

Paaštrėjus politikos santykiams tarp Lietu- 
vos ir Vokietijos, buvo užkirstas kelias beko- 
nui į Vokietijos rinkas. 

Lietuva turėjo ieškoti naujų rinkų kitų val- 
stybių tarpe. Dabar daugiausia i' vežama pre- 
kių į Angliją, Prancūziją, Sovietų Rusiją, Čeko- 
slovakiją ir į kt. valstybes. | 

Pažiūrėkim dabar, kokios lietuvių tautinės 
pozicijos Klaipėdos krašte, 

Vokiečių lietuvoje yra 49/;, Daugiausia jų 
yra Klaipėdos mieste (589/,). Visi jie yra tur- 
tingi pirkliai ar pramonininkai. Žymus ir dide- 
lis skaičius vokiečių yra Pagėgių apskrity (479/,), 
Šilutės 389/,, Klaipėdos be miesto 219/, **). 

Vokiškas elementas, Reicho remiamas, nie- 
kur neemigruoja, bet stiprina savo pozicijas 
visose srityse. 

Jau prancūzai, valdydami Klaipėdos kraštą, 


*) Žiū-. Savivaldybė Nr. 8. 1934 m. rug. mėn. d-ro 
-Geručio straipsnis. 

**) Prof. Pakštas. Baltijos Respublikų politinė geo- 
įračija. 

davė įsigalėti vokiškajam gaivalui. Jų valdymo 
periodą Jean Pėlissier šitaip charakterizuoja: 

„Prancūzams šią teritoriją paėmus, Ąukšta- 
jam Komisarui susidėjus su grynai germano- 
filišku šio krašto elementu, kraštas pasidarė 
pangermanizmo židiniu. Priešingai, lietuviškas 
elementas, kuriuo Prancūzija turėtų remtis, 
yra paaukotas ir laikomas en paria“. 

Vokiečiai tuo pasinaudojo, įkūrė Deutsch- 
litauischer Heimatbund, kurį lietuviškai pavadi- 
no „Wokiszka-lietuviszkasis Namynės Buntas“. 

Vokietija, išnaudodama palankią Lietuvos 
politiką ir toieranciją Vokietijai, sustiprino savo 
veikla ir akciją Klaipėdoj. 

Klaipėdos krašto vokietininkai, pilni vokiš- 
kos ambicijos ir nacionalizmo, ėmė kolonizuoti 
Lietuvoje germanizacijos pionierius ir atvirai 
kalbėti apie šio krašto pagrobimą. 

Pravesti kolonizacijos akciją Vokietijai buvo 
labai lengva, kadangi su Lietuva padaryta su- 
tartis, kuri leido vienos ir antros šalies gyven- 
tojams pirktis žemes, kur tik patinka. 

Tokia sutartis mūsų tautai buvo labai kenk- 
sminga. Daug įsikūrė mūsų žemėse vokiečių 
ūkininkų, pirklių ir amatininkų. 

To vokiečiams buvo dar negana. Visi gerai 
prisimenam Bėttcherio keliones Berlynan, ku- 
ris politikavo su Reicho vyriausybe Lietuvos 
nenaudai. 

Lietuvos 
reagavo. 

Klaipėdos krašto gubernatorius Merkys at- 
šaukė direktorijos pirmininką Bottcherį ir pa- 
leido seimelį. 

Kilo smarkus ginčas tarp Vokietijos ir Lie- 
tuvos, kuris atsidūrė Tautų Sąjungoj ir Tarp- 
tautiniame Teisingumo Haagos Tribunole. 

Vokiečių spaudoje pasipylė grasinimai Lie- 
tuvai ir jos vyriausybei. 

Nuolatinis Teisingumo Haagos Tribunolas 
turėjo išpręsti šiuos juridinius klausimus: 

1. Ar turi Gubernatorius teisę atšaukti Di- 
rektorijos pirmininką ir, jeigu turi, kuriomis 
sąlygomis? 

2. Ar privalo Gubernatorius, skirdamas Di- 
rektorijos pirmininką, avanso keliu laiduoti 
sau Seimelio daugumos pritarimą? 

3. Ar turi Gubernatorius teise paleisti Sei- 
melį, suteikiant Direktorijai, nebendradarbiavu- 
siai su Seimeliu? 

1932 m. rugpiūčio mėn. 11 d. Nuolatinis 
Teisingumo Haagos Tribunolas, išnagrinėjęs 


vyriausybė, jausdama pavojų, 

bylą, dešimčia balsų prieš penkius davė šitokį 
sprendimą: 

„1) Svarbiais atsitikimas dėl aktų, priešingų 
"Paryžiaus 1924 m. gegužės mėn. „ Konven- 
cijai su josios priedais imtinai ir galinčių už- 
gauti Lietuvos suverenumą, nesant kitokiam 
gaiimumui paveikti, Klaipėdos krašto Guberna- 
torius, kaip priemonę valstybės reikalams ap- 
saugoti, turi teisės atšaukti Direktorijos pirmi- 
ninką; 

2) šios Direktorijos pirmininko atšaukimas 
kitų Direktorijos mandatų savaime nenutraukie; 

3) kad esant toms aplinkybėms, kuriose 
tai įvyko, — p. Bėttcherio, kaip Direktorijos 
pirmininko, atšaukimas, įvykdytas 1932-Il-6, yra 
teisėtas; 

4) atmesti Lietuvos Vyriausybės iškeltą jį 
nušalinimą prieš tuos bylos punktus, kurie lie- 
čia Simonaičio vadovaujamos Direktorijos su- 
darymo ir Klaipėdos krašto seimelio 1932 |I|-22 
paleidimo teisėtumą; 

5) kad esant toms aplinkybėms, kuriose 
tai įvyko, — p. Simonaičio vadovaujamos Direk- 
torijos sudarymas yra teisėtas; 

6) kad Klaipėdos krašto seimelio paleidi- 
mas, padarytas šio krašto - Gubernatoriaus 
1932-111-22, kai p. Simonaičio vadovaujamoji Di- 
rektorija negavo seimelio pasitikėjimo, yra ne- 
teisėtas“ *). 

Lietuva Haagos Tribunole bylą laimėjo. 
Po sprendimo Lietuvos vyriausybė Klaipė- 
dos krašte sustiprino tautinę ir valstybinę 
veiklą. Šioji veikla jaučiama netik valdžios 
administracijos aparate, bet ir visuomeniniame 
darbe. Klaipėda įgijo daug daugiau lietuvišku- 
mo žymių. 

Klaipėda yra ekonominės ir politinės gra- 
vitacijos centras, kurį hitlerininkai norėjo pa- 
grobti ir rengė prijungimo Klaipėdos krašto 
prie Vokietijos dirvą. Lietuva, susekusi nusi- 
kaltėlius, suėmė Ir iškėlė jiems bylą, kuri da- 
bartiniu laiku garsi visoj Lietuvoje. 

Valdydama Klaipėdos kraštą, Lietuva įrodė 
savo gyvybinę galią, sustiprino lietuviškumo 
prestižą, todėl ateitis daug jai žada. 


*) Haagos Tribunolo bylos sprendimo tekstai buvo 
„Teisės“ žurnale išversti į lietuvių kalbą. 

1. Klaipėdos krašto statuto aiškinimo byla Haagos Tri- 


bunole. 
2. Klaipėdos krašto cesijos raida — d-ro L. Natkevičiaus. 
3. Klaipėdos uostas — Liet. Univers. doc. Daukanto. 


4. Klaipėdos krašto statuto aiškinimas — Petkevičiaus. 


5. Lietuvos konstitucija 1928 m. 
6. Klaipėdos uosto direkcijos metinė ayyskaita 1931 ir 


1932 m. - 
7. Lietuva tautų kovoj už buvi — Dobrila. 
8. Periodinė spauda: Žurnalai ir laikraščiai. 

Vilniaus krašto jaunimo klausimu 


pravartu bus padaryti keletas bendro po- 

būdžio pastabų dėl jaunimo reikšmės ir jo 
veiklos praeityje ir dabar. 

Kalbant apie pokarinio Vilniaus krašto jau- 
nimo klausimą, tenka pirmiausia paimti besi- 
mokantį jaunimą, o ypač akademinį jaunimą- 
studentus, tačiau tai dar nereiškia, kad šis da- 
iykas negalėtų liesti apskritai viso Viln. krašto 
jaunimo, daugiau ar mažiau įšmokslinto, so- 
džiuje ar kur kitur gyvenančio. 

Jaunimo klausimai gvildenami visais lai- 
kais, nes nerasime istorijoje nė vienos dide- 
snio masto reformos, dėl kuiios jaunimas ne- 
būtų kovojęs. Šiam“ tvirtinimui paremti, nesi- 
gilinant į tolimąją praeitį, pakaks prisiminti 
kai kuriuos istorijos įvykius. 

Prancūzų revoliucijos pagimdė Europoj vi- 
sai naujas idėjas. Tų paplitusių po visą Euro- 
pą idėjų dėka, kaip šiandien sakoma, Europa 
atsijaunino. 

Žiūrint iš žmonijos progreso kertės, tos 
idėjos neabejotinai prisidėjo teigiamoms re- 
formoms įgyvendinti. Čia turime galvoje refor- 
mas, padarytas įvairiose valstybėse socialinėje 
ir politinėje bei visuomeninėje srityje. 

Tačiau, jeigu prisižiūrėsime tam, kas tas 
reformas sukėlė ir kodėl] naujos idėjos paplito 
po visą Europos kontinentą, padarydamos taip 
didele įtaką, tai pamatysime, kad jaunimo 
reikšmė čia buvo labai didelė. 

Panašų reiškinį matome, sekdami tautų ko- 
vos eigą dėl-savo:nepriklauso mybių. Tai — bul- 
garų kovosfsu turkais, Lenkijos sukilimai, In- 
dijos ir Kinijos tautinis atbudimas ir kt. Tą patį 
rodo mums žmūsų tautos gyvenimo istorija 
Kam pirmiausia kilo mintis išvaduoti mūsų 
tautą iš svetimųjų'jungo, jei ne jauniesiems? 
Kuriame amžiuje pradėjo darbą Kudirka, Basz- 
navičius, Smetona, Vileišis ir daug kitų eilinių 
pilkųjų didvyrių, šiandien pamaži užmirštame. 

Žiūrėdami į praeitį, matome, kad jaunimas 
daug kovojo su valdančiais sluoksniais dėl 
tautinių ar socialinių reformų įgyvendinimo, 
o mažiau turime tokių nuotykių, kur jaunimas, 
išvien eidamas' su valdomaisiais sluoksniais, 
būtų dideliais žygiais pasižymėjęs. Tačiau tai 

dar nereiškia, kad jaunimas nemoka dirbti iš- 
vien su valdančiaisiais sluoksniais. Greičiau 
tenka prikišti valdantiesiems, kad jie nemokė- 
jo, nenorėjo ar nesirūpino pakreipti jaunimo 
kūrybinės potencijos tinkama linkme. 

Mūsų laikais matome visai priešingą reiš- 
kinį. Šių dienų politikos vadai, vairuoją valsty- 
bių gyvenimą, bene istorijos pamokyti, atkreipė 
savo dėmesį į jaunimą: užkinkė jį į sunkų ir 
atsakomingą valstybės darbą. 

Dabartiniu metu esame vykstančių socialėj 
ir visuomeninej srityje reformų stebėtojai. Tų 
reformų įgyvendinimas ar neigyvendinimas ne- 
paliks be reikšmės žmonijos pažangai. 

Šiandien jau daugelis priėjo išvadą, kad ka- 
pitalistinė ekonominės santvarkos forma su 
paplitusiu XIX-jo amžiaus liberalizmu eina 
į liepto galą. Dabar ieškoma naujų ekonomi- 
nio gyvenimo sutvarkymo pagrindų. 

Pasauliui peršamos dviejų priešingų polių 
ekonominio gyvenimo santvarkų formos — fa- 
šistinė (sindikališkai-korporativinė) įr komuni- 
stinė. | 
Benito Mussolini, Hitleris, Stalinas, naujas 
reformas įgyvendindami, kreipia į save Euro- 
pos akis. 

Giliau prisižiūrėję, matome, kad toms svar- 
bioms ne tik tautų likimui, bet ir žmonijos 
evoliucijai, reformoms įgyvendinti užkinkytas 
yra jaunimas. Valstybių vyrai priėjo pagaliau iš- 
vadą, kad jaunimas sudaro didelę jėgą ne tik 
kaipo kovos batalijonas, kad jis (tas jaunimas) 
taip pat turi didelę reikšmę naujoms idėjoms 
įgyvendinti. | 

Šis reiškinys tenka laikyti atitinkančiu gy- 
venimo realybę, turi natūralų, ne dirbtinį ir ne: 
sezoninį pagrindą. 

Jauno žmogaus prigimtyje glūdi kūrybinė 
darbo dvasia. Jaunimui turėtų būti nesupran- 
tamas oportunizmas, rankų pamojimas į dau- 
geli dalykų. Jaunuolio dvasia, nepratusi į dau- 
gelį niekšybių, pilkajame gyvenime pasireiš- 
kiančių, piktinasi kiekviena neteisybe ir nori 
rasti būdus blogumams atitaisyti. Kovoda- 
mas su tais gyvenimo blogumais, jaunuolis 
dažnai kovoja iš visų jėgų. 

Dėl šių jaunimo ypatibių, savaime supran- 
tama, negali neigti jo reikšmės ne tik didelės 
tautos ir valstybės, bet ir mažiausi visuome- 
ninio gyvenimo vienetai, jei tautos ir valsty- 
bės realiai žiūri į savo plėtojimąsi ir ateitį. 

Taigi negalima neigti jaunimo reikšmės ir 
Vilniaus krašto lietuvių gyvenime. Tie, kurie 
nenorėtų ar bijetų įtraukti į Vilniaus krašto 
gyvenimą jaunimą, veiktų aiškiai lietuvių gy- 
viausių interesų nenaudai. 

Deja, tokių atsitikimų turime. 

Kodėl taip yra? Gal tas Vilniaus krašto jau- 
nimas dar nesubrendo,o gal nukrypo nuo vy- 
riausių mūsų tautos ir Vilniaus krašto tikslų? 

Pasižiūrėkime, koks Viln. krašto jaunimas, 
pamėginkime objektyviai apibūdinti jo ligšio- 
line veiklą ir reikšmę šio krašto gyvenimui. 
Pasvarstykim, kurių kelių tas jaunimas privalo, 
kurie keliai gali būti priimtini kurios metodės 
turi būti vartojamos auklėjant, šio krašto jau- 
nuolį, kad jis būtų tinkamai paruoštas darbui, 
kuris jo laukia, ir kokia turi vyrauti jaunimo 
tarpe dvasia? | 

Perdrąsu būtų tvirtinti, kad Vilniaus krašto 
jaunimas turi daugiau blogų ypatybių, nekaip 
kitų kraštų jaunimas. Be. neigiamų ypatybių, 
jame pasireiškia visos anksčiau suminėtos ge- 
rosios jaunimo ypalybės. 

Jeigu jaunimas Vilniaus krašte iki šiol ne- 
nuveikė tiek, kiek jis galėjo, tai tam yra daug 
priežasčių, priklausančių ne nuo jaunimo ir ne 
visai nuo vyresiuosios kartos, kaip kartais jau- 
nimas yra prates kaltinti. 

Visų pirma po karo Vilniaus krašto gyveni- 
mas pradėjo plėtotis nenormaliose sąlygose, 
visą gyvenimo vairą ir naštą turėjo pasiimti 
senoji karta, nes parengto darbui jaunimo be- 
veik nebuvo, | 

Moksleivijos buvo labai mažas skaičius, 
o studentijos visai nebuvo. 

Bet per 17-ka metų daug kas pasikeitė. 
Lietuvių visuomenė susilaukė ne tik didelio 
moksleivių būrio, specialių darbo sričių žmo- 
nių, bet turi per šimtą studentų, kurie rengiami 
atsakomingam darbui, 

Tačiau šis didėjąs metai iš metų besimo- 
kančio irbaigusio mokslus jaunimo būrys ne- 
parodė perdaug veiklumo, iniciatyvos. Mažai 
domėjosi lietuvių visuomeninio gyvenimo klau- 
simais; nors, tiesa, didelė jaunimo dalis ir ne- 
nukrypo nuo vyriausiojo mūsų tikslo — iš- 
iaikyti lietuvišką dvasią Vilniaus krašte, 

Kaa taip buvo iki paskutiniųjų laikų, tai ga- 
lima pamatyti iš visuomeninio ir politinio šio 
krašto gyvenimo eigos. 

Sunkios Vilniaus krašto gyvenimo sąlygos 
reikalavo iš lietuvių visuomenės, kad visas 
gyvenimas būtų vairuojamas ta linkme, kuri 
labiausiai atitiktų vietss lietuvių reikalus. 

Tuo tarpu praktiškam gyvenime, kaip buvo 
pastebėta, visai nepriklausomai nuo vyresnio- 
sios kartos, pasireiškė daug veiksnių, kurie truk- 
dė vykdyti gyvenime mūsų nenormalių sąlygų 
reikalavimus. 

Vienas tokių svarbiausių veiksnių buvo 
anksčiau ir iš dalies yra dabar, Tai disonansai, 
pasireiškę mūsų visuomenėj po 192/ m., kada 
isN. Lietuvos atvyko emigrantai. 

Tie disonansai, pasireiškę visuomenėj, ne- 
galėjo nerasti atbalsio besimokančio jaunimo 
tape: 

Kartu su tuo atsirado pavojus, kad lietuvių 
besimokantis jaunimas gali patekti kenks- 
mingų mums elementų įtakai, nes emigrantų 
skelbiamos idėjos buvo pavojingos ne tik vie- 
nos kurios mūsų visuomenės dalies isitikini- 


mams, bet ir vyriausiems Viln. krašto tik- 
slams. 
Tatai visai pateisina vyresniosios kartos 


susirūpinimą jaunimu ir pravedimą kai kurių 
auklėjimo reformų, kurios, deja, vėliau vis 
dėlto parodė daug savo neigiamų pusių. 

Buvo pasistengta izolioti jaunimą nuo ža- 
lingos įtakos. Siekiant tos izoliacijos imta 
stumti jaunimas nuo aktyvaus domėjimosi vi- 
suomeninio gyvenimo klausimais. Imta steng- 
tis, kad jaunimas nesidomėtų niekuo kitu, tik 
vienu mokslu. 

Tokia metodė kitokioms gyvenimo sąly- 
goms gal būtų visai tinkama, bet mūsų gy- 
venimui, kaip laikas parodė, šitokia metodė 
ne visai priimtina. 

Izoliacija, paremta materijalia presija, blo- 
gai veikė jaunuolio psichiką. Toji jaunimo da- 
lis, kuri tariamai pasisekę izolioti, sekė ir 
matė, kas dėjosi Viln. krašto visuomeniniam 
gyvenime. 

Vis smarkiau pasireiškią disonansai mūsų 
visuomenėje, nekartą asmeninių ambicijų pa- 
aštrinami, negalėjo neįžeisti ideališkai nusi- 
telkusio besimokančio jaunimo. 

Savo nepasitenkinimo tokia padėtimi jis 
negalėjo ir neturėjo progos pareikšti, nes vi- 
suomeniniam gyvenime nedalyvavo. Ši prie- 


žastis, o ne kuri 
krašto jaunimas, pasakytume, ėmė sirgti kri- 
ticizmo, skepticizmo, apatijos bei pasingumo 
ligomis. 

Šie reiškiniai itin žalingi kiekvienam jau- 
nimui, o ypatingai yra pavojingi Viln. krašto 
jaunimui ir visai visuomenei. Istorija mums 


kita, padarė tai, kad Viln. 


rodo, kad tai yra pirmieji 
nės pažymiai. 

Tokioj padėtyje buvo mūsų jaunimo dau- 
guma, su pavieniais asmenimis įvyko kiek 
kitaip. 

Vieni jaunuoliai, materialės presijos nebo- 
dami, nesiliovė domėjąsi visuomeninio gyve- 
nimo klausimais, kiti įsitraukė į srovinių kovų 
sūkurį, ėmė vaidinti ramsčių role 

Iš vienų tačiau ir kitų Viln. kraštui neko- 
kia nauda. Vadinamieji „drąsūs“ dažniausiai, 
dar nesuskubę gerai pažinti visuomeninio gy- 
venimo santvarkos, tapo įtemptos kairiųjų radi- 
kalų agitacijos aukomis; iš kitų Viln. krašto 
visuomenė „susilaukė tipingų „keliaklupščių“ 
materialistų, kurie visko gali išsižadėti, tiky- 
bos, tautybės, savigarbos, jei tik turi iš to 
materiale naudą. 

Šitokia -padėtis buvo iki paskutiniųjų laikų. 

Visai galimas dalykas, kad šie, jaunimo 
tarpe pasirodę, reiškiniai kitu atveju galėjo 
duoti labai liūdnų pasekmių. Sveikas tačiau 
lietuviškos savisaugos instinktas, o iš dalies 
užsienio jaunimo veikla, kurią galima buvo 
imti pavyzdžiu, sukėlė jaunimo tarpe minčių — 
kovoti su šiomis neigiamomis Viln. krašto gy- 
venimo ypatybėmis. 

Pačių jaunųjų iniciatyva pradėta kovoti su 
pasireiškusiu jaunime ištižimu, skepticizmu, 
pasingumu, nesveiku užsiangažavimu į srovinių 
kovų sūkurį, 

jaunimas suprato, kad pirmiausia kiekvieno 
Viln. krašto gyventojo pareiga, žiūrėti į šį kraštą 
lietuvio akimis. Jaunimui netrūksta noro aukoti 
visą savo jaunuolišką — kūrybinę galią Viln. 
krašto šviesesnei ateičiai. Šitoks nusistaty- 
mas randa didelio pritarimo lietuviško jaunimo 
tarpe. Rodo tai 1933/34 mokslo metų pradžioje 
V. L. S. Sąj. Valdybos paskaityta ir susirinkinio 
priimta veikimo deklaracija, kurios pagrindinį 
punktą čia pacituosime: — „Nenormalus Vil- 
niaus krašto lietuvio gyvenimas reikalauja iš 
jo ypatingo darbštumo, ryžtumo, disciplinos, 


liguistos visuome- 


„LIETUVIŠKAS BARAS 


Nr. (KeS 


entuzijazmo, vieningumo bei pasišventimo vi- 
sam, kas yra lietuviška. Kiekvienas susipratęs 
Vilniaus krašto lietuvis, siekdamas aukščiausio 
savo gyvenime tikslo — Lietuvių Tautos ir Vil- 
niaus krašto gerovės — turi gerai pažinti lie- 
tuviškos visuomenės tikslus, interesus bei ke- 
lius, kuriais ji juos realizuoja, siekdama auk- 
ščiausio tikslo. Todėl šiais mokslo metais 
Sąjungos Valdyba, remdamos moraliu sąjungos 
autoritetu, stengsis, kad visi sąjungos nariai 
eitų lietuviškai-tautiškos krypties keliu, nes tik 
tas kelias gali prablaivinti mūsų dabarties ir 
ateities apsiniaukusius horizontus“. 

Žinant, kad tos pat idėjos šalininkai vai- 
ruoja ir šiais mokslo metais Sąjungos gyve- 
nimą, savaime suprantama, kad ir šiais mokslo 
metais pagrindinių deklaracijos punktų nebus 
atsisakyta. 

Jaunieji, ieškodami lietuviškų gyvenimo 
kelių Vilniaus krašte, nelinkę užsiangažavusio 
į srovinį veikimą jaunimo pavyzdžiu versti 
kalnų ant vyresniosios kartos ir nesirengia 
kaltinti dėl visų mūsų visuomeninio gyvenimo 
trūkumų vyresniosios kartos. 

Įvertina vyresniosios kartos nuopelnus Vil- 
niaus kraštui. Tačiau tuo pačiu metu jaučia 
pareigą mokytis iš anksčiau padarytų klaidų, 
kad jos jaunimas nekartotų. 

Kovodamas viso savo jaunuoliško entuzi- 
;„azmo pasiryžimu dėl geresnio šio krašto ry- 
+ojaus, jis neturi tendencijos eikvoti jėgų asme- 
ninio pobūdžio ginčams. 

Dėl tų priežasčių jaunimas pritaria min- 
čiai — mesti Vilniaus krašte socialines ir tiki- 
bines problemas nagrinėti. Tos problemos tiek 
turi būti keliamos, kiek jos tarnauja Vilniaus 
krašto vyriausių tikslų interesams. 

Tokios, maždaug, mintys vyrauja daugumos 
Vilniaus krašto jaunuolių tarpe. Joms pritaria 
ne tik Vilniaus lietuvių akademimo jaunimo 
dauguma, betir lietuviško sodžiaus darbo bare 
dirbą darbininkai. 

Baigiant norisi pabrėžti štai kas. 

Tegu nebus žiūrima į jaunimą, kaipo pa- 
vienių srovių ramstį, tenebūna jaunimas rūšiuo- 
jamas srovėmis. Kai šito nebus, nebus reikalo 
bijoti priimti. jaunimą į savo organizacijas. Ne- 
žiūrės šnairomis viena karta į kitą. Vieni kitus 
supras. To supratimo ir susipratimo mūsų gy- 
venimo apystovos labai reikalauja. 

Politikos 


Gal būt, ne viena valstybė neįneša į tarptau- 
tinę politiką tiek painiavos, kiek Vokietija. Ne- 
lemtoji Versalės sutartis, kurią gerai vienas di- 
plomatų apibrėžė esant ją ne pasaulinio karo 
užbaiga, O tik tolimesne jojo tąsa, nepakirto Vo- 
kietijai galybės sparnų, o tik įžeidė vokiečių 
tautos ambiciją, pertraukė neribotam laikui vo- 
kiečių imperialistų sapną apie pasaulinę hegemo- 
niją. Visa didžioji pokarinė Europos politika 
šitaip galima sucharakterizuoti: laimėjusios karą 


valstybės kas kart labiau ir daugiau nusileidžia 


Vokietijos nuolat augantiems reikalavimams. Po 
Versalės sutarties atėjo Dawes'o planas; po jo 
ėjo Young'o ir t. t. Tik vienam dalyke Europa 
su visu griežtumu priešinasi Vokietijai — ansch- 
luss“'o klausime. Visa Europa gina Austrijos ne- 
priklausomybę. Mat, padidėjusi po anschluss'o 
10 milijoninė vokiečių tauta žymiai pasidarytų 
pavojingesnė savo kaimynams ir padidėtų pavo- 
jus dabartiniam Europos status guo. 

Vokietija, laimėjusi Saarą, sustiprino akciją 
likusiuose frontuose. Jos spauda pradėjo: vis 
dažniau ir dažniau linksniuoti savo skiltyse, kad 
„reiktų pravesti panašus plebiscitas Austrijoj, Klai- 
pėdoj, šiauriniam SŠlezvige, čekų Sudėtuose. Ne- 
gana to. 

Atsirado tokių, kurie panoro prijungti ir Švei- 
cariją, kur vokiečiai sudaro 709/5 visų gyventojų. 
Iš to matyti, kad hitlerininkai, iškėlę „visų vo- 
kiečių susivienijimo“  obalsi, nesigailėdami nei 
darbo, nei pinigų, sieks to. 

Artimiausi Vokietijos kaimynai nesnaudžia to 
hitlerininkų imperializmo pavojuj ir paskubomis 
ruošiasi, kad galėtų priderančiai atremti „nazi“ 
pasikesinimus, 

Tai prieš vokiečius akcijai vadovauja Pran- 
cūzija ir Sov. Rusija. Jas remia Mažoji Antantė 
ir Pabaltės Susitarimas. Paskutiniu laiku į tą bloką 
įstojo ir/ltalija, palaikiusi lig šiol Vokietiją tarp- 
tautinėj politikoj. Visas tas valstybes sujungė 
bendras vokiečių pavojus. Prancūzija bijosi, kad 
sustiprėjusi Vokietija panorės revanžo, užsigeis 
atsiimti Elzasą, o gal ir Lotaringiją, gauti užjūry 
kolonijų. Sov. Rusija, nors neturi tiesioginių ribų 
su Vokietija, tačiau jaučiasi pavojuje. Ji yra iš 
Vienos pusės Japonijos atakuojama, iš vakarų 
gali būti lengvai užpulta uolios Vokietijos sąjun- 
gininkės Lenkijos. Be to, Sov. Rusijos interesas 
yra neprileisti vokiečiams įsigalėti Pabaltės val- 

stybėse. Šios pastarosios, to pavojaus akyvaizdoj, 
Prancūzijos ir Sov. Rusijos skatinamos, susiar- 
tino, sudarydamos vadinamą „Pabaltės Susitarimą", 
kuris, be Vokietijos ir Lenkijos, buvo visoj Eu- 
ropoj palankiai priimtas, kaipo dar vienas žymus 
veiksnys taikai palaikyti. 

Visus Europos politikus nepaprastai stebina 
keista Lenkijos užsienio politika, pradėta prieš 
metus su viršum. Lenkija, kuri lig šiol buvo uoli 


Prancūzijos šalininkė ir prieš kurią buvo didžiausi 


vokiečių atakai, staiga perėjo šios pusėn. Spė- 
jama yra, kad tarp Vokietijos ir Lenkijos veikia 
slapta sutartis“: Pagal ją Lenkija už tam tikras 
rekompensatas Pabaltėj ir Sovietų Rusijoj (Ukraina 
turėtų atitekti lenkams) atsižadėtų Pamarės ir 
Gdansko. Už tai kalbėtų šitoks faktas: Lenkija 
leidžia įsiviešpatauti hitlerininkams Gdanske ir 
neužstoja savo tautiečių, gyvenančių Vokietijoj 
ir sudarančių imponuojančią 1 milijono 300 tūkst. 
masę; šie Vokietijos lenkai turi vos keliolika 
mokyklų su dėstoma lenkų kalba ir yra kuo 
smarkiausiai ištautinami ir perdirbami į aršius 
hitlerininkus. Ar tokia Lenkijos politika yra ra- 
cionali? Visa kalbėtų prieš. Tad nenuostabu, kad 
toki maršalo Pilsudskio germanotilė politika su- 
laukė daug aštrios kritikos netik užieny (labiau- 
siai Prancūzijoj), bet ir valstybės viduje. 

Ir dešinysis, ir kairysis lenkų sparnas yra 
priešingas tokiai politikai. Pagaliau yra daug to- 
kių ir Pilsudskio ; šalininkų tarpe, kurie netiki 
vokiečių nuoširdumui. 

Suartėjimo darbas tarp trijų Pabaltės valsty- 
bių pasistumėjo žymiai priekin. Per įvykusią ne- 
senai Kaune Pabaltės spaudos konferenciją pri- 
imta visa eilė nutarimų, stiprinančių tą bičiulystę. 
Nutarta buvo daugiau spaudoje teikti įvairaus 
pobūdžio? informacijų iš tų trijų valstybių gyve- 
nimo, praeities, ekonomikos ir t. t. 

Lenkija, kuri vis nenori sutikti su tuo savo 
Pabaltėj diplomatiniu pralaimėjimu, mėgina įvai- 
riais būdais trukdyti tą susiartinimą tarp Pabaltės 
kraštų. Vokietijos inspiruojama Lenkija išsiuntė 
i Pabaltės sostines — Rygą, Talliną ir Helsinkius 
savo generalinio kariuomenės štabo viršininką 
sustiprinti3 bičiulystės ryšius tarp Lenkijos ir tų 
valstybių kariuomenių. Sovietų spauda, rašydama 
apietą Lenkijos generolo revizitą, vadina jį nauju 
Lenkijos mėginimu patarpininkauti vokiečiams 
Pabaltėj. Panašų žingsni Lenkija buvo padariusi, 

kai išsiuntė į Skandinaviją ir Daniją; savo užsie- 
nių reikalų ministerį. Spėjama, kad Vokietija buvo 
pavedusi Beck'ui ištirti, ar sutiktų tos valstybės 
įeiti į Šiaurės bloką, kuriame dar dalyvautų Vo- 
kietija ir Lenkija. Deja, tas darbas atlikti nepa- 
vyko Beck'ui. Vokietijai nepasisekė sukurti poli- 
tinio padaro, nukreipto tiesioginiai prieš Pabaltę 
ir Sovietų Rusiją. 

Didele politine sensacija buvo Prancuzijos už- 
sienių reikalų ministerio kelionė Iltalijon ir jo 
pasitarimai su Mussolini. Italija anschluss'o gali- 
mumo akyvaizdoj pasuko griežtai Prancuzijos 
linkui ir pasidarė arši hitlerininkų priešininkė. 

Prancūzijai tai buvo paranku. Ji padarė Afri- 
koj teritorialių nuolaidų, sušvelnino savo politiką 
Tunise gyvenančių italų atžvilgiu ir pažadėjo su- 
teikti paskolą. Be to, spėjama, kad Prancūzija 
davusi italams laisvas rankas Abisinijoj. Italus 
šis viskuo pertekęs, labai derlingas ir turtingas 
kraštas nuo seno vilioja. 

Bet lig šiol italams nepasisekė tvirčiau įsiga- 
lėti tenai. Paskutiniu laiku pastebėta buvo smarki 
japonų ekonominė ekspansija į tą šali. Japonai, 
kurie laiko save Azijos tautų žadintojais, nori 
pavesti tą rolę Afrikoj abisiniečiams. Europos 
didžvalstybės bijosi to, nes gali iš Abisinijos iš- 
augti Afrikos Japonija, ir todėl su skausmu šir- 
dyje sutiko perleisti Abisiniją Italijos įtakos 
sferon, kitaip sakant, panaikinti nepriklausomybę. 
Italija nesnaudžia. Ji, pasinaudojusi įvykusiais 
susirėmimais tarp italų ir laukinių tautelių, dar 
gyvenančių klajoklinį gyvenimą Italijos. kolonijos 
pasieny, gabena kariuomenę ir karo medžiagą 
į Afriką. Nieks, tur būt, neabejoja, kad vieną 
gražią dieną prasidės tikras karas tarp puolančių 
italų ir ginančių savo laisvę abisiniečių. 

Dar didesnės reikšmės turi Europai įvykęs 
susiartinimas tarp Anglijos ir Prancūzijos. Anglija, 
matydama nepaprastą Vokietijos ginklavimąsi, 
pasijuto pavojuj. Dabar, kada aeronautika pasiekė 
tokį didelį tobulumo laipsnį, skiriąs Angliją nuo 
Europos žemyno siauras jūrų sąsiauris nustojo 
saugojęs Angliją nuo užpuolimo ir jos galingas 
laivynas yra beveik bejėgis prieš lėktuvus. Angli- 
jai paliko mesti splendid isolation dėsnį ir pasi- 
ieškoti sau sąjungininkų. Pasipiršo Prancūzija. 
Anglija sutiko piršlybas priimti tuo labiau, jog 
tarp tų dviejų didžvalstybių nėra nieko, kas jas 
skirtų, o priešingai, daug turima bendrų interesų 
kaip Europoj, taip išmėtytose po visą žemės 
rutulį kolonijose. 

Vokietija bando tą netiesioginiai nukreiptą 

prieš ją sąjungą suardyti. Ypač daug dedama pa- 
stangų Londone anglus patraukti į savo puse. 
Deja, vokiečiams tas darbas silpnai sekasi. An- 
glija neitikėjo vokiečių tvirtinimams, kad Vokie- 
tija nori taikiai su kaimynais gyventi. Naujoje 
Anglijos sąmatoj krašto apsaugos reikalams pa- 
didintos lėšos. Vokiečių pyktis prieš anglus pa- 
siekė aukščiausio laipsnio, kada Mac Donaldas, 
motyvuodamas karo reikalams sąmatos padidi- 
nimą, apgarsino „Baltąją knygą“. Joj tarp ko 
kito pabrėžiama, kad, nors Vokietijos vadai tvir- 
tina, kad jie nori taikiai gyventi, tačiau visai ką 
kitą daro. Visa vokiečių tauta yra užsikrėtusi karo 
troškimu. Pastebima nepaprastas ginklavimas ir 
skiriamos tiems reikalams nepaprastai didelės 
lėšos. Tai verčia Angliją neatsilikti ir ginkluotis, 
kad tinkamai pasirengtų, jeigu kas nors mėgintų 
užpulįji Angliją. 

Po tokio rašto apgarsinimo Vokietijos vadas 
Hitleris paliepė savo atstovui Londone; atšaukti 
Anglijos užsienių reikalų ministerio atsilankymą 
Berlyne. Tos vizitos atšaukimo formalia priežas- 
timi buvo Hitlerio užkimimas. 

Japonų-Kinų santykiuose įvyko žymus page- 
rėjimas. Kinijos vadai, įsitikinę T. Sąjungos be- 
įėgiškumu, pakeitė taktiką. Negalėdami sulaukti 
realios pagalbos prieš Japonijos groboniškus žy- 
gius iš didžvalstybių ir budami priversti nusileisti 
jėgai ir užleisti šiesierms vieną po kitos savo 
sričių, pakeitė karą taika. Jie pasiūlė Japonijai 
tartis. Japonų atstovas Kinijoj Arioši ir generolas 
Suzuki aplankė Kinijos diktatorių maršalą Čan- 
Kai-Šeką ir turėjo su juo ilgą ir reikšmingą pa- 
sikalbėjimą. Čan-Kai-Šekas savo pasikalbėjime su 
japonų laikraštininku pareiškė, „jog bendra tarp- 
tautinė padėtis verčia Kiniją su Japonija bendra- 
darbiauti“. 

Paaiškėjo, jog galimas japonų-kinų susitarimas 
lygybės pagrindais. Be to, japonai pasiūlė, kad 
kinai nustotų varę antijaponišką propagandą pas 
save, boikotavę japonų prekes, pašalintų vokiečių 
karišką misiją, generolo von Seekt'o vadovauja- 
mą, ojos vieton įsileistų japonų, suteikti pagalbą 
prieš komunistus ir duoti paskolą. Kinijos patrijo- 
tai, kurie jau keliolika metų kovoja už savo tė- 
vynės susivienijimą, įsitikino, kad bergzdžias yra 
yra daiktas laukti pagalbos iš Europos valstybių. 
Šioms naudingesnis yra dėsnis „divide et impera“, 
nes pasidalinęs į visą eilę sričių Kinijos kolosas 
ir kovojąs tarp savęs lengviau gali būti išnau- 
dojamas. Tą didelę tiesą supratę, kiniečiai at- 
kreipė savo žvilgsnį į nekenčiamos Japonijos pusę. 

Japonija jau nuo seno peršasi Kinams padėti iš- 
vyti svetimtaučius, pagelbėti susivienyti ir peror- 
ganizuoti visai ant kitų pagrindų. Greitu laiku 
žada Kinijos diktatorius maršalas Čan-Kai-Šekas 
važiuoti į Tokio ir ten išbūti net porą savaičių, 
besitardamas ir besikalbėdamas su Japonijos val- 
stybės vyrais. 

To japonų-kinų susitarimo pavojaus akyvaiz- 
„doj sukruto likusios didžvalstybės, kurios įžiū- 
rėjo tame prasižengimą Vašingtono konferencijos 
nuostatams. 

Buvo pažadėta kinams šokių tokių nuolaidų, 
pasiūlyta tarptautinė paskola, kurioj dalyvautų ir 
Japonija, ir be to priminta, kad Kinija gali nau- 
dotis tik tarptautinėmis paskolomis. Be to, pasi- 
klausta buvo Tokio, ką visa tai reiškia. 

Anglijos parlamentas balsų dauguma iš vasa- 
rio 11 į 12 d. priėmė įstatymą, pagal kurį su- 
teikiama Indijoms dominijų statutas. Dar pasau- 
linio karo pradžioj Anglija, norėdama indus pa- 
traukti savo pusėn, pažadėjo tai. Ir tik po kelio- 
likos metų tuos pažadus Anglija išpildė. Pagal 
tą statutą Indijos yra federalinė valstybė, suside- 
danti iš 13 paskirų kraštų, turinčių savo seimą 
ir vyriausybę. Tie kraštų seimai renka atstovus 
į bendrą federalinį seimą, kuris prižiūri ir kon- 
troliuoja. Vicekaralius ir tų trylikos kraštų gu- 
bernatoriai turi teisę kontroliuoti ir veto pasa- 
kyti į tam tikrus, prasižengiančius prieš statutą 
įstatus ir vykdomosios valdžios parėdymus. 

Šalia federalinio seimo yra dar aukštieji rū- 
mai, kuriuosna įeina nepriklausomų kunigaikštijų 
valdovai ir paskirti anglų valdžios žmonės. Abe- 
jojama, ar tai patenkins indusų nacijonalistus, 
statančius dabartiniu metu daug didesnius reika- 
lavimus. Paskutiniu laiku įvyko susitarimas tarp 
indusų nacionalistų bramanistų ir mahometonų. 
Ligšiol Anglija pasekmingai valdė Indijas gudriai 
panaudoma tų dviejų didžiausių priešingų grupių 
nuolatines kovas, pasiekiančias didelį žiaurumą. 
Atrodytų, kad suteikta Indijoms dominijų statu- 
tas su 10 metų pasivėlinimu ir kad tuo anglams 
nepavyks Indijų nusiraminimo atsiekti. 

Graikijoj, paveldėjusioj garsiosios Ellados tra- 
dicijas, kilo naminis karas. 

Po ilgos ir garbingos savo praeities. senovėj 
Graikija pergyveno savo nelaisvę, būdama Romos 
imperijos dalimi. Vėliau ji sudarė Bizantijos im- 
perijos branduolį. Šiai žlugus, Graikija patenka 
ilgiems amžiams į tiurkų nelaisvę. Bet garsi savo 

tėvynės praeitis, mintis, jog jie, graikai, Mara- 
tono, Salamino, Termopylų karių ainiai yra turko 
vergijoj, nedavė ramybės. Daug kartų jie mėgino 
kardu iškovoti laisve. Bet vis jie budavo daug 
stipresnių turkų numalšinti, o laisvės ugnis, graikų 
krauju užlieta, gesdavo. Ir tik prasidėjęs 1821 m. 
sukilimas, tvėres iki 1830 m., suteikė graikams 
taip ilgai svajotą laisvę. Naujai atgimusi Graikija 
tarpsta laisvėj, puikiai vystosi ir pasiekia didelį 
turtingumo laipsnį. Pasiseka jai karais ir taikos 
sutartimis praplėsti savo žemes. 1912— 13 m. 
Graikija gauna Kretos salą. 1919 m. ji pasiekia 
aukščiausį savo galybės laipsnį. Nugalėjusios val- 
stybės atima iš Turkijos daug žemių M. Azijoj 
ir salų Egejaus jūrose ir viską atiduoda savo 
sąjurigininkei prieš vokiečius ir turkus — Graiki- 
jai. Gaikų patrijotai svajoja apie Didžiąją Grai- 
kiją, Konstantinopolį, kurio tik trūko, kad tos 
svajonės būtų realios. Deja, ateina 1922 m., pra- 
sideda graikų-turkų karas, taip nelaimingas ir 
pragaištingas Graikijai. Graikai išvejami iš M. 
Azijos ir iš kaikurių salų. Be to, pagal Lozanos 
sutartį, padarytą su turkais 1923 m., graikai, ap- 
sigyvenę nuo amžių Turkijoj ir turį susikrovę 
didžiulius turtus, turi išsikraustyti savo tėvynėn. 
Įvyksta pasikeitimas. Iš Turkijos išsikrausto arti 
pusantro milijono graikų, ir Graikijos grįžta Tur- 
kijon 350.000 turkų. Nors tai buvo Graikijai su- 
duotas tuomi didelis ekonominis smūgis, tačiau 
ši išgydo tas žaizdas labai greit. Valstybė susi- 
tvarko. Prasideda normalus gyvenimas. 

Bet štai š. m. vasario mėn. pasaulinės garsos 
graikų valstybės vyras, ilgametis (viso 9 kart) 
buvęs ministeris pirmininkas Venizelos pradeda 
naminį karą. Venizelos naujausioj Graikijos isto- 
rijoj sudaro ištisą laikotarpį. Nepaprastų gabumų, 
didelės iškalbos ir karštas patrijotas Venizelos 
greitai iškila į pirmąsias savo tautoj valstybės 
vyrų eiles. Jam pavyksta prijungti Kreta, išside- 
rėti iš sąjungininkų už tai, kad Graikija rėmė 
juos per pasaulinį karą, daug žemių, atimtų 
iš Turkijos. 

Būdamas savo įsitikinimais respublikos šali- 
ninkas, troško, kad ir jo tėvynė būtų respublika. 
Jos vardan nepabūgo Venizelos pradėti naminio 
karo, kai pamatė, kad galimas monarchinės san- 
tvarkos grįžimas. Venizelos, kuris daugiausia 
šalininkų turėjo Trakijoj ir salose, karą pralai- 
mėjo ir turėjo apleisti savo tėvynę, bėgti į re- 
miančią toj kovoj ji Italiją. 


36 L kB RS KAS BA R AS | 


IŠ N. LIETUVOS 


Tautininkų Sajungos suvažiavimas įvy- 
ko š. m. sausio pirmomis dienomis. Dalyvavo per 
800 žmonių. Susivažiavime dalyvavo Tautos Va- 
das A. Smetona ir pasakė kalbą. 

Lietuviai ginklu atsispyrė priešams, atsistatė 
savo nepriklausomą valstybę. Šiandien mums 
svarbu išsaugoti Lietuvos laisvę, dėl to mes sti- 
priname savo medžiaginį ir dvasinį pajėgumą, 
kovojame su visomis ūkio negerovėmis ir persi- 
tvarkome savo šalies viduje. Didžiausias mūsų 
uždavinys — tautiškas auklėjimas. 

Plačiau pasižvalge žmonijos istorijo;, pamaty- 
sim, kad ne didumas ir ne daugumas ar skai- 
čiaus pajėga sukuria, kas kultūros vardo verta, 
bet dvasia ir asmenybė. Mažosios tautos savo 
kūryba gali prilygti didžiosioms — tai mene, 
moksle, technikoj. Kulturos džiaugsmas pasireiš- 
kia tautų įvairume. Be kūno kultūros, tautą auklė- 
jant, reikia jai duoti dvasinis idealas, o jis ne- 
įmanomas uždaroje tautoje. Rasizmas negali duoti 
idealo savo tautai. Mes norime teisingos lygybės 
dėsnio, bet „teisingumo lygybė skiriasi nuo de- 
mokratinės lygybės tuo, kad ji yra esmė, o ne 
forma, o jo nelygybė nuo rasistiškos nelygybės 
skiriasi tuo, kad skelbia ne kraujo, o moralinių 
asmens vertybių laipsniškumą“. Nerasim pasauly 
tautos, kur nebūtu neteisybės jausmo arba kur 
nepasitaikytų neteisybių. Geroji žmogaus valia 
nuolat reikia ugdyti ir stiprinti, kad ji laimėtų. 
Bet dar niekas „neistengė sukurti naujos moralės, 
geresnės už krikščioniškąją. Kas pamėgina, las 
suklumpa ir atkrinta, kaip va rasistai pagonijon'. 
Teisingumas mūsų valstybės pagrindas. 

Be to, kalbėjo užsienių reikalų ministeris, 
nušviesdamas Lietuvos politiką, ministeris pirmi- 
ninkas J. Tūbelis, kuris palietė Tautininkų Są- 
jungos, valstybės vidaus gyvenimą ir ūkiškus bei 
ekonominius reikalus. 


Nauja svarbi kultūros įstaiga Lie- 
tuvoje. Mintį įsteigti bažnytinio meno muziejų, 
kuriame tilptų Lietuvos bažnyčiose užsilikusios 
tikybinių apeigų senienos, iškėlė dar prieš didijį 
karą kanauninkas A. Sabaliauskas. Jis jau prieš 
25 metus pradėjo rinkti senoviškus kryžius, šven- 
tųjų statulas ir kita, kurių surinko nemažą ko- 
lekciją. Po didž. karo šis darbas buvo tęsiamas 
toliau. Nuo 1928 metų kan. Sabaliauskas kartu 
su bažnytinio meno žinovu dailininku A. Valeška 
važinėjo po parapijas ir rinko įvairias bažnytines 

senienas, norėdami įrodyti, kad tokių senienų 
Lietuvoje yra labai daug. 

Netrukus buvo sudarytas bažnytiniam menu! 
Lietuvoje tirti komitetas, kurio pirmininku buvo 
a. a. prel. Mačiulis - Maironis. To komiteto rū- 
pesniu 1931 metais Kaune buvo surengta pirmoji 
Lietuvos senojo bažnytinio meno paroda, kurioje 
buvo išstatyti senoviški paveikslai, medžio kul- 
tūra, bažnytiniai rūbai, indai ir kita, viso apie 
150 eksponatų. 

Po šios parodos tuojau paaiškėjo bažnytinio 
meno muziejaus steigiamo reikalas. Arkivyskupo 
Metropolito Juozapo Skvirecko, Metropolijos ku- 
nigų seminarijos rektoriaus kan. Pr. Penkausko 
ir kitų rūpesniu, 1933 metais buvo įsteigta drau- 
gija bažnytiniam menui Lietuvoje tirti, remti ir 
ugdyti. Draugijos steigėjais buvo kan. Pr. Pen- 
kauskas, kan. A, Sabaliauskas, dail. A. Valeška, 
P. Galaunė, Čiurlionies Galerijos direktorius ir 
kan. V. Mironas. 

Ši draugija ėmė konkrečiau rūpintis bažnytinio 
meno muziejaus steigimo reikalu. Pirmiausia buvo 
reikalinga muziejui patalpa. Metropolijos kunigų 
seminarijos rektoriaus kan. Pr. Penkausko rū- 
pesniu, prie seminarijos tais pačiais metais pra- 
dėti statyti, pagal architekto Reisano projektą, 
dideli trijų aukštų rūmai, kurių statyba pernai 
rudenį buvo baigta. 

Visas trečias rūmų aukštas skirtas muzie- 
jui, kurio patalpos jau įrengtos. Švietimo mi- 
nisterija muziejui įrengti paskyrė pašalpą. Šiuo 
metu dail. A. Valeška jau tvarko eksponatus. 

„Muziejui skirta yra viena didelė salė ir 5 di- 
deli, erdvūs kambariai. Salėje bus išstatyti tapy- 
bos eksponatai. Tai įvairaus didumo paveikslai iš 
XV — XIX šimtmečio. Vienas iš įdomiausių pa- 
veikslų — tai „,„Nuėmimas nuo Kryžiaus“, kaip 
spėjama, italų dailininko Monteni darbas (XV-jo 
šimtmečio). Be to, yra ispanų, prancūzų ir vietos 
dailininkų paveikslų, dirbusių didelių meisterių 
įtakoj, ar buvusių jų mokinių. 

I-me kambary tilps bažnytiniai rūbai, vartoti 
tikybinėms apeigoms. Tai įvairios gražaus 
darbo, kapos, stulos nuo XV šimtmečio iki 
šių laikų. 

II-me kambary bus išstatytos įvairios skulp- 
tūros, altorėliai, prancūzų meisterių bareljefai 
ir kita. 

IIl-me kambary bus liaudies bažnytinio meno 
skyrius, kurį žymiai praturtino kan. A. Sabaliausko 
padovanotas rinkinys. 

IV-me kambary bus išstatyti įvairūs ir įvairių 

laikų bažnytiniai indai: kielikai, moristrancijos ir 
kitokie metaliniai daiktai. Čia ypatingai įdomi 
baroko stiliaus monstrancija iš 1695 metų. 

Pagaliau, V-me kambary, įrengtame rumų 
bokšte, tilps moderniškojo bažnytinio meno ekspo- 
natai. Be to, prie muziejaus yra patalpa paveikslų 
ir kitų eksponatų restauravimo darbams ir mu- 
ziejaus direktoriui kambarys. 

Prie muziejaus bus sudarytas dar ir oro mu- 
ziejaus, kurs bus išstatyti kryžiai ir kiti ekspo- 
natai, kurie nebijo atmosierinių sąlygų. 

Daugiausia vertingų eksponatų davė Suvalkija 
ir Aukštaitija. Žemaitija davė daugiausia liaudies 
meno dalykų. 

Žinoma dabar muziejuje surinkta tik menkutė 
dalis visų Lietuvos bažnyčiose esančių senienų. 
Todėl muziejaus administracija kreipėsi į visos 
Lietuvos klebonus, prašydama, kad jie praneštų 
apie esamas jų žinioje muziejinės vertės bažny- 
tines senienas. Be to, numatyta šių metų vasarą 
apvažinėti visą Lietuvą ir padaryti atitinkamų 
foto nuotraukų. 

Bažnytinio meno muziejaus atidarymas įvyksta 
kovo mėn. Taigi, netrukus Lietuva praturtės dar 
viena, labai vertinga kultūrine įstaiga. ' T. Sb. 

Klaipėdos hitlerininkų byla. Jau tre- 
čias mėnuo, kaip Kaune Lietuvos karo teisme 
nagrinėjama Klaipėdos hitlerininkų byla. 

Kaltinamųjų suolan atsisėdo 126 Klaipėdos 
vokietininkai. 34 asmens tų kaltinamųjų patraukti 
atsakomytėn už priklausymą prie slaptos Christ- 
lich Socialistische Arbeitsgemeinsschaft (C. S. A.) 
partijos, veikusios prieš Lietuvą ir rengusios su- 
kilimą Vokietijos naudai. Šiai partijai vadovauja 
pastorius Zass. 

62 asmens atsako už priklausymą prie slaptos 
Socialistische Volksgemeinsschaift (Sovog) parti- 
jos, turinčios panašius tikslus į C. S. A. Sovog 
partijos vadas yra Neumanas. 7 asmens yra kal- 
tinami, jog jie užmušė Jesutį, kuris per pirmąją 
kvotą pas tardytoją prisipažino ir visą priešval- 
stybinį vokietininkų darbą Klaipėdoj iškėlė aikštėn. 
3 asmens yra patraukti atsakomybn, jog jie ruošė 
pasikesinimą prieš ūkininką Loops'ą. 

Visi kaltinamieji, be „Sovog“ reikalų ve- 
dėjo  Molinnuso, neprisipažino kaltais. Molin- 
„mus savo parodyme, duotam teisme, patvirtino 
kaltinamojo akto tezes, parodė „Sovog“ neapy- 
„Kantą Lietuvai, jų santykius su užsieniu ir pasi- 
ruošimą sukilti ir atplėšti Klaipėdą nuo Lietu- 
vos. Kiti teisiamieji neprisipažino prie kaltės. Po 
to ėjo liudininkų parodymai, kurių dauguma 

patvirtina kaltinamąjį aktą. Prokuratorius, remda- 
masis surinkta bylos metu medžiaga, pareikalavo 
J kaltinamųjų mirties bausmės sprendimo, o ki- 
tiems kalėjimo bausmės. 

Paaiškėjo, kad Vokietijos konsulas Klaipė- 
doje palaikęs glaudžius ryšius su vietos antilie- 
tuviškais gaivalais ir neišlaikęs reikalingo neu- 
traliteto. Vokiečių vyriausybės parėdymu susi- 
kompromitavęs konsulas buvo atšauktas iš Klai- 
pėdos. 


IŠ VILNIAUS KRAŠTO 


Bendros pastabos. Pažvelgę į pereitus 
1934 metus, ką jie mums, Vilniaus krašto lietu- 
viams, davė, turim atsakyti, kad nieko gero. Dau- 
giau kaip du šimtu bylų už slaptą mokymą, ke- 
liasdešimts įvairių politinių bylų, daugybę vykdo- 
mosios valdžios (storastijų) pabaudų, protokolų. 
Per tą laiką buvo uždarinėta mokyklos, neleista 
daugely vietų atidaryti jau tokių nekaltų įstaigų, 
kaip skaityklos, buvo skaitlingų mūsų spaudos kon- 
tiskavimų ir tt.— štai mūsų pereitų metų gyvenimo 
balansas. Tie faktai vartančiąm metinį kurio nors 
mūsų laikraščio komplektą duoda liūdno filmo 
įspūdį. 

Tiesa, daugelis tų bylų, pradėtų valsčių poli- 
cijų, pasiekusios teismo aukštesnes instancijas, 
buvo panaikintos. Iš to išvada, kad žemesnieji 
valdžios tarnautojai neturi jokios valstybės įsta- 
tymuose nuovokos ir labai dažnai sauvališkai, 
tenkindami savo asmeniškas užgaidas, ar keršto 
vedini, peržengia savo kompetenciją. Nenuostabu, 
kad paskutiniu laiku rimtuose lenkų laikraščiuose 
tilpo straipsniai, gvildeną valdininko ir piliečio 
santykį. Ta proga dar kartą buvo priminta, kad 
valdininkai yra dėl piliečių, o ne priešingai, buvo 
priminta, kad valdininkai stengtųsi rūpestingai 
atlikti savo pareigas, neišnaudodami valstybės 
pasitikėjimo (nienadužyč zaufania państwa), kuri 
suteikė jiems tokią galią. Vidaus reikalų mini- 
steris Košciatkovski per savo vieną kalbų, pasa- 
kytų seime, pabrėžė, kad jis dėsiąs visas pastan- 
gas valdininko ir piliečio santykiams pataisyti. 
Mums, Vilniaus krašto lietuviams, tenka tik pa- 
sidžiaugti tuo. Gal būt, ir pas mus tada sumažės 
bylos, protokolai ir tam panašūs dalykai, kurie, 
pasiekę teismą, panaikinami dažnai, palikdami 
tik nesmagų įspūdį ir, juoba, neprisidėdami prie 
valdininkų orumo didinimo mūsų plačiose kai- 
miečių masėse. 

Negeresnė mūsų padėtis ir kovoj už tautinę 
kalbą bažnyčioj. Diena dienon siaurinamos mūsų 

teisės bažnyčioj ir varomas ištautinimo darbas 
per jas. | grynai lietuviškas parapijas skiriami 
klebonai kunigai lenkai arba lietuviai, kurie tau- 
tiniu atžvilgiu yra lietuviams mirę. 

Daug kalta yra vietos lietuvių dvasiškija, kuri 
nesugeba ar neturi drąsos padaryti kolektyvaus 
žygio endekiškoj vietos kurijoj, atkreipti jai dė- 
mesį, kad tokie kurijos parėdvmai, galbūt nau- 
dingi yra; lenkiškumui, bet jokiu atveju katalikiš- 
kumu. Tektų priminti kurijai, kad tikintieji, neras- 
dami teisybės pas aukštuosius katalikų Bažny- 
čios hierarchus, arba visai nustoja tikėję, arba 
giliau religingi individai, beieškodami tos krikš- 
čioniškos teisybės, tampa sektantais. 

Iš Vilniaus Lietuvių Studentų Są- 
jungos gyvenimo. Niūriam mūsų gyvenime 
akademinis jaunimaš sudaro, galbūt, vienatinę 
šviesesnę kertelę. Tenka tik pasidžiaugti, kad tau- 
tinė mintis randa vis daugiau daugumos mūsų 
jaunimo pritarimą. 

V. L. St. Sąjungoj įvyko naujos valdybos rin- 
kimai. Rinkimus laimėjo tautinės srovės šalininkai. 
Dabartiniu metu Sąjungos valdybą sudaro šie 
asmens: Čenys Pranas — pirmininkas, Petras 
Grybauskas — vicepirm., Petras Balčius — iždi- 
ninkas; Vladas Blažys — savišalpos referentas, 
Antanas Parvickas — knygin., Jonas Mozolis — 


ūkio vedėjas ir Jonas Šimukonis — sekretorius. 


I revizijos komisiją išrinkti: P. Pivoriūnas, Kar- 
pičius ir A. Blažys. Draugų teisman įeina L. Go- 
lubickas, A. Šimukonis ir J. Pivorius. 

Sąjunga, kurios didžiausias veikimas koncen- 
truojuosi sekcijose, parodė daug gyvumo. Buvo 
suruoštas trijų tautinių mažumų St. Sąjungų ba- 
lius, daug pasilinksminimo vakarų. 

Visuomenininkų sekcijos diskusinis vakaras, 
surengtas š. m. kovo 11 d., tėma „Mūsų sodžius“ 
sukėlė nemaža susidomėjimo. 

Buvo paskaityti keli kolektyviniai 
apie tautinę, tikybinę, kultūrinę 
mūsų sodžiaus buitį. 

Skaityta ir apie sodžiaus moterį. Skaitė šie 
eferentai: B. Račinskas, P. Grybauskas, J. Ka- 
nopka, V. Čepulytė, A. Šimukonis. 

Per diskusinį vakarą buvo Laikinojo komite- 
teto pirm. K. Stašys, taip pat mūsų visuomenės 
draugijų bei laikraščių redakcijų atstovai; tačiau 
diskusijose dalyvavo daugiausia jaunieji. Kai ku- 
rie jų pasirodė nepaprastai agresingi. Mat, įsižei- 
dė, kad referatuose buvo iškelti kaikurie šalintini, 
referentų manymu, mūsų gyvenimo trūkumai. To- 
dėl tik ataušus karštesniems jausmams, diskusijos 


referatai 
ir ekonomine 

kryptelėjo į tinkamesnes vėžes. Diskusijoms bai- 
giantis buvo nubalsuota rezoliucija. 


Lietuvos Nepriklausomybės šventė 
Vilniuje. Š. m. vasario 16 d. suėjo 17 metų, 
kai Vilniuje Lietuvių Tautos Taryba paskelbė Lie- 
tuvos nepriklausomybę. Ta proga įvyko Vilniuje 
iškilminga akademija, kurią atidarė Laikinojo Vil- 
niaus Lietuvių Komiteto pirmininkas K. Stašys. 
Po to skaitė paskaitą, aptardamas tautinio auklė- 
jimo reikšmę, kun. K. Čibiras. Po paskaitos ėjo. 
sveikinimai ir koncertinė dalis. Akademijai pasi- 
baigus, publika su pakilusia nuotaika sugiedojo 
Tautos himną. Akademijos metu buvo kviesta 
visi, kas moka skaityti ir rašyti, į talką kovai su 
analiabetizmu mūsų krašte, 


Atsakymas „Vilniaus Aušrai“. Vilniuje 
išeina kas mėnuo šio krašto lietuvių katalikų lai- 
kraštis „Vilniaus Aušra“. Norėdami skaitytojui 
duoti kuo tikslesnių žinių apie šį leidinį nega- 
lim nutylėti, kad jis dar turi kuklų prierašą 
„Dvasinės vyriausybės leista“. Rodos, pakaks 
skaitytojui tų apie „V. A.“ Žinių. 

„V. Aušros redaktorius, rūpindamasis savo 
skaitytojų labu, daug prirašo įvairaus pobūdžio 
straipsniu. Be grynai religinio pobūdžio straip- 
snių galima sutikti apie bezdžionių prisirišimą 
(V. A. Nr. 1(28); kad aeroplanai bus nebaisūs; 
kaip Rumūnijoj „kilnūs studentai“ rašytoją Šter- 
ną už begėdišką šlykščią paskaitą, anot „V. A.“ 
redaktorių, apsvaidė jį supuvusiais kiaušiniais 
ir už tą savo žygį buvo priskirti šio laikraščio 
redaktorių prie kilniųjų! „V. Aušra“ neužmiršo 
ir ūkininkų, patardama jiems „kaip pažinti ar 
nesušalo rugiai“. Be to, iš „Vilniaus Aušros“ 
skaitytojas gali sužinoti, kaip gyvena katalikai 
Meksike, Mandžiurijoį, Argentinoj, Australijoj, 
nekalbant apie artimesnes mums, Vilniaus krašto 
gyventojams, vietas. Tai didelis „V. A.“ pliusas. 


Gaila, kad „Vilniaus Aušra“, kuri skelbiasi 
šio krašto lietuvių katalikų organu, nieko nepa- 
rašo, kaip jaučiasi Rodunės, Švenčionėlių,. Rud- 
nios, Butrimonių, Gervėčių ir daugelio kitų pa- 
rapijų lietuviai katalikai, lenkinami „V. A.“ re- 
daktoriaus koniratrų. Mes gerai suprantam, kad 
pagal patarlę „varnas varnui akies neiškirs“,- 
nepatogu „V. A.“ rašvti apie tai. Lengviau juk 
paverkšlenti dėliai katalikų likimo Meksikoj, 
o diskretiškai aplenkti žymiai artimesnes vietas. . 

„V. A.“ yra labai karinga. Ji, rodos, turėjo 
nesusipratimų beveik su visa Vilniaus lietuviška. 
spauda. L. Baras irgi nebuvo aplenktas. Nespė-- 

jom pasirodyti, o „V. A.“ uždėjo ant mūsų savo 
etikietą. 

Be to „V. A.“ mėgsta dažnai pamokslus sa- 
kyti ir pabarimus teikti. 

Ir taip „V. A.“ paskutiniam š. m. kovo m. 
numery galima rasti straipsnys, pavadintas ,„Mū- 
sų sodžiaus švietėjai“. Duodame to straipsnio 
ištraukas: 

„Vilniuje ir kitose Vilniaus krašto mies- 
tuose yra nemažas skaičius jaunuolių, kurie 
kupini (pilni) energijos ir pasiryžimo laisvu 
laiku išvažiuoja sodžiun, kad, susidurdami 
su žmonėmis, juos pamokintų jiems patartų, 
žodžiu, juos šviestų, kultūrintų. Toks mūsų 
gero jaunimo tarpe reiškinys yra labai girti- 
nas, gerbtinas ir palaikytinas. 

Tik visa nelaimė tame, kad jaunimas yra 
nevienodų pažiūrų tikėjimo ir visuomenės 
klausimuose. Vieni važiuoja sodžiun, norė- 
dami žmonėse sužadinti lietuvių kalbos, pa- 
pročių ir Lietuvos praeities pažinimą ir pa- 
mylėjimą. Jiems rūpi, kad mūsų sodžiaus 
lietuviai būtų ne tik susiprate lietuviai, bet 
ir geri kat. Bažnyčios vaikai, ir rūpintųsi sie- 
los išganymu... 

Dar yra trečia švietėjų kategorija (rūšis). 
Yra tai žmonės, kurie laikosi centro (vidurio) 
tarp pirmųjų ir antrųjų. Jiems rūpi lietuvybė 
ir jie tą pabrėžia savo kalbose; jie ir myli 
lietuvių tautą ir mūsų sodžių, tik visa ne- 
laimė, kad jie nieko nenori žinoti apie mūsų 
Bažnyčią. Jiems vistiek, ar tai bus katalikas, 
ar pravoslavas, ar liuteronas, ir kad jie ži- 
notų, kad lietuvybė stiprėtų valdant, pav. pra- 
voslavams arba liuteronams, tai jie pirmiėji 
pradėtų kovą su kat. Bažnyčia. Reiškia, to- 
kie švietėjai pirmoj vietoj stato tautybę, 
o Dievą nustumia į žiburinę arba į užpečkį. 

Tuo tarpu jie save skaito katalikais ir net 
eina bažnyčion. Nabagai gal ir patys nesu- 
pranta, kad jie išpažįsta kraštutinį naciona- 
lizmą, arba kaip dabar priprasta sakyti hitle- 
rizmą. Tokie švietėjai mūsų sodžiaus jauni- 
mą padarys tikybiniais atšalėliais, kurie liau- 
sis ėję bažnyčion, prie sakramentų, 0 paskui 
taps visai bedieviais. Aišku, kad iš tokių lie- 
tuvių tauta nesusilauks gerų sūnų. Jie grei- 
čiau nueis į komunistų „rojų“. Taigi, mato- 
me, kaip reikia mūsų sodžiaus žmonėms būti 
atsargiems“. 

Stebina mus „V. A.“ redaktorių nelogiškumas. 
Vienoj straipsnio vietoj rašo, „kad jie nieko ne- 

nori žinoti apie mūsų Bažnyčią ,šiek tiek toliau 
skaitom: „Tuo tarpu jie save skaito katalikais ir 
net eina bažnyčion“. Kaip tai suderinti, sunku 
suprasti. Mums neaišku. Toliaus rašo: „Jiems vis- 
tiek, ar tai bus katalikas, ar pravoslavas, ar liu- 
teronas, ir kad jie žinotų, kad lietuvybė stiprėtų 
valdant, pav. pravoslavams arba liuteronams, tai 
jie pirmieji pradėtų kovą.su kat. Bažnyčia!“ Kuo 
pasiremdama „V. Aušra“ daro tokias išvadas, 
mums palieka paslaptis. Podraug mums aišku, 
kad „V. A.“ artimesnis yra kitatautis katalikas, 
nei pav. Mažosios Lietuvos lietuvis liuteronas. 
Bet gana tų citatų! 

„Ta trečia švietėjų kategorija — centras“ yra 
nemažesni katalikai už patį „V. A.“ redaktorių. 
Jiems (centrininkams — tautininkams) nemažiau, 
o gal būti daugiau, nei „V. A.“ rūpi, kad lietuvis 
galėtų melstis bažnyčioje lietuviškai, kad nebūtų 
endekų kunigų nutautinamas per bažnyčią, nes tai 
yra kilnaus Kristaus mokslo proranacija, teršimas 
ir kenkimas visai katalikų -Bažnyčiai. Jie reika- 
Jauja, kad lietuviams bažnyčioj būtų pripažinta 
lygios teisės. Jie — tautininkai griežiai kovos 
už tai, kad lietuvis-katalikas melstųsi bažnyčioj 
lietuviškai. 

To nori tautininkai ir už tai „V. A.“ neturi 
jokios teisės stengtis diskredituoti jų plačiose 
kaimiečių masėse, nes taip „V. A.“ darydama 
kenkia sąmoningai netik Vilniaus krašto, bet ir 
visos tautos interesams. 


Geriau būtų, kad „V. A.“ susirūpintų, pav., 
Rodunės parapija, kur pagal spaudos žinias (,,V. 
Žodis“ Nr 4(132) „40 pėrų gyvena be jungtuvių: 
Varlių, Piliakalnio, Vigonių sodžiuose mirė ne- 
krikštyti vaikai; 10 vaikų pakrikštyta tik „iš van- 
dens“. Priežastys, turbūt, „V. A.“ žinomos, todėl 
jų čia neaiškinsim. Taip pat nekenktų, jei „V. A.“ 
susirūpintų lietuvių katalikų padėtimi Švenčionė- 
liuose, kur du kunigai -lenkai biauriai darko lie- 
tuvių kalbą, juokingai iškraipo maldos žodžius, 
tuo profanuodami pačią maldos esme. Rodos, 
tuo priderėtų labiau „V. A.“ susirūpinti, ginti 
nuoširdžiau lietuvių katalikų reikalus, 0 ne užsi- 
imti melagingų gandų skleidimu. 


MŪSŲ MIRUSIEJI 


A. a. stud. Albinas Samakoras. Ne- 
gailestingoji mirtis išrovė iš gyvųjų tarpo Vilniaus 
Liet. Stud. Sąjungos narį, trečio teisių kurso stud. 
Albiną Samakorą. Vėlionis buvo labai už savo 

nuoširdumą draugų mylimas ir vertinamas. Ne- 
palankios gyvenimo sąlygos privedė prie to, jog 
Velionis, būdamas nuo mažens silpnos sveikatos, 
susirgo džiova ir ilgą laiką prisikankinęs š. m. 
sausio 7 d. Mielagėnuose mirė, kur buvo palai- 
dotas. 


A.a. kun. Kiemensas Maliukevičius. 
1934 m. gruodžio 2 d. Valkinyke pasimirė tos 
parapijos klebonas kun. Klemensas Maliukevi- 
čius, kuris podraug buvo Trakų dekanas ir Vil- 
niaus kapitulos garbės kanauninkas. 

Vėlionis gimė 1876 m. Gardino apskr., Lata- 
žerio kaime. Baigęs Vilniaus dvasinę seminariją, 
"jis buvo kurį laiką Vilniaus katedros vikaru. Be 
to, jis nuo 1905—1911 m. dėstė toj seminarijoj 
lietuvių kalbą klierikams. Ilgą 1911—1933 m. lai- 
kotarpį išgyveno Trakuose, būdamas klebonu ir 
dekanu. Paskutinius savo amžiaus metus praleido 
Valkinyke. 


Vėlionis buvo žymus asmuo: pilnas humani- 
tariškumo, plačiu pažiūrų, didelis visuomeninin- 
kas —patrijotas lietuvis ir pavyzdingas kunigas. 
Visos tos būdo gražios ypatybės puošė Vėlioni, 
iššaukdamos pas visus dideli pagarbos ir meilės 
jausmą, kuri turėjo jam visi, kas tik Vėiionį pa- 
žinojo, kas jis bebūtų, ar žydas ar lenkas, ar ko- 
kis nors kitas kitatautis, ar kitatikis. 

Nenuostabu tad, kad ankstyva Vėlionies mir- 
tis sukėlė daug gailėsio jausmų ir ne vienam 
minkštesnės širdies žmogui išspaudė iš akių nuo- 
širdžias ašaras. 

Tebūnie Jam lengva Vilniaus krašto žemel:, 
dėl kurios labo ir šviesesnės ateities Vėlionis ne- 
sigailėjo nei triūso, nei jėgų. 

BARAS Nr. 1(6) 

A. a. kun. prof. Jonas Skruodys. 
Diena dienon retėja eilės tų, kurie dar prieš karą 
pradėjo arti užžėlusius ir apleistus Lietuvos dir- 
vonus, mažėja lietuvių kunigų visuomenininkų 
patrijotų, taip reikalingų mums čia, Vilniaus 
krašte, skaičius. 

Ir vėl išaugo Vilniaus krašte naujas, labai 
brangus kapas, supiltas ant kunigo Jono Skruo- 
džio grabo. 

Vėlionis, palyginti, dar jaunas žmogus. Jis 
gimè 1682 m. Brizgiuose, Latvijos pasieny. Ta- 
pes kunigu Vėlionis vikaravo kurį laiką įvairiose 
vietose, visur uoliai prisidėdamas prie visuome- 
niško darbo. Vėlionis buvo už savo veiklą rusų 
valdžios po teismus daugelį kartų tampytas. Vė- 
liau jis važiuoja i Petrapilį pagilinti savo mokslo 
studiju dvasinėj katalikų akademijoj. Baigęs ją, 
Vėlionis kurį laiką buvo. mokyklų prefektu, vė- 
liau įis profesoriavo Vilniaus dvasinėj seminari- 
joj, Vytauto Didžiojo ir Švenčionių Lietuvių 
gimnazijose. Paskutinius savo amžiaus metus 
jis skyrė visuomeniniam darbui. Ypač Vėlionis 
daug pasidarbavo Liet. Sv. Kazimiero Draugijos 
skyriui Švenčionyse; čia jis buvo už savo nuo- 
pelnus garbės pirmininku išrinktas. 

Vėlionis buvo netik žymus visuomenininkas, 
bet ir šiaip publicistas, rašytojas. 

Jis parašė visą eilę knygų; vienos jų yra 
poetinė Vėlionieš kūryba, antrose jis supopulia- 
rino įvairias mokslo šakas. Pažymėtinos yra 
šios knygos ir vadovėliai: 

„Etika“, „Religijų istorija“, „Tarptautinė tei- 
sė“, „Teisės filozofija“, „Tautosaka“, ,„Dieva- 
kis“ (4 dalys), „Biržis“ (2 dalis), „„Atminimai“, 
„Auštras“, „Vaidila“ ir daugelis kitų. 

